CELEX: E2014C0301
Language: sl
Date: 2014-07-16 00:00:00
Title: Odločba Nadzornega organa Efte št. 301/14/COL z dne 16. julija 2014 o osemindevetdeseti spremembi procesnih in materialnih pravil na področju državne pomoči s sprejetjem novih smernic o državni pomoči za varstvo okolja in energijo za obdobje 2014–2020 [2015/790]

28.5.2015   
            
            
               SL
            
            
               Uradni list Evropske unije
            
            
               L 131/1
            
         ODLOČBA NADZORNEGA ORGANA EFTE
   št. 301/14/COL
   z dne 16. julija 2014
   o osemindevetdeseti spremembi procesnih in materialnih pravil na področju državne pomoči s sprejetjem novih smernic o državni pomoči za varstvo okolja in energijo za obdobje 2014–2020 [2015/790]
   NADZORNI ORGAN EFTE (v nadaljnjem besedilu: Nadzorni organ) JE –
   OB UPOŠTEVANJU Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 61 do 63 in Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi nadzornega organa in sodišča (v nadaljnjem besedilu: Sporazum o nadzornem organu in sodišču) in zlasti člena 5(2)(b) in člena 24 Sporazuma ter člena 1 dela I Protokola 3 k Sporazumu,
   ob upoštevanju naslednjega:
   V skladu s členom 24 Sporazuma o nadzornem organu in sodišču Nadzorni organ uveljavlja določbe Sporazuma EGP v zvezi z državno pomočjo.
   Nadzorni organ v skladu s členom 5(2)(b) Sporazuma o nadzornem organu in sodišču izda obvestila ali smernice o zadevah, ki jih obravnava Sporazum EGP, če to izrecno določata navedeni sporazum ali Sporazum o nadzornem organu in sodišču ali če Nadzorni organ meni, da je to potrebno.
   Evropska komisija je 9. aprila 2014 sprejela „Smernice o državni pomoči za varstvo okolja in energijo za obdobje 2014–2020“ (1). V smernicah so določeni pogoji, pod katerimi se lahko državna pomoč za varstvo okolja in energijo razglasi za združljivo. Uporabljajo se od 1. julija 2014.
   Navedene smernice so pomembne za Evropski gospodarski prostor.
   Enotno uporabo pravil o državni pomoči EGP je treba zagotoviti po celotnem Evropskem gospodarskem prostoru v skladu s ciljem homogenosti iz člena 1 Sporazuma EGP.
   V skladu s točko II pod naslovom „SPLOŠNO“ Priloge XV k Sporazumu EGP mora Nadzorni organ po posvetovanju z Evropsko komisijo sprejeti akte, ki ustrezajo tistim, ki jih je sprejela Evropska komisija.
   PO posvetovanju z Evropsko komisijo,
   PO posvetovanju z državami Efte glede zadeve v dopisu z dne 26. junija 2014 –
   SPREJEL NASLEDNJO ODLOČBO:
   Člen 1
   Vsebinska pravila na področju državne pomoči se spremenijo z uvedbo novih smernic o državni pomoči za varstvo okolja in energijo za obdobje 2014–2020. Nove smernice so priložene tej odločbi in so njen sestavni del.
   Člen 2
   Besedilo v angleškem jeziku je edino verodostojno.
   
      V Bruslju, 16. julija 2014
      
         
            Za Nadzorni organ Efte
         
         Oda Helen SLETNES
         
            Predsednica
         
         Helga JÓNSDÓTTIR
         
            Članica kolegija
         
      
   
   
      (1)  UL C 200, 28.6.2014, str. 1.
   
      PRILOGA
      
         DEL III – HORIZONTALNA PRAVILA
      
      
         Smernice o državni pomoči za varstvo okolja in energijo za obdobje 2014–2020
          (1)
      
      KAZALO
      UVOD
               3
            
                  1.
               
               PODROČJE UPORABE IN OPREDELITEV POJMOV
               5
            
                  1.1
               
               Področje uporabe
               5
            
                  1.2
               
               Ukrepi pomoči, ki jih zajemajo te smernice
               6
            
                  1.3
               
               Opredelitev pojmov
               6
            
                  2.
               
               OKOLJSKA IN ENERGETSKA POMOČ, KI JO JE TREBA PRIGLASITI
               11
            
                  3.
               
               OCENA ZDRUŽLJIVOSTI NA PODLAGI ČLENA 61(3)(C) SPORAZUMA EGP
               11
            
                  3.1
               
               Skupna načela ocenjevanja
               12
            
                  3.2
               
               Splošne določbe o združljivosti
               13
            
                  3.3
               
               Pomoč za energijo iz obnovljivih virov
               24
            
                  3.4
               
               Ukrepi za energetsko učinkovitost, vključno s soproizvodnjo toplote in električne energije ter daljinskim ogrevanjem in hlajenjem
               28
            
                  3.5
               
               Pomoč za učinkovito rabo virov in zlasti pomoč za ravnanje z odpadki
               30
            
                  3.6
               
               Pomoč za zajemanje in shranjevanje ogljikovega dioksida
               31
            
                  3.7
               
               Pomoč v obliki znižanj ali oprostitev okoljskih davkov in v obliki znižanj finančne podpore za električno energijo iz obnovljivih virov
               32
            
                  3.8
               
               Pomoč za energetsko infrastrukturo
               35
            
                  3.9
               
               Pomoč za zadostnost proizvodnje
               37
            
                  3.10
               
               Pomoč v obliki shem trgovanja z dovoljenji
               40
            
                  3.11
               
               Pomoč za preselitev podjetij
               41
            
                  4.
               
               OCENA
               42
            
                  5.
               
               UPORABA
               42
            
                  6.
               
               POROČANJE IN SPREMLJANJE
               43
            
                  7.
               
               REVIZIJA
               43
            UVOD
      
               
                  (1)
               
               
                  Za preprečitev, da bi državne pomoči izkrivljale konkurenco na notranjem trgu in vplivale na trgovino med pogodbenicami na način, ki bi bil v nasprotju s skupnimi interesi, člen 61(1) Sporazuma o Evropskem gospodarskem prostoru (v nadaljnjem besedilu: Sporazum EGP) določa načelo prepovedi državnih pomoči. Vendar je na podlagi člena 61(2) in (3) Sporazuma EGP državna pomoč v nekaterih primerih lahko združljiva z delovanjem Sporazuma EGP.
               
            
               
                  (2)
               
               
                  Nadzorni organ Efte (v nadaljnjem besedilu: Nadzorni organ) lahko na podlagi člena 61(3)(c) Sporazuma EGP za združljivo z delovanjem Sporazuma EGP šteje državno pomoč za pospeševanje razvoja nekaterih gospodarskih dejavnosti v EGP, kadar takšna pomoč ne škoduje trgovinskim pogojem v obsegu, ki bi bil v nasprotju s skupnimi interesi.
               
            
               
                  (3)
               
               
                  Pri oceni združljivosti državne pomoči v okoljskem sektorju je treba upoštevati cilje okoljske politike, zlasti zaradi spodbujanja trajnostnega razvoja, glej člene 73 do 75 in deveto uvodno izjavo preambule k Sporazumu EGP. Konkurenčna politika in okoljska politika si zato ne nasprotujeta, le zahteve za varstvo okolja je treba vključiti v opredelitev in izvajanje konkurenčne politike, predvsem za pospeševanje trajnostnega razvoja.
               
            
               
                  (4)
               
               
                  Evropska komisija (v nadaljnjem besedilu: Komisija) je sprejela nove smernice o državni pomoči za varstvo okolja in energijo za obdobje 2014–2020 (v nadaljnjem besedilu: Smernice Komisije). Smernice Komisije so instrument za izvajanje številnih političnih odločitev, ki jih je sprejela Evropska unija, vključno s strategijo Evropa 2020 (2), svežnjem ukrepov za podnebne spremembe in obnovljivo energijo (3), vodilno pobudo „Evropa, gospodarna z viri“ (4), Časovnim okvirom za Evropo, gospodarno z viri (5), in sporočilom „Okvir podnebne in energetske politike za obdobje 2020–2030“ (6) (v nadaljnjem besedilu: okvir za leto 2030), v katerem so določeni energetski in podnebni cilji, ki jih je treba doseči do leta 2030. Sprejetih je bilo tudi več sklepov Sveta, v katerih Svet poziva k postopni odpravi okolju škodljivih subvencij (7). V Smernicah Komisije so zato proučeni negativni učinki okolju škodljivih subvencij ob hkratnem upoštevanju potrebe po obravnavi kompromisov med različnimi področji in politikami, kot jih priznavajo ti instrumenti politike. Na primer, pomoč za pridobivanje fosilnih goriv ni vključena v te smernice.
               
            
               
                  (5)
               
               
                  Nadzorni organ ugotavlja, da ti instrumenti politike, pa tudi številne zakonodajne določbe, na katere se te smernice sklicujejo, morda niso vključeni v Sporazum EGP ali ne spadajo na njegovo področje uporabe (8). Da pa bi Nadzorni organ zagotovil enotno uporabo določb o državni pomoči in enake pogoje konkurence po vsem EGP, bo pri ocenjevanju združljivosti okoljske pomoči z delovanjem Sporazuma EGP na splošno uporabljal enake referenčne točke, kot so tiste v Smernicah Komisije, pri čemer bo upošteval poseben zakonodajni položaj držav Efte. To pomeni, da se te smernice sklicujejo na ustrezno zakonodajo Evropske unije in dokumente politike, kjer so bili taki dokumenti sprejeti. Nadzorni organ poudarja, da taka sklicevanja na zakonodajo Evropske unije ne pomenijo, da morajo države Efte ravnati v skladu s to zakonodajo, če ta ni bila vključena v Sporazum EGP (9). Ta besedila so samo podlaga za ocenjevanje združljivosti ukrepov državne pomoči z delovanjem Sporazuma EGP v smislu člena 61(3) Sporazuma EGP.
               
            
               
                  (6)
               
               
                  Nadzorni organ v teh smernicah opredeljuje pogoje, pod katerimi se lahko energetska in okoljska pomoč štejeta za združljivi z delovanjem Sporazuma EGP na podlagi člena 61(3)(c) Sporazuma EGP.
               
            
               
                  (7)
               
               
                  Komisija je v sporočilu o posodobitvi področja državnih pomoči (10) napovedala tri cilje posodobitve nadzora nad državnimi pomočmi:
                  
                              (a)
                           
                           
                              spodbujati trajnostno, pametno in vključujočo rast na konkurenčnem notranjem trgu;
                           
                        
                              (b)
                           
                           
                              osredotočiti predhodno preverjanje, ki ga izvaja Komisija, na primere pomoči z največjim vplivom na notranji trg, hkrati pa krepiti sodelovanje z državami članicami pri izvajanju pravil o državni pomoči;
                           
                        
                              (c)
                           
                           
                              racionalizirati pravila in zagotoviti hitrejše sprejemanje odločitev.
                           
                        
            
               
                  (8)
               
               
                  Komisija je v navedenem sporočilu zlasti pozvala k skupnemu pristopu pri reviziji različnih smernic in okvirov, ki bo temeljil na krepitvi notranjega trga, spodbujanju učinkovitejše javne porabe prek boljšega prispevka državne pomoči k ciljem skupnega interesa, strožjem preverjanju spodbujevalnega učinka, omejitvi pomoči na najmanjšo potrebno ter izogibanju morebitnim negativnim učinkom pomoči na konkurenco in trgovino. Ta načela je prevzel tudi Nadzorni organ. Pogoji združljivosti, kot so opredeljeni v teh smernicah, temeljijo na navedenih skupnih načelih ocenjevanja.
               
            1.   Področje uporabe in opredelitev pojmov
      
      1.1   Področje uporabe
      
      
               
                  (9)
               
               
                  Te smernice se uporabljajo za državno pomoč, dodeljeno za cilje varstva okolja ali energetske cilje v vseh sektorjih, ki jih ureja Sporazum EGP, če so ukrepi zajeti v oddelku 1.2. Uporabljajo se torej tudi za sektorje, za katere veljajo posebna pravila EGP o državni pomoči (npr. promet (11) in premogovništvo), razen če takšna posebna pravila ne določajo drugače.
               
            
               
                  (10)
               
               
                  Te smernice se ne uporabljajo za:
                  
                              (a)
                           
                           
                              zasnovo in proizvodnjo okolju prijaznih izdelkov, strojev ali prevoznih sredstev, katerih cilj je obratovanje z manjšo količino naravnih virov, ter ukrepe, ki so bili sprejeti v obratih ali drugih proizvodnih enotah s ciljem izboljšati varnost ali higieno (12);
                           
                        
                              (b)
                           
                           
                              financiranje okoljevarstvenih ukrepov, povezanih z infrastrukturo v zračnem, cestnem in železniškem prevozu ter prevozu po celinskih plovnih poteh in pomorskem prevozu;
                           
                        
                              (c)
                           
                           
                              nasedle stroške, kakor so opredeljeni v smernicah v zvezi z metodologijo za analizo državne pomoči, povezane z nasedlimi stroški (13);
                           
                        
                              (d)
                           
                           
                              državno pomoč za raziskave, razvoj in inovacije (14), za katero veljajo pravila iz smernic za državno pomoč za raziskave in razvoj ter inovacije (15);
                           
                        
                              (e)
                           
                           
                              državno pomoč za ukrepe na področju biotske raznovrstnosti (16).
                           
                        
            
               
                  (11)
               
               
                  Okoljska in energetska pomoč se ne smeta dodeliti podjetjem v težavah, kakor so za namene teh smernic opredeljena v veljavnih smernicah o državni pomoči za reševanje in prestrukturiranje podjetij v težavah (17), kakor so bile spremenjene ali nadomeščene.
               
            
               
                  (12)
               
               
                  Pri oceni pomoči za podjetje, ki je naslovnik neporavnanega naloga za izterjavo na podlagi predhodne odločbe Nadzornega organa, s katero je bila pomoč razglašena za nezakonito in nezdružljivo z delovanjem Sporazuma EGP, bo Nadzorni organ upošteval znesek pomoči, ki ga je treba še izterjati (18).
               
            1.2   Ukrepi pomoči, ki jih zajemajo te smernice
      
      
               
                  (13)
               
               
                  Nadzorni organ je opredelil več okoljevarstvenih in energetskih ukrepov, za katere je lahko državna pomoč pod določenimi pogoji združljiva z delovanjem Sporazuma EGP na podlagi člena 61(3)(c) Sporazuma EGP, in sicer:
                  
                              (a)
                           
                           
                              pomoč, ki presega standarde Unije ali zvišuje raven varstva okolja v primeru neobstoja standardov Unije (vključno s pomočjo za nakup novih prevoznih sredstev);
                           
                        
                              (b)
                           
                           
                              pomoč za predčasno prilagajanje na prihodnje standarde Unije;
                           
                        
                              (c)
                           
                           
                              pomoč za okoljske študije;
                           
                        
                              (d)
                           
                           
                              pomoč za sanacijo onesnaženih območij;
                           
                        
                              (e)
                           
                           
                              pomoč za energijo iz obnovljivih virov;
                           
                        
                              (f)
                           
                           
                              pomoč za ukrepe za energetsko učinkovitost, vključno s soproizvodnjo toplote in električne energije ter daljinskim ogrevanjem in hlajenjem;
                           
                        
                              (g)
                           
                           
                              pomoč za učinkovito rabo virov, zlasti za ravnanje z odpadki;
                           
                        
                              (h)
                           
                           
                              pomoč za zajem, prevoz in shranjevanje CO2, vključno s posameznimi elementi verige zajemanja in shranjevanja ogljikovega dioksida;
                           
                        
                              (i)
                           
                           
                              pomoč v obliki znižanj ali oprostitev okoljskih davkov;
                           
                        
                              (j)
                           
                           
                              pomoč v obliki znižanj finančne podpore za električno energijo iz obnovljivih virov;
                           
                        
                              (k)
                           
                           
                              pomoč za energetsko infrastrukturo;
                           
                        
                              (l)
                           
                           
                              pomoč za ukrepe za zadostnost proizvodnje;
                           
                        
                              (m)
                           
                           
                              pomoč v obliki trgovanja z dovoljenji;
                           
                        
                              (n)
                           
                           
                              pomoč za preselitev podjetij.
                           
                        
            1.3   Opredelitev pojmov
      
      
               
                  (14)
               
               
                  V teh smernicah se uporabljajo naslednje opredelitve pojmov:
                  
                              (1)
                           
                           
                              „varstvo okolja“ pomeni vse ukrepe, namenjene odpravi ali preprečevanju škode, ki jo fizičnemu okolju ali naravnim virom povzročajo lastne dejavnosti upravičenca, zmanjšanju tveganja take škode ali spodbujanju učinkovitejše uporabe naravnih virov, vključno z ukrepi za varčevanje z energijo in uporabo obnovljivih virov energije;
                           
                        
                              (2)
                           
                           
                              „energetska učinkovitost“ pomeni količino prihranjene energije, določeno z meritvijo in/ali oceno porabe pred izvedbo ukrepa za izboljšanje energetske učinkovitosti in po njej, ob zagotovljenih normalnih zunanjih pogojih, ki vplivajo na porabo energije;
                           
                        
                              (3)
                           
                           
                              „standard Unije“ pomeni:
                              
                                          (a)
                                       
                                       
                                          obvezni standard Unije, ki določa stopnje, ki jih morajo posamezna podjetja doseči pri varstvu okolja (19), ali
                                       
                                    
                                          (b)
                                       
                                       
                                          obveznost na podlagi Direktive 2010/75/EU Evropskega parlamenta in Sveta (20) glede uporabe najboljše razpoložljive tehnologije in zagotavljanja, da ravni emisij onesnaževal niso višje kot v primeru uporabe najboljše razpoložljive tehnologije; za primere, ko so ravni emisij, povezane z najboljšo razpoložljivo tehnologijo, opredeljene v izvedbenih aktih, sprejetih na podlagi Direktive 2010/75/EU, se bodo za namen teh smernic uporabljale te ravni; kadar so te ravni izražene kot razpon, se bo uporabljala omejitev, pri kateri se prvič doseže najboljša razpoložljiva tehnologija;
                                       
                                    
                        
                              (4)
                           
                           
                              „ekoinovacija“ pomeni vse oblike inovacijskih dejavnosti, ki imajo za posledico ali cilj bistveno izboljšanje varstva okolja, vključno z novimi proizvodnimi postopki, novimi proizvodi ali storitvami ter novimi metodami upravljanja in poslovnimi metodami, katerih uporaba ali izvajanje bo verjetno preprečilo ali bistveno zmanjšalo tveganja za okolje, onesnaževanje in druge negativne učinke zaradi uporabe virov skozi celotno življenjsko dobo povezanih dejavnosti.
                              Za namene te opredelitve se naslednje ne šteje za inovacije:
                              
                                          (i)
                                       
                                       
                                          manjše spremembe ali izboljšave;
                                       
                                    
                                          (ii)
                                       
                                       
                                          povečanje v proizvodnih ali storitvenih zmogljivostih z dodajanjem proizvodnih ali logističnih sistemov, ki so zelo podobni sistemom, ki so že v uporabi;
                                       
                                    
                                          (iii)
                                       
                                       
                                          spremembe poslovnih praks, organizacije delovnega mesta ali zunanjih odnosov, ki temeljijo na organizacijskih metodah, ki se že uporabljajo v podjetju;
                                       
                                    
                                          (iv)
                                       
                                       
                                          spremembe strategije upravljanja;
                                       
                                    
                                          (v)
                                       
                                       
                                          združitve in prevzemi;
                                       
                                    
                                          (vi)
                                       
                                       
                                          prenehanje uporabe postopka;
                                       
                                    
                                          (vii)
                                       
                                       
                                          preprosta kapitalska zamenjava ali razširitev;
                                       
                                    
                                          (viii)
                                       
                                       
                                          spremembe, ki izhajajo izključno iz sprememb cen faktorjev; prilagoditev strankam, redne sezonske in druge ciklične spremembe;
                                       
                                    
                                          (ix)
                                       
                                       
                                          trgovanje z novimi ali znatno izboljšanimi proizvodi;
                                       
                                    
                        
                              (5)
                           
                           
                              „obnovljivi viri energije“ pomenijo naslednje obnovljive nefosilne vire energije: vetrno, sončno, aerotermalno, geotermalno in hidrotermalno energijo ter energijo oceanov, vodno energijo, biomaso, deponijski plin, plin iz naprav za čiščenje odplak in biopline;
                           
                        
                              (6)
                           
                           
                              „biomasa“ pomeni biološko razgradljive dele proizvodov, odpadkov in ostankov v kmetijstvu (vključno s snovmi rastlinskega in živalskega izvora), gozdarstvu in z njima povezanih proizvodnih dejavnostih, vključno z ribištvom in akvakulturo, ter biopline in biološko razgradljive dele industrijskih in komunalnih odpadkov;
                           
                        
                              (7)
                           
                           
                              „biogorivo“ pomeni tekoče ali plinasto gorivo, namenjeno uporabi v prometu, proizvedeno iz biomase;
                           
                        
                              (8)
                           
                           
                              „tekoče biogorivo“ pomeni tekoče gorivo za energetske namene, razen za promet, tudi električno energijo in energijo za ogrevanje in hlajenje, proizvedeno iz biomase;
                           
                        
                              (9)
                           
                           
                              „trajnostno biogorivo“ pomeni biogorivo, ki izpolnjuje trajnostna merila iz člena 17 Direktive 2009/28/ES o spodbujanju uporabe energije iz obnovljivih virov in njenih spremembah (21);
                           
                        
                              (10)
                           
                           
                              „mehanizem za sodelovanje“ pomeni mehanizem, ki izpolnjuje pogoje iz člena 6, 7 ali 8 Direktive 2009/28/ES;
                           
                        
                              (11)
                           
                           
                              „energija iz obnovljivih virov energije“ pomeni energijo, ki jo proizvedejo obrati, ki uporabljajo samo obnovljive vire energije, ter delež v smislu kalorične vrednosti energije, ki jo iz obnovljivih virov energije proizvedejo mešani obrati, ki uporabljajo tudi klasične vire energije. Vključuje električno energijo iz obnovljivih virov, ki se uporablja za polnjenje sistemov za skladiščenje, vendar ne vključuje električne energije, proizvedene kot rezultat sistemov za skladiščenje;
                           
                        
                              (12)
                           
                           
                              „soproizvodnja“ ali sočasna proizvodnja toplote in električne energije pomeni postopek sočasne proizvodnje toplotne in električne in/ali mehanske energije;
                           
                        
                              (13)
                           
                           
                              „soproizvodnja z visokim izkoristkom“ pomeni soproizvodnjo, ki ustreza opredelitvi soproizvodnje z visokim izkoristkom iz člena 2(34) Direktive 2012/27/EU Evropskega parlamenta in Sveta (22);
                           
                        
                              (14)
                           
                           
                              „energetsko učinkovit sistem daljinskega ogrevanja in hlajenja“ pomeni sistem daljinskega ogrevanja in hlajenja, ki ustreza opredelitvi učinkovitega sistema daljinskega ogrevanja in hlajenja iz člena 2(41) in (42) Direktive 2012/27/EU. Opredelitev zajema proizvodne obrate ogrevanja/hlajenja in omrežje (vključno s povezanimi obrati), potrebno za distribucijo toplote/hladu od proizvodnih enot do prostorov odjemalcev;
                           
                        
                              (15)
                           
                           
                              „okoljski davek“ pomeni davek, katerega posebna davčna osnova ima jasen negativen vpliv na okolje ali s katerim se poskušajo obdavčiti nekatere dejavnosti, blago ali storitve, da bi lahko bili okoljski stroški vključeni v njihovo ceno in/ali da bi se proizvajalci in potrošniki usmerili na dejavnosti, ki bolj spoštujejo okolje;
                           
                        
                              (16)
                           
                           
                              „najnižja raven obdavčitve Unije“ pomeni najnižjo raven obdavčitve, ki je predvidena v zakonodaji Unije, za energente in električno energijo pa pomeni najnižjo raven obdavčitve, določeno v Prilogi I k Direktivi 2003/96/ES;
                           
                        
                              (17)
                           
                           
                              „malo ali srednje podjetje“ (v nadaljnjem besedilu: MSP) pomeni podjetje, ki izpolnjuje pogoje iz priporočila Komisije z dne 6. maja 2003 o opredelitvi mikro, malih in srednjih podjetij (23);
                           
                        
                              (18)
                           
                           
                              „veliko podjetje“ pomeni podjetje, ki ni zajeto v opredelitvi MSP;
                           
                        
                              (19)
                           
                           
                              „individualna pomoč“ pomeni pomoč, dodeljeno na podlagi sheme ali kot ad hoc pomoč;
                           
                        
                              (20)
                           
                           
                              „intenzivnost pomoči“ pomeni bruto znesek pomoči, izražen v odstotku upravičenih stroškov; uporabiti je treba zneske pred kakršnim koli odbitkom davkov ali drugih dajatev; kadar se pomoč dodeli v obliki, ki niso nepovratna sredstva, mora biti znesek pomoči enak bruto ekvivalentu nepovratnih sredstev pomoči; pomoč, plačljivo v več obrokih, je treba izračunati v vrednosti v času dodelitve; obrestna mera, ki se uporabi pri diskontiranju in za izračun zneska pomoči v ugodnem posojilu, mora biti referenčna obrestna mera, ki se uporablja v času odobritve nepovratnih sredstev; intenzivnost pomoči se izračuna na upravičenca;
                           
                        
                              (21)
                           
                           
                              „ugodnost poslovanja“ za izračun upravičenih stroškov pomeni zlasti privarčevane stroške ali dodatno pomožno proizvodnjo, neposredno povezano z dodatno naložbo za varstvo okolja, in, kadar je to primerno, ugodnosti, ki izhajajo iz drugih podpornih ukrepov, ne glede na to, ali pomenijo državno pomoč ali ne, vključno s pomočjo za tekoče poslovanje, dodeljeno za enake upravičene stroške, zagotovljenimi odkupnimi cenami ali drugimi podpornimi ukrepi;
                           
                        
                              (22)
                           
                           
                              „strošek poslovanja“ za izračun upravičenih stroškov pomeni zlasti dodatne proizvodne stroške, kot so stroški vzdrževanja, ki izhajajo iz dodatne naložbe za varstvo okolja;
                           
                        
                              (23)
                           
                           
                              „opredmeteno sredstvo“ za izračun upravičenih stroškov pomeni naložbe v zemljišča, ki so nujno potrebne za izpolnjevanje okoljskih ciljev, naložbe v objekte, obrate in opremo, namenjene zmanjševanju ali odpravljanju onesnaževanja in z njim povezanih motečih vplivov, ter naložbe za prilagajanje proizvodnih metod, ki bodo prispevale k varstvu okolja;
                           
                        
                              (24)
                           
                           
                              „neopredmeteno sredstvo“ za izračun upravičenih stroškov pomeni stroške za prenos tehnologije z nakupom operativnih licenc ali patentiranega in nepatentiranega znanja in izkušenj, če so ti stroški v skladu z naslednjimi pogoji:
                              
                                          (a)
                                       
                                       
                                          morajo se šteti za amortizacijska sredstva;
                                       
                                    
                                          (b)
                                       
                                       
                                          nakup mora biti opravljen po tržnih pogojih od podjetja, nad katerim kupec nima neposrednega ali posrednega nadzora;
                                       
                                    
                                          (c)
                                       
                                       
                                          všteti morajo biti v sredstva podjetja in ostati v podjetju prejemnika pomoči, kjer se uporabljajo vsaj pet let; ta pogoj se ne uporablja, če je neopredmeteno sredstvo tehnično zastarelo; če se neopredmeteno sredstvo v navedenih petih letih proda, je treba prihodek od prodaje odšteti od upravičenih stroškov, znesek pomoči pa je treba, če je primerno, v celoti ali delno vrniti;
                                       
                                    
                        
                              (25)
                           
                           
                              „internalizacija stroškov“ pomeni načelo, da je treba vse stroške, povezane z varstvom okolja, vključiti v proizvodne stroške podjetja, ki onesnažuje;
                           
                        
                              (26)
                           
                           
                              „onesnaževalec“ pomeni osebo, ki neposredno ali posredno škoduje okolju ali ki ustvarja pogoje za takšno onesnaževanje (24);
                           
                        
                              (27)
                           
                           
                              „onesnaževanje“ pomeni škodo, ki jo onesnaževalec povzroči s tem, da neposredno ali posredno škoduje okolju ali ustvarja pogoje za takšno onesnaževanje fizičnega okolja ali naravnih virov;
                           
                        
                              (28)
                           
                           
                              „načelo onesnaževalec plača“ pomeni, da mora stroške ukrepov za boj proti onesnaževanju nositi onesnaževalec, ki povzroča onesnaževanje;
                           
                        
                              (29)
                           
                           
                              „onesnaženo območje“ pomeni območje, na katerem je potrjena prisotnost nevarnih snovi, ki jo je povzročil človek, do take stopnje, da pomeni precejšnje tveganje za zdravje ljudi ali okolje, ob upoštevanju trenutne in odobrene prihodnje uporabe zemljišča;
                           
                        
                              (30)
                           
                           
                              „ad hoc pomoč“ pomeni pomoč, ki ni dodeljena na podlagi sheme pomoči;
                           
                        
                              (31)
                           
                           
                              „energetska infrastruktura“ pomeni vsako fizično opremo ali objekt, ki je v EGP ali ki povezuje EGP z eno ali več tretjih držav ter spada v naslednje kategorije:
                              
                                          (a)
                                       
                                       
                                          za električno energijo:
                                          
                                                      (i)
                                                   
                                                   
                                                      infrastruktura za prenos, kot je opredeljen v členu 2(3) Direktive 2009/72/ES (25);
                                                   
                                                
                                                      (ii)
                                                   
                                                   
                                                      infrastruktura za distribucijo, kot je opredeljena v členu 2(5) Direktive 2009/72/ES;
                                                   
                                                
                                                      (iii)
                                                   
                                                   
                                                      infrastruktura za skladiščenje električne energije, ki je opredeljena kot skladišča za stalno ali začasno shranjevanje električne energije v nadzemni ali podzemni infrastrukturi ali v geoloških skladiščnih lokacijah, če so neposredno povezana z visokonapetostnimi daljnovodi, načrtovanimi za napetost vsaj 110 kV;
                                                   
                                                
                                                      (iv)
                                                   
                                                   
                                                      kakršna koli oprema ali naprava, ki je bistvena za varno, zanesljivo in učinkovito delovanje sistemov iz točk (i) do (iii), vključno s sistemi zaščite, spremljanja in nadzora na vseh ravneh napetosti in razdelilno-transformatorskimi postajami, in
                                                   
                                                
                                                      (v)
                                                   
                                                   
                                                      inteligentna omrežja, opredeljena kot vsaka oprema, daljnovod, kabel ali naprava na ravni prenosa in distribucije pri nizki in srednji napetosti za dvosmerno digitalno komunikacijo v realnem času ali čim bolj realnem času, interaktivno in inteligentno spremljanje ter upravljanje proizvodnje, prenosa, distribucije in porabe električne energije v elektroenergetskem omrežju za razvoj omrežja, ki učinkovito povezuje ravnanje in dejanja vseh z njim povezanih uporabnikov – proizvajalcev, odjemalcev in subjektov, ki opravljajo obe nalogi –, da se zagotovi ekonomsko učinkovit, trajnosten elektroenergetski sistem z majhnimi izgubami ter visoko stopnjo kakovosti in zanesljivosti oskrbe in varnosti;
                                                   
                                                
                                    
                                          (b)
                                       
                                       
                                          za plin:
                                          
                                                      (i)
                                                   
                                                   
                                                      prenosni in distribucijski plinovodi za prenos zemeljskega plina in bioplina, ki so del omrežja, razen visokotlačnih plinovodov, ki se uporabljajo za distribucijo zemeljskega plina po pridobivalnem cevovodnem omrežju;
                                                   
                                                
                                                      (ii)
                                                   
                                                   
                                                      podzemna skladišča, povezana z visokotlačnimi plinovodi iz točke (i);
                                                   
                                                
                                                      (iii)
                                                   
                                                   
                                                      naprave za sprejem, skladiščenje in ponovno uplinjanje ali raztezanje za utekočinjeni zemeljski plin (UZP) ali stisnjeni zemeljski plin (SZP), in
                                                   
                                                
                                                      (iv)
                                                   
                                                   
                                                      kakršna koli oprema ali naprava, ki je bistvena za varno, zanesljivo in učinkovito delovanje sistema ali ki omogoča dvosmerno zmogljivost, vključno s kompresorskimi postajami;
                                                   
                                                
                                    
                                          (c)
                                       
                                       
                                          za nafto:
                                          
                                                      (i)
                                                   
                                                   
                                                      naftovodi za prenos surove nafte;
                                                   
                                                
                                                      (ii)
                                                   
                                                   
                                                      črpalne postaje in skladišča, ki so potrebni za delovanje naftovodov za surovo nafto, in
                                                   
                                                
                                                      (iii)
                                                   
                                                   
                                                      kakršna koli oprema ali naprava, ki je bistvena za pravilno, zanesljivo in učinkovito delovanje zadevnega sistema, vključno s sistemi zaščite, spremljanja in nadzora ter napravami za povratni tok;
                                                   
                                                
                                    
                                          (d)
                                       
                                       
                                          za CO2: omrežje cevovodov, vključno s pripadajočimi kompresorskimi postajami, za prenos CO2 v skladišča z namenom vbrizgavanja CO2 v primerne podzemne geološke formacije za trajno shranjevanje;
                                       
                                    
                        
                              (32)
                           
                           
                              „likvidnostna vrzel“ pomeni razliko med pozitivnimi in negativnimi denarnimi tokovi v obdobju trajanja naložbe, diskontirano na njihovo tekočo vrednost (običajno z uporabo stroška kapitala);
                           
                        
                              (33)
                           
                           
                              „zajemanje in shranjevanje ogljikovega dioksida“ ali „CCS“ pomeni sklop tehnologij, s katerimi se izpusti ogljikovega dioksida (CO2) zajemajo iz industrijskih obratov na fosilna goriva ali biomaso, vključno z elektrarnami, in prenesejo v primerno skladišče ter s katerimi se CO2 vbrizga v primerne podzemne geološke formacije za trajno shranjevanje CO2;
                           
                        
                              (34)
                           
                           
                              „zadostnost proizvodnje“ pomeni raven proizvedene zmogljivosti, ki se šteje kot zadostna za izpolnitev potreb v pogodbenici v katerem koli obdobju, na podlagi uporabe konvencionalnega statističnega kazalnika, kot ga uporabljajo organizacije, za katere se priznava, da opravljajo bistveno vlogo pri vzpostavljanju enotnega trga z električno energijo, na primer ENTSO-E;
                           
                        
                              (35)
                           
                           
                              „proizvajalec“ pomeni podjetje, ki proizvaja električno energijo za komercialne namene;
                           
                        
                              (36)
                           
                           
                              „ukrep za zadostnost proizvodnje“ pomeni mehanizem, katerega namen je zagotoviti, da se na nacionalni ravni doseže določena raven zadostnosti proizvodnje;
                           
                        
                              (37)
                           
                           
                              „bilančna odgovornost“ pomeni odgovornost za odklone med proizvodnjo, porabo in tržnimi posli stranke, odgovorne za izravnavo, v danem obdobju izravnave neravnovesij;
                           
                        
                              (38)
                           
                           
                              „standardna bilančna odgovornost“ pomeni nediskriminatorno bilančno odgovornost ne glede na tehnologijo, v okviru katere noben proizvajalec ni izvzet iz te odgovornosti;
                           
                        
                              (39)
                           
                           
                              „stranka, odgovorna za izravnavo“ pomeni udeleženca na trgu ali njegovega izbranega predstavnika, ki je odgovoren za njegova neravnovesja;
                           
                        
                              (40)
                           
                           
                              „neravnovesja“ pomenijo odklone med proizvodnjo, porabo in trgovinskimi posli stranke, odgovorne za izravnavo, v danem obdobju izravnave neravnovesij;
                           
                        
                              (41)
                           
                           
                              „izravnava neravnovesij“ pomeni mehanizem plačilnega prometa, namenjen izterjavi stroškov izravnave, ki se uporablja za neravnovesja strank, odgovornih za izravnavo;
                           
                        
                              (42)
                           
                           
                              „obdobje izravnave neravnovesij“ pomeni časovna obdobja, ki se uporabljajo za izračun neravnovesij strank, odgovornih za izravnavo;
                           
                        
                              (43)
                           
                           
                              „konkurenčen postopek zbiranja ponudb“ pomeni nediskriminatoren postopek zbiranja ponudb, ki omogoča sodelovanje zadostnega števila podjetij in v okviru katerega se pomoč dodeli na podlagi prve ponudbe, ki jo predloži ponudnik, ali poravnalne cene. Poleg tega je proračun ali obseg v zvezi s postopkom zbiranja ponudb omejen, tako da vsi ponudniki ne morejo prejeti pomoči;
                           
                        
                              (44)
                           
                           
                              „začetek del“ pomeni bodisi začetek gradbenih del v okviru naložbe bodisi prvo trdno zavezo za naročilo opreme ali drugo zavezo, po kateri naložbe ni mogoče več preklicati, pri čemer se upošteva tisto, kar se zgodi prej. Nakup zemljišča in pripravljalna dela, kot je pridobivanje dovoljenj in izvajanje predhodnih študij izvedljivosti, se ne štejejo za začetek del. Pri prevzemih „začetek del“ pomeni trenutek pridobitve sredstev, ki so neposredno povezana s prevzeto poslovno enoto;
                           
                        
                              (45)
                           
                           
                              „predstavitveni projekt“ pomeni projekt, ki predstavlja tehnologijo kot prvo svoje vrste v EGP in pomeni pomembno inovacijo, ki bistveno presega najsodobnejšo tehnologijo;
                           
                        
                              (46)
                           
                           
                              „območja, ki prejemajo pomoč,“ pomeni območja, določena v odobreni karti regionalne pomoči za obdobje od 1. julija 2014 do 31. decembra 2020 v skladu s členom 61(3)(a) in (c) Sporazuma EGP;
                           
                        
                              (47)
                           
                           
                              „karta regionalne pomoči“ pomeni seznam območij, ki jih pogodbenica določi v skladu s pogoji iz Smernic o regionalni državni pomoči za obdobje 2014–2020 (26).
                           
                        
            2.   Okoljska in energetska pomoč, ki jo je treba priglasiti
      
      
               
                  (15)
               
               
                  Za individualno pomoč, dodeljeno na podlagi sheme pomoči, velja obveznost priglasitve v skladu s členom 62(3) Sporazuma EGP, če pomoč presega naslednje pragove za priglasitev (27) in se ne dodeli na podlagi konkurenčnega postopka zbiranja ponudb:
                  (a)   pomoč za naložbe: kadar znesek pomoči presega 15 milijonov EUR za eno podjetje;
                  (b)   pomoč za tekoče poslovanje za proizvodnjo električne energije iz obnovljivih virov in/ali soproizvodnjo toplote iz obnovljivih virov: kadar je pomoč dodeljena obratom za proizvodnjo električne energije iz obnovljivih virov na lokacijah, kjer zmogljivost proizvodnje električne energije iz obnovljivih virov presega 250 megavatov (MW);
                  (c)   pomoč za tekoče poslovanje za proizvodnjo biogoriva: kadar je pomoč dodeljena obratom za proizvodnjo biogoriva na lokacijah, kjer proizvodnja na podlagi pomoči presega 150 000 ton (t) na leto;
                  (d)   pomoč za tekoče poslovanje za soproizvodnjo: kadar je pomoč dodeljena obratu za proizvodnjo z zmogljivostjo soproizvodnje električne energije na podlagi pomoči, ki presega 300 MW; pomoč za proizvodnjo toplote s soproizvodnjo bo ocenjena v okviru priglasitve na podlagi zmogljivosti električne zmogljivosti;
                  (e)   pomoč za energetsko infrastrukturo: kadar znesek pomoči presega 50 milijonov EUR za eno podjetje na naložbeni projekt;
                  (f)   pomoč za zajemanje in shranjevanje ogljika: kadar znesek pomoči presega 50 milijonov EUR na naložbeni projekt;
                  (g)   pomoč v obliki ukrepa za zadostnost proizvodnje: kadar znesek pomoči presega 15 milijonov EUR na podjetje.
               
            
               
                  (16)
               
               
                  Za oprostitve in znižanja okoljskih davkov ter oprostitve financiranja energije iz obnovljivih virov, zajete v oddelku 3.7, ne bodo veljali pogoji za posamično priglašeno pomoč. Vendar bo pomoč, dodeljena v obliki davčne pomoči, ki ni zajeta v oddelku 3.7 teh smernic, predmet posamične ocene, če bodo preseženi pragovi iz navedenega oddelka. To velja ne glede na to, ali je posamezen upravičenec hkrati upravičen do oprostitve ali znižanja davka v skladu z oddelkom 3.7.
               
            
               
                  (17)
               
               
                  Te smernice določajo merila združljivosti za sheme pomoči ter individualno pomoč za varstvo okolja in energetske cilje, za katere velja obveznost priglasitve v skladu s členom 62(3) Sporazuma EGP.
               
            3.   Ocena združljivosti na podlagi člena 61(3)(c) Sporazuma EGP
      
      
               
                  (18)
               
               
                  Državna pomoč za okoljevarstvene in energetske cilje se bo štela za združljivo z delovanjem Sporazuma EGP v smislu člena 61(3)(c) Sporazuma EGP, če na podlagi skupnih načel ocenjevanja iz tega poglavja zagotavlja večji prispevek k okoljskim ali energetskim ciljem EGP, ne da bi spreminjala trgovinske pogoje v obsegu, ki bi bil v nasprotju s skupnimi interesi. Upoštevale se bodo posebne omejitve območij, ki prejemajo pomoč.
               
            
               
                  (19)
               
               
                  V tem poglavju je pojasnjeno, kako bo Nadzorni organ uporabljal skupna načela ocenjevanja iz oddelka 3.1 pri ocenjevanju ukrepov pomoči, ki spadajo na področje uporabe teh smernic; poleg tega so v tem poglavju, kadar je primerno, določeni posebni pogoji za individualno pomoč (ki se dodeli na podlagi sheme ali kot ad hoc pomoč).
               
            
               
                  (20)
               
               
                  V oddelku 3.2 so določeni splošni pogoji združljivosti, ki veljajo za vse ukrepe pomoči, ki spadajo na področje uporabe teh smernic, razen če posebni oddelki poglavja 3 določajo ali spreminjajo te splošne pogoje združljivosti. Zato se oddelek 3.2 uporablja zlasti za naslednje ukrepe, ki niso vključeni v posebne oddelke poglavja 3:
                  
                              (a)
                           
                           
                              pomoč za okoljske študije;
                           
                        
                              (b)
                           
                           
                              pomoč za sanacijo onesnaženih območij;
                           
                        
                              (c)
                           
                           
                              pomoč za podjetja, ki presegajo standarde Unije ali zvišujejo raven varstva okolja v primeru neobstoja standardov Unije;
                           
                        
                              (d)
                           
                           
                              pomoč za predčasno prilagajanje na prihodnje standarde Unije.
                           
                        
            3.1   Skupna načela ocenjevanja
      
      
               
                  (21)
               
               
                  Pri oceni, ali se lahko priglašeni ukrep pomoči šteje za združljivega z delovanjem Sporazuma EGP, Nadzorni organ na splošno analizira, ali zasnova ukrepa pomoči zagotavlja, da pozitiven učinek pomoči pri doseganju cilja skupnega interesa presega morebitne negativne učinke na trgovino in konkurenco.
               
            
               
                  (22)
               
               
                  Sporočilo o posodobitvi področja državnih pomoči z dne 8. maja 2012 (28) je pozvalo k opredelitvi in določitvi skupnih načel, ki se uporabljajo za oceno združljivosti vseh ukrepov pomoči, ki jo izvaja Komisija. Temu pristopu sledi tudi Nadzorni organ. Zato bo Nadzorni organ ukrep državne pomoči štel za združljiv z delovanjem Sporazuma EGP le, če izpolnjuje vsa naslednja merila:
                  (a)   prispevek k natančno opredeljenemu cilju skupnega interesa: ukrep državne pomoči je namenjen cilju skupnega interesa v skladu s členom 61(3) Sporazuma EGP (oddelek 3.2.1);
                  (b)   potreba po posredovanju države: ukrep državne pomoči je usmerjen v razmere, v katerih lahko pomoč vodi do velikega izboljšanja, ki ga trg ne more doseči sam, na primer z odpravo natančno opredeljenega nedelovanja trga (oddelek 3.2.2);
                  (c)   ustreznost ukrepa pomoči: predlagani ukrep pomoči je ustrezen instrument politike za uresničevanje cilja skupnega interesa (oddelek 3.2.3);
                  (d)   spodbujevalni učinek: s pomočjo se spremeni ravnanje zadevnega podjetja, tako da se to začne ukvarjati z dodatno dejavnostjo, ki je ne bi izvajalo brez pomoči oziroma bi jo izvajalo omejeno ali kako drugače (oddelek 3.2.4);
                  (e)   sorazmernost pomoči (pomoč, omejena na najmanjšo potrebno): pomoč je omejena na najmanjši znesek, ki je potreben za spodbuditev dodatnih naložb ali dejavnosti na zadevnem območju (oddelek 3.2.5);
                  (f)   izogibanje neupravičenim negativnim učinkom na konkurenco in trgovino med pogodbenicami: negativni učinki pomoči so dovolj omejeni, da je splošen rezultat ukrepa pozitiven (oddelek 3.2.6);
                  (g)   preglednost pomoči: pogodbenice, Nadzorni organ, gospodarski subjekti in javnost imajo enostaven dostop do vseh ustreznih aktov in informacij o pomoči, dodeljeni v skladu z njimi (oddelek 3.2.7).
               
            
               
                  (23)
               
               
                  Za nekatere kategorije shem se lahko dodatno zahteva naknadno vrednotenje, kot je opisano v poglavju 4. V teh primerih lahko Nadzorni organ omeji trajanje zadevnih shem (običajno na štiri leta ali manj) z možnostjo naknadne ponovne priglasitve njihovega podaljšanja.
               
            
               
                  (24)
               
               
                  Če ukrep državne pomoči ali pogoji, ki zanj veljajo, vključno z načinom financiranja, kadar je ta njegov sestavni del, neizogibno povzročajo kršitev prava EGP, pomoči ni mogoče razglasiti za združljivo z delovanjem Sporazuma EGP (29). Tako mora biti na primer na področju energetike vsaka dajatev, ki je namenjena financiranju ukrepa državne pomoči, skladna zlasti s členoma 10 in 14 Sporazuma EGP (30).
               
            3.2   Splošne določbe o združljivosti
      
      3.2.1   Prispevek k cilju skupnega interesa
      
      3.2.1.1   Splošni pogoji
      
               
                  (25)
               
               
                  Splošni cilj okoljske pomoči je zvišati raven varstva okolja v primerjavi z ravnjo, ki bi bila dosežena brez pomoči. S strategijo Evropa 2020 so bili zlasti določeni splošni in posamični cilji za trajnostno rast, da se spodbudi prehod na konkurenčno nizkoogljično gospodarstvo, gospodarno z viri. Za nizkoogljično gospodarstvo s pomembnim deležem spremenljive energije iz obnovljivih virov so potrebni prilagoditev energetskega sistema in zlasti znatne naložbe v energetska omrežja (31). Glavni cilj pomoči v energetskem sektorju je zagotoviti konkurenčen, trajnosten in zanesljiv energetski sistem na dobro delujočem evropskem trgu z energijo (32).
               
            
               
                  (26)
               
               
                  Pogodbenice, ki nameravajo dodeliti okoljsko ali energetsko pomoč, bodo morale natančno opredeliti zastavljeni cilj in pojasniti, kako naj bi ukrep prispeval k temu cilju.
               
            
               
                  (27)
               
               
                  Okoljske študije lahko prispevajo k doseganju skupnega cilja, kadar so neposredno povezane z naložbami, upravičenimi v skladu s temi smernicami, tudi če se obravnavana naložba na podlagi ugotovitev pripravljalne študije ne izvede.
               
            3.2.1.2   Dodatni pogoji za pomoč, ki jo je treba priglasiti posamično
      
               
                  (28)
               
               
                  Pogodbenica lahko za dokazovanje, da pomoč, ki jo je treba priglasiti posamično, zvišuje raven varstva okolja, kolikor je to mogoče kvantitativno opredeliti, uporabi različne kazalnike, zlasti:
                  (a)   tehnologije za zmanjševanje emisij: količina toplogrednih plinov ali onesnaževal, ki se trajno ne izpuščajo v ozračje (kar pomeni manjši prispevek emisij iz fosilnih goriv);
                  (b)   obstoječe standarde Unije: absolutna vrednost in relativni obseg zvišanja ravni varstva okolja, ki presega standard, tj. zmanjšanje onesnaževanja, ki brez državne pomoči ne bi bilo doseženo;
                  (c)   prihodnje standarde Unije: hitrejša uvedba prihodnjih standardov, tj. predčasno zmanjšanje onesnaževanja.
               
            3.2.2   Potreba po posredovanju države
      
      3.2.2.1   Splošni pogoji
      
               
                  (29)
               
               
                  Čeprav na splošno velja, da konkurenčni trgi zagotavljajo učinkovite rezultate glede cen, proizvodnje in rabe virov, se lahko v primeru nedelovanja trga (33) s posredovanjem države poveča učinkovitost delovanja trgov. Z ukrepi državne pomoči je mogoče pod določenimi pogoji odpraviti nedelovanje trga in s tem prispevati k doseganju skupnega cilja, kadar trg sam ne more doseči učinkovitega rezultata. Pri oceni, ali je državna pomoč učinkovita za doseganje cilja, je treba najprej proučiti in opredeliti težavo, ki jo je treba obravnavati. Državna pomoč mora biti usmerjena v primere, ko lahko pomoč zagotovi pomembno izboljšavo, ki je trg sam ne more doseči.
               
            
               
                  (30)
               
               
                  Za določitev smernic, ki zagotavljajo, da bo z ukrepi pomoči skupni cilj dosežen, morajo pogodbenice opredeliti nedelovanje trga, ki ovira višjo raven varstva okolja ali dobro delujoč, zanesljiv, cenovno dostopen in trajnosten notranji trg z energijo. Oblike nedelovanja trga, ki so povezane z okoljskimi in energetskimi cilji, so lahko različne ali podobne, vendar lahko preprečijo optimalne učinke ter povzročijo neučinkovite rezultate iz naslednjih razlogov:
                  (a)   negativni zunanji učinki: pri ukrepih okoljske pomoči so ti učinki najobičajnejši in posledica neustrezno določene cene onesnaževanja, kar pomeni, da zadevno podjetje ne krije vseh stroškov onesnaževanja. V tem primeru podjetja, ki delujejo v lastnem interesu, nimajo zadostnih spodbud, da bi pri odločanju o posamezni proizvodni tehnologiji ali na ravni proizvodnje upoštevala negativne zunanje učinke, ki so posledica proizvodnje. To pomeni, da so stroški proizvodnje, ki jih krije podjetje, nižji od stroškov, ki jih krije družba. Zato podjetja običajno nimajo zadostnih spodbud za znižanje ravni onesnaževanja, ki ga povzročajo, ali za sprejetje posameznih ukrepov za varstvo okolja;
                  (b)   pozitivni zunanji učinki: ker bodo poleg vlagatelja del koristi od naložbe imeli tudi drugi udeleženci na trgu, bodo podjetja vlagala premalo. Pozitivni zunanji učinki se lahko na primer pojavijo pri naložbah v ekoinovacije (34), stabilnost sistema, nove in inovativne tehnologije na področju obnovljivih virov energije ter inovativne ukrepe za uravnoteženje povpraševanja in ponudbe ali pri energetskih infrastrukturah ali ukrepih za zadostnost proizvodnje, od katerih imajo koristi številne pogodbenice (ali večje število potrošnikov);
                  (c)   asimetrične informacije: običajno se pojavijo na trgih v primeru neskladnosti med informacijami, ki so na voljo eni strani trga, in informacijami, ki so na voljo drugi strani trga. Takšen položaj lahko na primer nastane, kadar zunanji finančni vlagatelji nimajo informacij glede pričakovanih donosov projekta in tveganj v zvezi s projektom. Pojavijo se lahko tudi pri sodelovanju na področju čezmejne infrastrukture, kjer ima ena stran manj informacij kot druga. Čeprav tveganja ali negotovost sama po sebi ne povzročajo nedelovanja trga, je težava glede asimetričnih informacij povezana s stopnjo takih tveganj in negotovosti. Oboje je običajno večje pri okoljskih naložbah, za katere je značilno daljše obdobje amortizacije. To lahko povzroči večjo osredotočenost na kratkoročnejše naložbe, ki se lahko zaradi pogojev financiranja za takšne naložbe, zlasti za MSP, še poveča;
                  (d)   neuspešno usklajevanje: prepreči lahko razvoj projekta ali njegovo učinkovito zasnovo zaradi različnih interesov in spodbud vlagateljev (tako imenovanih ločenih spodbud), stroškov sklepanja pogodb, negotovosti glede skupnega rezultata in učinkov omrežja, na primer neprekinjene dobave električne energije. Do neuspešnega usklajevanja lahko na primer pride v odnosu med lastnikom zgradbe in najemnikom glede uporabe energetsko učinkovitih rešitev. Težave z obveščanjem lahko še dodatno zaostrijo težave pri usklajevanju, zlasti kadar gre za asimetrične informacije. Težave pri usklajevanju lahko nastanejo tudi zaradi potrebe po doseganju določene kritične mase, preden je zagon projekta tržno privlačen, kar je lahko zlasti pomembno pri (čezmejnih) infrastrukturnih projektih.
               
            
               
                  (31)
               
               
                  Samo nedelovanje trga v določenem okviru ni zadosten razlog za posredovanje države. Zlasti so lahko že vzpostavljene druge politike in ukrepi, ki so namenjeni obravnavi ugotovljenih oblik nedelovanja trga. Primeri tega so sektorski predpisi, obvezni standardi glede onesnaževanja, mehanizmi določanja cen, kot je sistem za trgovanje z emisijami, in davki na ogljikov dioksid. Dodatni ukrepi, vključno z državno pomočjo, so lahko usmerjeni samo na preostalo nedelovanje trga, tj. nedelovanje trga, ki ga navedene druge politike in ukrepi ne obravnavajo. Prav tako je treba dokazati, kako državna pomoč krepi druge politike in ukrepe, ki se že izvajajo in so usmerjeni v odpravo istega nedelovanja trga. Zato je potreba po državni pomoči slabše utemeljena, če je v nasprotju z drugimi politikami, ki so namenjene odpravi istega nedelovanja trga.
               
            
               
                  (32)
               
               
                  Nadzorni organ bo štel, da je pomoč potrebna, če pogodbenica dokaže, da je pomoč učinkovito usmerjena v (preostalo) nedelovanje trga, ki še ni obravnavano.
               
            3.2.2.2   Dodatni pogoji za pomoč, ki jo je treba priglasiti posamično
      
               
                  (33)
               
               
                  Kljub obstoju nedelovanja trga in dejstvu, da so lahko ukrepi pomoči načeloma zasnovani tako, da so usmerjeni v učinkovit rezultat na trgu, tako nedelovanje trga ne vpliva nujno enako na vsa zadevna podjetja. Zato bo Nadzorni organ za individualno pomoč, ki jo je treba priglasiti, ocenil specifično potrebo po pomoči v konkretnem primeru. Pogodbenica mora dokazati, da je nedelovanje trga v primeru posamezne dejavnosti, ki ji je namenjena pomoč, še vedno prisotno in da je pomoč učinkovito usmerjena v reševanje zadevnega nedelovanja trga.
               
            
               
                  (34)
               
               
                  Nadzorni organ bo, odvisno od posameznega obravnavanega nedelovanja trga, upošteval naslednje dejavnike:
                  
                              (a)
                           
                           
                              ali drugi ukrepi politike, zlasti obstoj okoljskih ali drugih standardov Unije, sistem za trgovanje z emisijami ali okoljski davki, že ustrezno obravnavajo nedelovanje trga;
                           
                        
                              (b)
                           
                           
                              ali je potrebno posredovanje države ob upoštevanju stroškov uvedbe nacionalnih standardov za upravičenca do pomoči ob odsotnosti pomoči v primerjavi s stroški uvedbe navedenih standardov za glavne konkurente upravičenca do pomoči ali njihovo odsotnostjo;
                           
                        
                              (c)
                           
                           
                              v primeru neuspešnega usklajevanja število podjetij, ki morajo sodelovati, različne interese med sodelujočimi strankami in težave pri usklajevanju sodelovanja v praksi, kot so jezikovna vprašanja, občutljivost informacij in neusklajeni standardi.
                           
                        
            3.2.3   Ustreznost pomoči
      
      
               
                  (35)
               
               
                  Predlagani ukrep pomoči mora biti ustrezen instrument za obravnavo zadevnega cilja politike. Ukrep pomoči se ne šteje za združljivega z delovanjem Sporazuma EGP, če je mogoče enak pozitiven prispevek k skupnemu cilju doseči z drugimi, manj izkrivljajočimi instrumenti politike ali drugimi, manj izkrivljajočimi vrstami instrumentov pomoči.
               
            3.2.3.1   Ustreznost glede na druge instrumente politike
      
               
                  (36)
               
               
                  Državna pomoč ni edini instrument politike, ki ga imajo pogodbenice na voljo za spodbujanje višje ravni varstva okolja ali vzpostavitev dobro delujočega, zanesljivega, cenovno dostopnega in trajnostnega evropskega trga z energijo. Upoštevati je treba, da je navedena cilja morda mogoče doseči z drugimi, ustreznejšimi instrumenti. Najpomembnejša orodja za dosego okoljskih in energetskih ciljev so regulacija in tržni instrumenti. Tudi mehki instrumenti, kot so prostovoljni znaki za okolje in razširjanje okolju prijaznih tehnologij, imajo lahko pomembno vlogo pri doseganju višje ravni varstva okolja.
               
            
               
                  (37)
               
               
                  Različni ukrepi za odpravo enake oblike nedelovanja trga se lahko med seboj izključujejo. To velja v primerih, kadar je uveden učinkovit tržni mehanizem, ki je posebej namenjen obravnavi težave zunanjih učinkov. Dodaten podporni ukrep za odpravo enakega nedelovanja trga bi lahko zmanjšal učinkovitost tržnega mehanizma.
               
            
               
                  (38)
               
               
                  Različni ukrepi za odpravo različnih oblik nedelovanja trga so si lahko med seboj tudi nasprotujoči. Ukrep, ki obravnava težavo glede zadostnosti proizvodnje, je treba uravnotežiti z okoljskim ciljem postopne odprave okolju ali gospodarstvu škodljivih subvencij, tudi za fosilna goriva. Podobno lahko ukrep za zmanjšanje emisij toplogrednih plinov poveča ponudbo spremenljive energije, kar lahko negativno vpliva na zadostnost proizvodnje.
               
            
               
                  (39)
               
               
                  Spoštovanje načela „onesnaževalec plača“ v okoljski zakonodaji načeloma zagotavlja odpravo nedelovanja trga, povezanega z negativnimi zunanjimi učinki. Državna pomoč zato ni ustrezen instrument in je ni mogoče dodeliti, če je bilo mogoče upravičencu do pomoči na podlagi obstoječe zakonodaje EGP ali nacionalne zakonodaje pripisati odgovornost za onesnaževanje (35).
               
            3.2.3.2   Ustreznost glede na različne instrumente pomoči
      
               
                  (40)
               
               
                  Okoljsko in energetsko pomoč je mogoče dodeliti v različnih oblikah. Vendar mora pogodbenica zagotoviti, da je pomoč dodeljena v obliki, ki bo verjetno povzročila najmanjše izkrivljanje trgovine in konkurence. Pogodbenica mora torej dokazati, zakaj so druge potencialno manj izkrivljajoče oblike pomoči, kot so vračljiva predplačila v primerjavi z neposrednimi nepovratnimi sredstvi ali davčni odbitki v primerjavi z nižjo obdavčitvijo, ali oblike pomoči, ki temeljijo na finančnih instrumentih, kot so dolžniški ali lastniški instrumenti (npr. posojila z nižjo obrestno mero ali subvencionirane obrestne mere, državna poroštva ali drugačno zagotavljanje kapitala pod ugodnimi pogoji), manj ustrezne.
               
            
               
                  (41)
               
               
                  Izbira instrumenta pomoči mora biti prilagojena nedelovanju trga, ki se želi odpraviti z ukrepom pomoči. Zlasti kadar so dejanski prihodki negotovi, kot je to v primeru ukrepov za prihranek energije, je lahko vračljivo predplačilo ustrezen instrument. Za sheme pomoči, v okviru katerih se izvajajo cilji in prednostne naloge operativnih programov, se finančni instrument, izbran v zadevnem programu, načeloma šteje za ustrezen instrument.
               
            
               
                  (42)
               
               
                  V primeru pomoči za tekoče poslovanje mora pogodbenica dokazati, da je pomoč ustrezna za dosego cilja sheme, v katero je usmerjena. Kot dokaz o ustreznosti pomoči lahko pogodbenica vnaprej izračuna znesek pomoči kot fiksen znesek za kritje pričakovanih dodatnih stroškov v zadevnem obdobju, s čimer se podjetja spodbuja, da čim bolj omejijo stroške in sčasoma začnejo poslovati učinkoviteje (36).
               
            
               
                  (43)
               
               
                  Za dokazovanje ustreznosti shem lahko pogodbenice uporabijo tudi rezultate preteklih ocen, kot je opisano v poglavju 4.
               
            3.2.4   Spodbujevalni učinek
      
      3.2.4.1   Splošni pogoji
      
               
                  (44)
               
               
                  Okoljska in energetska pomoč se lahko štejeta za združljivi z delovanjem Sporazuma EGP le, če imata spodbujevalni učinek. Do spodbujevalnega učinka pride, kadar pomoč upravičenca spodbudi k spremembi ravnanja, tako da ta zviša raven varstva okolja ali izboljša delovanje zanesljivega, cenovno dostopnega in trajnostnega trga z energijo, česar brez pomoči ne bi storil. Pomoč ne sme subvencionirati stroškov dejavnosti, ki bi jih podjetje imelo v vsakem primeru, in ne sme biti nadomestilo za običajno poslovno tveganje gospodarske dejavnosti.
               
            
               
                  (45)
               
               
                  Nadzorni organ meni, da pomoč nima spodbujevalnega učinka za upravičenca, če se je delo na projektu že začelo, preden je upravičenec nacionalnim organom predložil vlogo za pomoč. V takih primerih, ko upravičenec začne izvajati projekt, preden zaprosi za pomoč, se nobena pomoč, dodeljena za ta projekt, ne bo štela za združljivo z delovanjem Sporazuma EGP.
               
            
               
                  (46)
               
               
                  Pogodbenice morajo za pomoč uvesti in uporabljati obrazec za zaprosilo za pomoč. V obrazcu je treba navesti vsaj ime prosilca in velikost podjetja, opis projekta, vključno z njegovo lokacijo ter datumom začetka in zaključka, znesek pomoči, ki je potreben za izvedbo projekta, in upravičene stroške. Na obrazcu morajo upravičenci opisati stanje brez pomoči, ki se imenuje obratni hipotetični scenarij ali nadomestni scenarij ali projekt. Velika podjetja morajo poleg tega predložiti dokazila v podporo obratnemu hipotetičnemu scenariju, opisanemu na obrazcu.
               
            
               
                  (47)
               
               
                  Organ, ki dodeljuje pomoč, mora ob prejemu obrazca preveriti verodostojnost obratnega hipotetičnega scenarija in potrditi, da ima pomoč zahtevani spodbujevalni učinek. Obratni hipotetični scenarij je verodostojen, če je resničen in se nanaša na dejavnike odločanja, ki prevladujejo v času odločitve upravičenca glede naložbe. Ni nujno, da so izpolnjeni pogoji iz odstavkov 45 in 46, kadar se pomoč dodeli na podlagi konkurenčnega postopka zbiranja ponudb.
               
            Spodbujevalni učinek in prilagajanje na standarde Unije
      
               
                  (48)
               
               
                  Nadzorni organ meni, da pomoč, dodeljena za prilagajanje prihodnjim standardom Unije, načeloma ima spodbujevalni učinek, tudi kadar je standard že sprejet, vendar še ne velja. Vendar ima v tem primeru pomoč spodbujevalni učinek, če spodbuja izvajanje naložbe že dolgo pred začetkom veljavnosti standarda. Štelo se bo, da ima pomoč, dodeljena za prilagajanje standardom Unije, ki so že sprejeti, vendar še ne veljajo, spodbujevalni učinek, če bo naložba izvedena in zaključena vsaj eno leto pred začetkom veljavnosti standardov Unije.
               
            
               
                  (49)
               
               
                  Z nadaljnjim odstopanjem od odstavka 48 se lahko šteje, da ima pomoč spodbujevalni učinek, če se dodeli za:
                  
                              (a)
                           
                           
                              nakup novih prevoznih sredstev za cestni in železniški prevoz ter prevoz po celinskih plovnih poteh in pomorski prevoz, ki izpolnjujejo sprejete standarde Unije, če je bil nakup opravljen pred začetkom veljavnosti teh standardov in če se ti standardi, potem ko začnejo veljati, ne uporabljajo za že kupljena prevozna sredstva; ali
                           
                        
                              (b)
                           
                           
                              naknadno opremljanje obstoječih prevoznih sredstev za cestni in železniški prevoz ter prevoz po celinskih plovnih poteh in pomorski prevoz, če standardi Unije na dan začetka obratovanja teh prevoznih sredstev še niso veljali in če se ti standardi, potem ko začnejo veljati, ne uporabljajo za ta prevozna sredstva.
                           
                        
            
               
                  (50)
               
               
                  Nadzorni organ meni, da pomoč za naložbe, ki upravičencu omogočajo sprejeti ukrepe, ki presegajo veljavne standarde Unije, pozitivno prispeva k okoljskemu ali energetskemu cilju. Da pogodbenice ne bi bile odvrnjene od določitve obveznih nacionalnih standardov, ki so strožji od ustreznih standardov Unije, takšen pozitiven prispevek obstaja ne glede na obstoj obveznih nacionalnih standardov, ki so strožji od standardov Unije. To na primer vključuje ukrepe za izboljšanje kakovosti vode in zraka, ki presegajo obvezne standarde Unije. Takšen pozitiven prispevek obstaja tudi, če je bil v primeru neobstoja standardov Unije sprejet obvezen nacionalni standard.
               
            Spodbujevalni učinek in energetski pregledi
      
               
                  (51)
               
               
                  V skladu z Direktivo 2012/27/EU (v nadaljnjem besedilu: direktiva o energetski učinkovitosti ali EED) morajo velika podjetja vsaka štiri leta opraviti energetski pregled. Pomoč za energetske preglede za velika podjetja ima torej lahko spodbujevalni učinek le, če se s pomočjo ne krije energetski pregled, ki se zahteva v skladu z direktivo o energetski učinkovitosti. Ker ta obveznost ne velja za MSP, ima državna pomoč, dodeljena MSP za izvajanje energetskega pregleda, lahko spodbujevalni učinek.
               
            
               
                  (52)
               
               
                  Prejšnji odstavek ne posega v oceno spodbujevalnega učinka državne pomoči pri ukrepih za energetsko učinkovitost, ki so predpisani ali se izvajajo zaradi energetskega pregleda, ali ukrepih, ki izhajajo iz drugih orodij, kot so sistemi upravljanja z energijo in sistemi ravnanja z okoljem.
               
            3.2.4.2   Dodatni pogoji za pomoč, ki jo je treba priglasiti posamično
      
               
                  (53)
               
               
                  Pri ukrepih, ki jih je treba priglasiti posamično, morajo pogodbenice Nadzornemu organu v celoti dokazati spodbujevalni učinek pomoči. Predložiti morajo jasne dokaze, da pomoč dejansko vpliva na odločitev za naložbo tako, da se ravnanje upravičenca spremeni, pri čemer upravičenec zviša raven varstva okolja ali pa se izboljša delovanje evropskega trga z energijo. Pogodbenica mora za celovito oceno predložiti ne le informacije v zvezi s projektom, ki prejme pomoč, ampak tudi celovit opis obratnega hipotetičnega scenarija, po katerem upravičencu nobena pogodbenica ne odobri pomoči.
               
            
               
                  (54)
               
               
                  Koristi novih naložb ali proizvodnih metod običajno niso omejene na njihove neposredne okoljske učinke ali učinke na trg z energijo. Takšne koristi so lahko zlasti proizvodne ugodnosti (37), medtem ko so tveganja povezana zlasti z negotovostjo, ali bodo naložbe tako donosne, kot se pričakuje.
               
            
               
                  (55)
               
               
                  Spodbujevalni učinek se načeloma ugotavlja na podlagi analize obratnih hipotetičnih scenarijev, pri kateri se primerjajo ravni načrtovanih dejavnosti s pomočjo in brez nje. To v bistvu pomeni preverjanje donosnosti projekta brez pomoči, da se oceni, ali dejansko ne dosega dobička, ki bi ga podjetje pridobilo z izvajanjem nadomestnega projekta.
               
            
               
                  (56)
               
               
                  V zvezi s tem se lahko raven donosnosti oceni z uporabo metodologij, ki so ustaljene v zadevni industriji in ki lahko vključujejo metode za ocenjevanje neto sedanje vrednosti projekta (38), notranje stopnje donosa (39) ali povprečnega donosa na vložena sredstva. Donosnost projekta je treba primerjati z običajnimi stopnjami donosa podjetja pri drugih podobnih naložbenih projektih. Če te stopnje niso na voljo, se donosnost projekta primerja s stroški kapitala celotnega podjetja ali stopnjami donosa, ki so običajne v zadevnem sektorju.
               
            
               
                  (57)
               
               
                  Kadar ni znan noben obratni hipotetični scenarij, se lahko spodbujevalni učinek predpostavlja v primeru likvidnostne vrzeli, tj. kadar stroški naložbe presegajo neto sedanjo vrednost pričakovanega poslovnega dobička naložbe na podlagi predhodnega poslovnega načrta.
               
            
               
                  (58)
               
               
                  Pogodbenice so zlasti pozvane, naj se sklicujejo na sodobne, upoštevne in verodostojne dokaze, ki na primer vključujejo uradne dokumente upravnega odbora, poročila kreditnega odbora, ocene tveganja, finančna poročila, notranje poslovne načrte, strokovna mnenja in druge študije, povezane z ocenjevanim naložbenim projektom. Dokumenti, ki vsebujejo informacije o napovedih povpraševanja in stroškov ter finančnih napovedih, dokumenti, ki so predloženi odboru za naložbe in podrobno opisujejo različne naložbene scenarije, ali dokumenti, ki so predloženi finančnim institucijam, lahko pomagajo pri preverjanju spodbujevalnega učinka.
               
            
               
                  (59)
               
               
                  Za zagotovitev, da je spodbujevalni učinek ugotovljen na objektivni podlagi, lahko Nadzorni organ v svoji oceni spodbujevalnega učinka primerja podatke za podjetje s podatki za sektor, v katerem je podjetje dejavno, kar se imenuje primerjalna analiza. Zlasti bi morala pogodbenica po možnosti zagotoviti sektorske podatke, ki dokazujejo, da so obratni hipotetični scenarij podjetja, zahtevana raven donosnosti in pričakovani denarni tokovi razumni.
               
            
               
                  (60)
               
               
                  Nadzorni organ lahko ugotovi, da spodbujevalni učinek obstaja, kadar je podjetju v interesu, da izvede projekt s pomočjo, čeprav projekt, ki prejme pomoč, ne dosega običajno zahtevane ravni donosnosti. To bi lahko bilo na primer upravičeno glede na splošnejše koristi, ki niso upoštevane v sami donosnosti projekta. V takšnih okoliščinah je zlasti pomembno, da se zagotovijo dokazi v podporo obstoju spodbujevalnega učinka.
               
            
               
                  (61)
               
               
                  Če se podjetje prilagaja nacionalnemu standardu, ki presega standarde Unije ali ki je bil sprejet v primeru neobstoja standardov Unije, bo Nadzorni organ preveril, ali bi bil upravičenec do pomoči bistveno prizadet zaradi višjih stroškov in ne bi bil sposoben kriti stroškov, povezanih s takojšnjim izvajanjem nacionalnih standardov.
               
            
               
                  (62)
               
               
                  Pri naložbah, s katerimi podjetja presegajo najnižje stopnje, ki jih določajo standardi Unije, je mogoče, da Nadzorni organ kljub temu ne ugotovi spodbujevalnega učinka, zlasti če takšne naložbe ustrezajo minimalnim tehničnim standardom, ki so na voljo na trgu.
               
            
               
                  (63)
               
               
                  Če pomoč ne povzroči spremembe ravnanja upravičenca s spodbujanjem dodatnih dejavnosti, takšna pomoč nima spodbujevalnega učinka v smislu spodbujanja ravnanja, usmerjenega v varstvo okolja, v EGP ali krepitve delovanja evropskega trga z energijo. Zato pomoč ne bo odobrena, kadar se zdi, da bi bilo mogoče enake dejavnosti izvajati brez pomoči.
               
            3.2.5   Sorazmernost pomoči
      
      3.2.5.1   Splošni pogoji
      
               
                  (64)
               
               
                  Okoljska in energetska pomoč se štejeta za sorazmerni, če je znesek pomoči na upravičenca omejen na najmanjši potreben znesek za dosego želene ravni varstva okolja ali energetskega cilja.
               
            
               
                  (65)
               
               
                  Splošno pravilo je, da se pomoč šteje za omejeno na najmanjšo potrebno, če znesek pomoči ustreza neto dodatnim stroškom, potrebnim za izpolnitev cilja, glede na obratni hipotetični scenarij brez pomoči. Neto dodatni stroški so določeni na podlagi razlike med gospodarskimi koristmi in stroški (vključno z naložbami in poslovanjem) projekta, ki prejme pomoč, ter koristmi in stroški nadomestnega naložbenega projekta, ki bi ga družba izvajala, če pomoči ne bi prejela, tj. obratni hipotetični scenarij.
               
            
               
                  (66)
               
               
                  Vendar je včasih težko v celoti upoštevati vse gospodarske koristi, ki jih podjetje pridobi od dodatne naložbe (40). Zato se lahko za ukrepe, ki niso predmet posamezne ocene, uporabi poenostavljena metoda, ki se osredotoča na izračun dodatnih naložbenih stroškov ter ne upošteva koristi in stroškov poslovanja. Ukrepi, ki niso predmet posamezne ocene, se bodo šteli za sorazmerne, če znesek pomoči ne presega največje intenzivnosti pomoči, tj. določenega odstotka upravičenih stroškov, kot so opredeljeni v odstavkih 67 do 71. Te največje intenzivnosti pomoči se uporabljajo tudi kot omejitev pomoči, ki se zagotavlja za ukrepe, ki jih je treba priglasiti.
               
            Upravičeni stroški
      
               
                  (67)
               
               
                  Upravičeni stroški za okoljsko pomoč so dodatni stroški naložbe v opredmetena in/ali neopredmetena sredstva, ki so neposredno povezani z doseganjem skupnega cilja.
               
            
               
                  (68)
               
               
                  Upravičeni stroški so določeni na naslednji način:
                  
                              (a)
                           
                           
                              kadar je mogoče stroške doseganja cilja skupnega interesa določiti v skupnih naložbenih stroških kot ločeno naložbo, na primer, ker je zeleni element zlahka določljiva „dodatna komponenta“ že obstoječe zmogljivosti, stroški ločene naložbe pomenijo upravičene stroške (41);
                           
                        
                              (b)
                           
                           
                              v vseh drugih primerih so upravičeni stroški dodatni stroški naložb, določeni s primerjavo naložbe, za katero se prejme pomoč, in obratnih hipotetičnih razmer brez državne pomoči. Načeloma se je mogoče sklicevati na stroške tehnično primerljive naložbe (42), ki bi bila verodostojno izvedena brez pomoči (43) in ki ne dosega cilja skupnega interesa ali ga dosega le v manjšem obsegu.
                           
                        
            
               
                  (69)
               
               
                  Priloga 2 vsebuje seznam ustreznih obratnih hipotetičnih scenarijev ali izračunov upravičenih stroškov, ki ustrezajo obratnim hipotetičnim scenarijem, ki jih je treba uporabiti v takih primerih. Nadzorni organ lahko sprejme nadomestne obratne hipotetične scenarije, če jih pogodbenica ustrezno utemelji.
               
            
               
                  (70)
               
               
                  Pri ukrepih, ki podpirajo integrirane projekte, kot so integrirani ukrepi za energetsko učinkovitost, ali projekte, povezane z bioplinom, je včasih težko opredeliti obratni hipotetični scenarij. Kadar obratnega hipotetičnega scenarija ni mogoče verodostojno opredeliti, je Nadzorni organ pripravljen kot upravičene stroške obravnavati celotne stroške projekta, kar lahko pomeni nižje intenzivnosti pomoči, da se upošteva drugačen izračun upravičenih stroškov.
               
            
               
                  (71)
               
               
                  Pravila iz odstavkov 68 do 70 se uporabljajo za gradnjo proizvodnih obratov v okviru projektov v zvezi z energetsko učinkovitimi sistemi daljinskega ogrevanja ali hlajenja. Pri pomoči za gradnjo omrežja pa se bo uporabljal pristop likvidnostne vrzeli, podobno kot pri ocenjevanju energetske infrastrukture.
               
            Največje intenzivnosti pomoči
      
               
                  (72)
               
               
                  Da se zagotovijo predvidljivost in enaki konkurenčni pogoji, Nadzorni organ uporablja največje intenzivnosti pomoči za pomoč iz Priloge 1. Te intenzivnosti pomoči izražajo potrebo po posredovanju države, po eni strani ugotovljeno na podlagi pomembnosti nedelovanja trga in po drugi strani na podlagi pričakovane ravni izkrivljanja konkurence in trgovine.
               
            
               
                  (73)
               
               
                  Večje intenzivnosti pomoči so lahko dovolijo za nekatere vrste pomoči ali za naložbe na območju, ki prejema pomoč, vendar intenzivnost pomoči ne sme nikoli presegati 100 % upravičenih stroškov. Večje intenzivnosti pomoči se lahko dovolijo v naslednjih primerih:
                  
                              (a)
                           
                           
                              intenzivnost pomoči se lahko poveča za 15 odstotnih točk za energetske in okoljske naložbe na območjih, ki prejemajo pomoč in izpolnjujejo pogoje iz člena 61(3)(a) Sporazuma EGP, ter za 5 odstotnih točk za energetske in okoljske naložbe na območjih, ki prejemajo pomoč in izpolnjujejo pogoje iz člena 61(3)(c) Sporazuma EGP. Nadzorni organ ocenjuje, da so ta zvišanja upravičena zaradi različnih ovir, s katerimi se srečujejo ta območja in ki lahko otežujejo okoljske ali energetske naložbe;
                           
                        
                              (b)
                           
                           
                              intenzivnost pomoči se lahko poveča za 10 odstotnih točk za srednja podjetja in 20 odstotnih točk za mala podjetja. Za mala in srednja podjetja, ki se lahko na eni strani srečujejo s sorazmerno višjimi stroški pri doseganju okoljskih ali energetskih ciljev glede na obseg njihove dejavnosti in na drugi strani s pomanjkljivostmi kapitalskega trga, zaradi katerih morajo kriti take stroške, so lahko upravičene tudi večje intenzivnosti pomoči, ker je tveganje za resno izkrivljanje konkurence in trgovine manjše, če je upravičenec malo ali srednje podjetje;
                           
                        
                              (c)
                           
                           
                              večje intenzivnosti pomoči so lahko pod določenimi pogoji upravičene v primeru ekoinovacij, s katerimi se lahko odpravlja dvojno nedelovanje trga, povezano z večjimi tveganji zaradi inovacij in okoljskim vidikom projekta. To velja zlasti za ukrepe za učinkovito rabo virov. Intenzivnost pomoči se lahko poveča za 10 odstotnih točk, če so izpolnjeni naslednji kumulativni pogoji:
                              
                                          (i)
                                       
                                       
                                          ekoinovativno sredstvo ali projekt mora biti nov ali bistveno izboljšan v primerjavi z najsodobnejšimi v svojem sektorju v EGP (44);
                                       
                                    
                                          (ii)
                                       
                                       
                                          pričakovana okoljska korist mora biti bistveno večja od izboljšanja, ki je posledica splošnega razvoja najsodobnejših postopkov v primerljivih dejavnostih (45), in
                                       
                                    
                                          (iii)
                                       
                                       
                                          inovativna narava sredstev ali projektov vsebuje jasno stopnjo tveganja v tehnološkem, tržnem ali finančnem smislu, ki je višja od tveganja, ki se običajno povezuje s primerljivimi neinovativnimi sredstvi ali projekti (46).
                                       
                                    
                        
            
               
                  (74)
               
               
                  Zato bo Nadzorni organ pomoč štel za združljivo z delovanjem Sporazuma EGP, če so upravičeni stroški pravilno izračunani in so upoštevane največje intenzivnosti pomoči iz Priloge 1.
               
            
               
                  (75)
               
               
                  Kadar je pomoč upravičencu dodeljena v konkurenčnem postopku zbiranja ponudb na podlagi jasnih, preglednih in nediskriminatornih meril, lahko znesek pomoči doseže 100 % upravičenih stroškov (47). Tak postopek zbiranja ponudb mora potekati brez diskriminacije in omogočati sodelovanje zadostnega števila podjetij. Poleg tega mora biti proračun v zvezi s postopkom zbiranja ponudb omejen v smislu, da vsi upravičenci ne morejo prejeti pomoči. Končno, pomoč mora biti dodeljena na podlagi prve ponudbe, ki jo predloži ponudnik, s čimer se preprečijo nadaljnja pogajanja.
               
            3.2.5.2   Kumulacija pomoči
      
               
                  (76)
               
               
                  Pomoč se lahko dodeli hkrati na podlagi več shem pomoči ali kumulira z ad hoc pomočjo, če skupni znesek državne pomoči za posamezno dejavnost ali projekt ne presega zgornjih meja, določenih na podlagi pragov pomoči iz teh smernic.
               
            
               
                  (77)
               
               
                  Pomoč se ne sme kumulirati s pomočjo de minimis v zvezi z istimi upravičenimi stroški, če bi taka kumulacija povzročila intenzivnost pomoči, ki presega intenzivnost iz teh smernic.
               
            3.2.5.3   Dodatni pogoji za pomoč za naložbe in pomoč za tekoče poslovanje, ki jo je treba priglasiti posamično
      
               
                  (78)
               
               
                  Pri individualni pomoči skladnost z največjimi intenzivnostmi pomoči, določenimi v tem oddelku in Prilogi 1, ne zadostuje za zagotavljanje sorazmernosti. Zadevne največje intenzivnosti pomoči se uporabljajo kot zgornja meja za individualno pomoč (48).
               
            
               
                  (79)
               
               
                  Splošno pravilo je, da se pomoč, ki jo je treba priglasiti posamično, šteje za omejeno na najmanjšo potrebno, če znesek pomoči ustreza neto dodatnim stroškom naložbe, za katero se prejme pomoč, glede na obratni hipotetični scenarij brez pomoči. Vse ustrezne stroške in koristi je treba upoštevati v celotnem obdobju trajanja projekta.
               
            
               
                  (80)
               
               
                  Če nobenega posebnega nadomestnega projekta ni mogoče opredeliti kot obratni hipotetični scenarij, bo Nadzorni organ preveril, ali znesek pomoči presega najmanjšega potrebnega, da bi bil projekt, za katerega se prejme pomoč, dovolj donosen, na primer, ali se s pomočjo poveča njegova notranja stopnja donosa nad običajnimi stopnjami donosa, ki jih uporablja zadevno podjetje v drugih podobnih naložbenih projektih. Kadar to merilo uspešnosti ni na voljo, se lahko za ta namen uporabijo stroški kapitala podjetja kot celote ali stopnje donosa, ki so običajne v zadevnem sektorju.
               
            
               
                  (81)
               
               
                  Pogodbenica mora zagotoviti dokaze, da je znesek pomoči omejen na najmanjši potreben. Izračuni, ki se uporabljajo za analizo spodbujevalnega učinka, se lahko uporabljajo tudi pri ocenjevanju, ali je pomoč sorazmerna. Pogodbenica mora dokazati sorazmernost na podlagi dokumentacije iz odstavka 58.
               
            
               
                  (82)
               
               
                  Kar zadeva pomoč za tekoče poslovanje, dodeljeno na podlagi konkurenčnega postopka zbiranja ponudb, se šteje, da je individualna pomoč sorazmerna, če so izpolnjeni splošni pogoji.
               
            3.2.6   Izogibanje neupravičenim negativnim učinkom na konkurenco in trgovino
      
      3.2.6.1   Splošne ugotovitve
      
               
                  (83)
               
               
                  Da je pomoč združljiva z delovanjem Sporazuma EGP, morajo biti negativni učinki ukrepa pomoči v smislu izkrivljanja konkurence in vpliva na trgovino med pogodbenicami omejeni in manjši od pozitivnih učinkov v smislu prispevka k cilju skupnega interesa.
               
            
               
                  (84)
               
               
                  Nadzorni organ opredeljuje dve glavni vrsti morebitnega izkrivljanja, ki ga lahko povzroči pomoč, in sicer izkrivljanje proizvodnih trgov ter učinke na lokacijo. Obe vrsti lahko povzročita neučinkovito alokacijo, ki ovira gospodarsko uspešnost notranjega trga, in težave v zvezi z distribucijo, ki vplivajo na distribucijo gospodarskih dejavnosti po regijah.
               
            
               
                  (85)
               
               
                  Pomoč za okoljske namene po svoji naravi daje prednost okolju prijaznim proizvodom in tehnologijam na račun drugih, ki bolj onesnažujejo, pri čemer ta učinek pomoči načeloma ne bo obravnavan kot neupravičeno izkrivljanje konkurence, ker je neločljivo povezan s samim ciljem pomoči, tj. prehodom na zeleno gospodarstvo. Nadzorni organ bo pri ocenjevanju morebitnih negativnih učinkov okoljske pomoči upošteval splošen okoljski učinek ukrepa v zvezi z njegovim negativnim vplivom na tržni položaj in s tem na dobiček podjetij, ki ne prejmejo pomoči. Pri tem bo obravnaval zlasti izkrivljajoče učinke na konkurente, katerih delovanje je prav tako okolju prijazno, čeprav niso prejeli pomoči. Poleg tega, manjši kot je pričakovani okoljski učinek zadevnega ukrepa, pomembnejše je preverjanje njegovega učinka na tržne deleže in dobičke konkurenčnih podjetij na trgu.
               
            
               
                  (86)
               
               
                  Eden od potencialno škodljivih učinkov državne pomoči za okoljske in energetske cilje je, da preprečuje zagotavljanje učinkovitih rezultatov tržnega mehanizma, ki nagrajuje najučinkovitejše in najbolj inovativne proizvajalce ter izvaja pritisk na najmanj učinkovite proizvajalce, da bi se izboljšali, prestrukturirali ali izstopili s trga. To lahko povzroči razmere, v katerih zaradi pomoči, dodeljene nekaterim podjetjem, učinkovitejši ali bolj inovativni konkurenti, na primer konkurenti z drugačno ali celo čistejšo tehnologijo, ki bi sicer lahko vstopili na trg in se razširili, tega ne morejo storiti. Dolgoročno lahko poseganje v proces konkurenčnih vstopov in izstopov zavira inovacije in upočasni izboljšanje produktivnosti v celotnem sektorju.
               
            
               
                  (87)
               
               
                  Pomoč ima lahko tudi izkrivljajoče učinke, če okrepi ali ohranja veliko tržno moč upravičenca. Tudi kadar pomoč velike tržne moči ne krepi neposredno, jo lahko krepi posredno, z odvračanjem obstoječih konkurentov od širitve, spodbujanjem njihovega izstopa ali odvračanjem vstopa novih konkurentov.
               
            
               
                  (88)
               
               
                  Razen izkrivljanj na proizvodnih trgih lahko pomoč vpliva tudi na trgovino in izbiro lokacije. Ta izkrivljanja se lahko pojavijo pri pogodbenicah, ko podjetja med seboj konkurirajo na čezmejni ravni ali razmišljajo o različnih lokacijah za naložbe. Pomoč, ki je namenjena ohranjanju gospodarske dejavnosti v eni regiji ali privabljanju dejavnosti iz drugih regij na notranjem trgu, morda neposredno ne povzroči izkrivljanja na proizvodnem trgu, vendar lahko povzroči selitev dejavnosti ali naložb iz ene regije v drugo brez kakršnega koli neto okoljskega vpliva.
               
            Očitni negativni učinki
      
               
                  (89)
               
               
                  Načeloma je treba analizirati ukrep pomoči in okoliščine, v katerih se ta ukrep uporabi, da se opredeli obseg, v katerem se lahko ukrep šteje za izkrivljajočega. Vendar v nekaterih primerih negativni učinki očitno presegajo morebitne pozitivne učinke, kar pomeni, da se pomoč ne more šteti za združljivo z delovanjem Sporazuma EGP.
               
            
               
                  (90)
               
               
                  Nadzorni organ določi največje intenzivnosti pomoči, ki pomenijo osnovno zahtevo za združljivost in katerih cilj je preprečiti uporabo državne pomoči za projekte, pri katerih se razmerje med zneskom pomoči in upravičenimi stroški ocenjuje kot zelo visoko in je še posebno verjetno, da bo izkrivljajoče.
               
            
               
                  (91)
               
               
                  Prav tako se za združljivo z delovanjem Sporazuma EGP ne šteje pomoč za okoljske in energetske cilje, ki povzroči le spremembo lokacije gospodarske dejavnosti in ne izboljša obstoječe ravni varstva okolja v pogodbenicah.
               
            3.2.6.2   Splošni pogoji
      
               
                  (92)
               
               
                  Pri oceni negativnih učinkov ukrepa pomoči se Nadzorni organ osredotoča na izkrivljanja, ki izhajajo iz predvidljivega učinka, ki ga imata okoljska in energetska pomoč na konkurenco med podjetji na prizadetih proizvodnih trgih in lokacijo gospodarske dejavnosti. Če so ukrepi državne pomoči dobro usmerjeni na nedelovanje trga, ki se poskuša odpraviti, je tveganje, da bo pomoč neupravičeno izkrivljala konkurenco, bolj omejeno.
               
            
               
                  (93)
               
               
                  Če je pomoč sorazmerna in omejena na dodatne naložbene stroške, je negativni učinek pomoči načeloma manjši. Vendar lahko pomoč povzroči spremembo v ravnanju upravičencev, tudi kadar je potrebna in sorazmerna, kar izkrivlja konkurenco. Podjetje, ki si prizadeva doseči dobiček, bo običajno zvišalo raven varstva okolja nad obvezne zahteve samo, če meni, da bo to pomenilo vsaj majhno korist za podjetje.
               
            
               
                  (94)
               
               
                  Da bi bilo izkrivljanj konkurence in trgovine čim manj, bo Nadzorni organ poseben poudarek namenil postopku izbire. Če je mogoče, je treba izbirni postopek izvesti nediskriminatorno, pregledno in odprto, brez nepotrebne izključitve podjetij, ki lahko konkurirajo s projekti za dosego enakega okoljskega ali energetskega cilja. Izbirni postopek mora pripeljati do izbire upravičencev, ki lahko dosegajo okoljske ali energetske cilje z uporabo najnižjega zneska pomoči ali na najbolj stroškovno učinkovit način.
               
            
               
                  (95)
               
               
                  Nadzorni organ bo zlasti ocenil negativne učinke pomoči z obravnavo naslednjih elementov:
                  (a)   
                        znižanje ali nadomestilo stroškov proizvodnih enot
                     : če bo nova oprema (49) privedla do nižjih stroškov na proizvedeno enoto v primerjavi s stanjem brez pomoči ali če pomoč nadomešča del stroškov poslovanja, bodo upravičenci verjetno povečali svojo prodajo. Večja kot je cenovna elastičnost proizvoda, večje so možnosti, da bo pomoč povzročila izkrivljanje konkurence;
                  (b)   
                        nov proizvod
                     : če upravičenci pridobijo nov ali bolj kakovosten proizvod, obstaja verjetnost, da bodo povečali svojo prodajo in morda pridobili prednost „prve poteze“.
               
            3.2.6.3   Dodatni pogoji za pomoč, ki jo je treba priglasiti posamično
      
               
                  (96)
               
               
                  Pogodbenica mora zagotoviti, da so negativni učinki, kot so opisani v oddelku 3.2.6.1, omejeni. Nadzorni organ bo poleg elementov iz oddelka 3.1.6.2 upošteval in ocenil, ali individualna pomoč vodi do:
                  
                              (a)
                           
                           
                              podpiranja neučinkovite proizvodnje in s tem oviranja rasti produktivnosti v sektorju;
                           
                        
                              (b)
                           
                           
                              izkrivljanja dinamičnih spodbud;
                           
                        
                              (c)
                           
                           
                              ustvarjanja ali krepitve tržne moči ali izključevalnih ravnanj;
                           
                        
                              (d)
                           
                           
                              umetnega spreminjanja trgovinskih tokov ali lokacije proizvodnje.
                           
                        
            
               
                  (97)
               
               
                  Nadzorni organ lahko pri oceni kumulativnega učinka pomoči upošteva načrtovano uvedbo drugih energetskih in okoljskih shem podpore, ki neposredno ali posredno prinašajo koristi upravičencu, in ne samo priglašene sheme.
               
            
               
                  (98)
               
               
                  Nadzorni organ bo ocenil tudi, ali pomoč povzroči, da imajo nekatera območja ugodnejše proizvodne pogoje, zlasti zaradi razmeroma nižjih proizvodnih stroškov, ki so posledica pomoči, ali zaradi višjih proizvodnih standardov, doseženih prek pomoči. Zaradi tega se lahko zgodi, da podjetja ostanejo na območjih, ki prejemajo pomoč, ali se na ta območja preselijo ali da se trgovinski tokovi preusmerijo na območje, ki prejema pomoč. Nadzorni organ bo v svoji analizi individualne pomoči, ki jo je treba priglasiti, ustrezno upošteval vse dokaze, da je upravičenec do pomoči obravnaval tudi druge lokacije.
               
            3.2.7   Preglednost
      
      
               
                  (99)
               
               
                  Pogodbenice morajo zagotoviti objavo naslednjih informacij na izčrpnem spletišču o državni pomoči na nacionalni ali regionalni ravni: celotno besedilo odobrene sheme pomoči ali sklepa o dodelitvi individualne pomoči in njegovih izvedbenih določb ali povezavo do besedila, identiteto organa(-ov), ki dodeljuje(-jo) pomoč, identiteto posameznih upravičencev, obliko in znesek pomoči, dodeljene posameznemu upravičencu, datum dodelitve, vrsto podjetja (MSP/veliko podjetje), regijo, v kateri je upravičenec (na ravni NUTS II), in glavni gospodarski sektor, v katerem upravičenec izvaja svoje dejavnosti (na ravni skupine NACE).
               
            
               
                  (100)
               
               
                  Pri shemah v obliki davčne ugodnosti in pomoči v obliki znižanj finančne podpore za električno energijo iz obnovljivih virov je mogoče informacije o zneskih individualne pomoči zagotoviti v naslednjih razponih (v milijonih EUR): [0,5–1]; [1–2]; [2–5]; [5–10]; [10–30]; [30 in več].
               
            
               
                  (101)
               
               
                  Te informacije je treba po sprejetju sklepa o dodelitvi pomoči objaviti, hraniti najmanj deset let in dati na voljo splošni javnosti brez omejitev (50). Pogodbenicam takih informacij ne bo treba predložiti pred 1. julijem 2016. Zahteva po objavi informacij se lahko opusti v zvezi z dodelitvijo individualnih pomoči, ki ne presegajo 500 000 EUR.
               
            3.3   Pomoč za energijo iz obnovljivih virov
      
      3.3.1   Splošni pogoji za naložbe in pomoč za tekoče poslovanje za energijo iz obnovljivih virov
      
      
               
                  (102)
               
               
                  Evropska unija je v okviru strategije EU 2020 določila ambiciozne cilje glede podnebnih sprememb in energetske trajnosti. Doseganje teh ciljev že podpira več zakonodajnih aktov Unije, kot so sistem za trgovanje z emisijami, Direktiva 2009/28/ES (51) (v nadaljnjem besedilu: direktiva o spodbujanju uporabe energije iz obnovljivih virov) in Direktiva 2009/30/ES Evropskega parlamenta in Sveta (52) (v nadaljnjem besedilu: direktiva o kakovosti goriva). Vendar ni nujno, da njihovo izvajanje vedno povzroči najučinkovitejši rezultat na trgu, zato je lahko državna pomoč pod določenimi pogoji ustrezen instrument, ki prispeva k doseganju ciljev Unije in z njimi povezanih nacionalnih ciljev.
               
            
               
                  (103)
               
               
                  Te smernice se uporabljajo za obdobje do leta 2020. Vendar bi morale zagotoviti podlago za doseganje ciljev iz okvira za leto 2030. Pričakuje se predvsem, da bodo uveljavljeni obnovljivi viri energije v obdobju med letoma 2020 in 2030 postali omrežno konkurenčni, kar pomeni, da bi bilo treba postopno odpraviti subvencije in oprostitve bilančne odgovornosti. Te smernice so skladne s tem ciljem in bodo omogočile prehod na stroškovno učinkovito dobavo prek tržnih mehanizmov.
               
            
               
                  (104)
               
               
                  Tržni instrumenti, kot je dražba ali konkurenčni postopek zbiranja ponudb, odprt za vse proizvajalce električne energije iz obnovljivih virov energije, ki bi si na ravni EGP konkurirali pod enakimi pogoji, bi običajno morali zagotoviti, da so subvencije omejene na najnižjo mogočo raven s ciljem, da se postopno v celoti odpravijo.
               
            
               
                  (105)
               
               
                  Vendar te smernice glede na različne stopnje tehnološkega razvoja tehnologij na področju energije iz obnovljivih virov pogodbenicam omogočajo izvajanje tehnološko specifičnih javnih razpisov na podlagi dolgoročnejšega potenciala določene nove in inovativne tehnologije, potrebe po doseganju diverzifikacije, omrežnih omejitev in stabilnosti omrežij ter sistemskih (integracijskih) stroškov.
               
            
               
                  (106)
               
               
                  Vključene so posebne izjeme za naprave določene velikosti, za katere ni mogoče domnevati, da je postopek zbiranja ponudb primeren, ali naprave v predstavitveni fazi. Vključitev takih naprav ni obvezna.
               
            
               
                  (107)
               
               
                  Glede na presežno zmogljivost na trgu z biogorivi iz živil Nadzorni organ pomoči za naložbe v novo in obstoječo zmogljivost za biogoriva iz živil ne bo štel za upravičeno. Kljub temu se lahko pomoč za naložbe dodeli za preoblikovanje obratov na biogoriva iz živil v obrate na napredna biogoriva, da se krijejo stroški takega preoblikovanja. Razen v tem konkretnem primeru se lahko pomoč za naložbe za biogoriva dodeli le za napredna biogoriva.
               
            
               
                  (108)
               
               
                  Čeprav bo pomoč za naložbe za podporo biogorivom iz živil prenehala z začetkom uporabe teh smernic, se lahko pomoč za tekoče poslovanje za biogoriva iz živil dodeli le do leta 2020. Taka pomoč se lahko zato dodeli le obratom, ki so začeli delovati pred 31. decembrom 2013, dokler obrat ni v celoti amortiziran, v nobenem primeru pa ne po letu 2020.
               
            
               
                  (109)
               
               
                  Poleg tega bo Nadzorni organ štel, da pomoč ne zvišuje ravni varstva okolja in se zato ne more šteti za združljivo z delovanjem Sporazuma EGP, če je dodeljena za biogoriva, za katera velja obveznost dobave ali mešanja (53), razen če lahko pogodbenica dokaže, da je pomoč omejena na trajnostna biogoriva, ki so predraga, da bi prišla na trg le na podlagi obveznosti dobave biogoriv ali mešanja z njimi.
               
            
               
                  (110)
               
               
                  Čeprav so pri sistemu za trgovanje z emisijami in davkih na CO2 stroški emisij toplogrednih plinov že internalizirani, pa verjetno še niso v celoti. Državna pomoč lahko zato prispeva k doseganju povezanih, vendar posamičnih, ciljev EGP na področju energije iz obnovljivih virov. Nadzorni organ torej predpostavlja, razen če ima dokaze o nasprotnem, da je preostalo nedelovanje trga še vedno prisotno in se lahko odpravi s pomočjo za energijo iz obnovljivih virov.
               
            
               
                  (111)
               
               
                  Da bi se pogodbenicam omogočilo doseganje njihovih ciljev v skladu s cilji strategije EU 2020, Nadzorni organ predpostavlja, da je pomoč ustrezna, njeni izkrivljajoči učinki pa omejeni, če so izpolnjeni vsi drugi pogoji.
               
            
               
                  (112)
               
               
                  Pomoč za proizvodnjo vodne energije ima lahko dvojni učinek: po eni strani ima pozitiven učinek v smislu nizkih emisij toplogrednih plinov, po drugi strani pa bi lahko tudi negativno vplivala na vodne sisteme in biotsko raznovrstnost. Zato morajo pogodbenice pri dodeljevanju pomoči za proizvodnjo vodne energije upoštevati Direktivo 2000/60/ES Evropskega parlamenta in Sveta (54), zlasti člen 4(7) Direktive, ki določa merila v zvezi z dovoljenji za nova preoblikovanja vodnih teles.
               
            
               
                  (113)
               
               
                  Temeljno načelo zakonodaje EGP na področju odpadkov je hierarhija ravnanja z odpadki, ki določa prednostno razvrstitev načinov ravnanja z odpadki (55). Državna pomoč za energijo iz obnovljivih virov, pri čemer se odpadki, vključno z odpadno toploto, uporabljajo kot gorivo, lahko pozitivno prispeva k varstvu okolja, če ne zaobide tega načela.
               
            
               
                  (114)
               
               
                  Pomoč za energijo iz obnovljivih virov se lahko dodeli kot pomoč za naložbe ali pomoč za tekoče poslovanje. Za sheme pomoči za naložbe in posamično priglašeno pomoč za naložbe se uporabljajo pogoji iz oddelka 3.2.
               
            
               
                  (115)
               
               
                  Za sheme pomoči za tekoče poslovanje se bodo uporabljali splošni pogoji iz oddelka 3.2, kakor so bili spremenjeni s posebnimi določbami iz tega oddelka. Za posamično priglašeno pomoč za tekoče poslovanje se uporabljajo pogoji iz oddelka 3.2, pri čemer se po potrebi upoštevajo spremembe, sprejete na podlagi tega oddelka, za sheme pomoči za tekoče poslovanje.
               
            
               
                  (116)
               
               
                  Nadzorni organ bo takšne sheme pomoči odobril za največ deset let. Če se ukrep ohrani, ga je treba po koncu tega obdobja ponovno priglasiti. Kar zadeva biogoriva iz živil, se morajo obstoječe in novopriglašene sheme zaključiti do leta 2020.
               
            
               
                  (117)
               
               
                  Unija je določila splošni cilj Unije za delež energije iz obnovljivih virov v končni porabi energije in ta cilj pretvorila v obvezne nacionalne cilje. Direktiva o spodbujanju uporabe energije iz obnovljivih virov vključuje mehanizme za sodelovanje (56), da se omogoči čezmejna podpora za doseganje nacionalnih ciljev. Sheme pomoči za tekoče poslovanje morajo biti načeloma odprte drugim državam EGP in pogodbenicam Energetske skupnosti, da se omejijo splošni izkrivljajoči učinki. Tako se čim bolj znižajo stroški za pogodbenice, katerih edini cilj je doseči nacionalni cilj glede obnovljivih virov energije, ki je določen v zakonodaji Unije. Vendar pogodbenice morda želijo imeti vzpostavljen mehanizem za sodelovanje, preden dovolijo čezmejno podporo, saj se sicer proizvodnja iz obratov v drugih državah ne bi upoštevala pri njihovem nacionalnem cilju v skladu z direktivo o spodbujanju uporabe energije iz obnovljivih virov (57). Nadzorni organ bo pozitivno obravnaval sheme, ki so odprte drugim državam EGP ali Energetske skupnosti.
               
            
               
                  (118)
               
               
                  Pomoč za električno energijo iz obnovljivih virov bi morala načeloma prispevati k vključevanju električne energije iz obnovljivih virov na trg. Vendar za nekatere majhne obrate to morda ni izvedljivo ali primerno.
               
            3.3.2   Pomoč za tekoče poslovanje za energijo iz obnovljivih virov
      
      3.3.2.1   Pomoč za električno energijo, proizvedeno iz obnovljivih virov
      
               
                  (119)
               
               
                  Da bi se spodbudilo vključevanje električne energije iz obnovljivih virov na trg, je pomembno, da upravičenci električno energijo prodajajo neposredno na trgu in da zanje veljajo tržne obveznosti. Od 1. januarja 2016 za vse nove sheme in ukrepe pomoči veljajo naslednji kumulativni pogoji:
                  
                              (a)
                           
                           
                              pomoč se dodeli kot premija poleg tržne cene, pri čemer proizvajalci električno energijo prodajajo neposredno na trgu;
                           
                        
                              (b)
                           
                           
                              upravičenci (58) morajo spoštovati obveznost standardne bilančne odgovornosti, razen če ne obstajajo nobeni likvidni enodnevni trgi, in
                           
                        
                              (c)
                           
                           
                              sprejeti so ukrepi za zagotovitev, da proizvajalci ne bodo imeli nobenega interesa proizvajati električno energijo po negativnih cenah.
                           
                        
            
               
                  (120)
               
               
                  Pogoji iz odstavka 119 ne veljajo za obrate z nameščeno zmogljivostjo električne energije manj kot 500 kW ali predstavitvene projekte, razen za električno energijo, proizvedeno iz vetrne energije, kjer se uporablja nameščena zmogljivost električne energije 3 MW ali treh proizvodnih enot.
               
            
               
                  (121)
               
               
                  V prehodni fazi v letih 2015 in 2016 je treba pomoč za vsaj 5 % načrtovane nove zmogljivosti proizvodnje električne energije iz obnovljivih virov dodeliti v konkurenčnem postopku zbiranja ponudb na podlagi jasnih, preglednih in nediskriminatornih meril.
                  Od 1. januarja 2017 se uporabljajo naslednje zahteve:
                  Pomoč se bo dodeljevala v konkurenčnih postopkih zbiranja ponudb na podlagi jasnih, preglednih in nediskriminatornih meril (59), razen če:
                  
                              (a)
                           
                           
                              pogodbenice dokažejo, da bi bil upravičen le en projekt ali lokacija oziroma zelo majhno število projektov ali lokacij;
                           
                        
                              (b)
                           
                           
                              pogodbenice dokažejo, da bi konkurenčni postopek zbiranja ponudb vodil do višjih ravni podpore (npr. za preprečevanje strateških ponudb), ali
                           
                        
                              (c)
                           
                           
                              pogodbenice dokažejo, da bi konkurenčni postopek zbiranja ponudb privedel do nizkih stopenj izvedbe projektov (preprečevanje prenizkih ponudb).
                           
                        Če so taki konkurenčni postopki zbiranja ponudb odprti za vse proizvajalce električne energije iz obnovljivih virov na nediskriminatorni podlagi, Nadzorni organ predpostavlja, da je pomoč sorazmerna in ne izkrivlja konkurence v obsegu, ki bi bil v nasprotju z delovanjem Sporazuma EGP.
                  Postopek zbiranja ponudb je lahko omejen na posamezne tehnologije, če v primeru postopka, odprtega za vse proizvajalce, rezultat ne bi bil optimalen in takega rezultata ne bi bilo mogoče preprečiti z zasnovo postopka, pri čemer se upošteva zlasti naslednje:
                  
                              (a)
                           
                           
                              dolgoročnejši potencial neke nove in inovativne tehnologije ali
                           
                        
                              (b)
                           
                           
                              potreba po doseganju diverzifikacije ali
                           
                        
                              (c)
                           
                           
                              omrežne omejitve in stabilnost omrežij ali
                           
                        
                              (d)
                           
                           
                              sistemski (integracijski) stroški ali
                           
                        
                              (e)
                           
                           
                              potreba po preprečevanju izkrivljanj na trgu surovin zaradi podpore za biomaso (60).
                           
                        
            
               
                  (122)
               
               
                  Pomoč se lahko dodeli brez konkurenčnega postopka zbiranja ponudb, kot je opisano v odstavku 121, za obrate z nameščeno zmogljivostjo električne energije manj kot 1 MW ali predstavitvene projekte, razen za električno energijo, proizvedeno iz vetrne energije, za obrate z nameščeno zmogljivostjo električne energije do 6 MW ali šestih proizvodnih enot.
               
            
               
                  (123)
               
               
                  Kadar se konkurenčni postopek zbiranja ponudb ne uporabi, se uporabljajo pogoji iz odstavkov 119 in 120 ter pogoji za pomoč za tekoče poslovanje za energijo iz obnovljivih virov energije, ki ni električna energija, iz odstavka 126.
               
            
               
                  (124)
               
               
                  Pomoč se dodeli le, dokler ni obrat v celoti amortiziran v skladu z običajnimi računovodskimi pravili, pri čemer je treba morebitno predhodno prejeto pomoč za naložbe odšteti od pomoči za tekoče poslovanje.
               
            
               
                  (125)
               
               
                  Ti pogoji ne posegajo v možnost pogodbenic, da upoštevajo vidike prostorskega načrtovanja, na primer z zahtevanjem gradbenih dovoljenj pred sodelovanjem v postopku zbiranja ponudb ali zahtevanjem naložbenih odločitev v določenem obdobju.
               
            3.3.2.2   Pomoč za energijo iz obnovljivih virov, ki ni električna energija
      
               
                  (126)
               
               
                  Pri energiji iz obnovljivih virov, ki ni električna energija, se bo pomoč za tekoče poslovanje štela za združljivo z delovanjem Sporazuma EGP, če so izpolnjeni naslednji kumulativni pogoji:
                  
                              (a)
                           
                           
                              pomoč na enoto energije ne presega razlike med skupnimi izravnanimi stroški proizvodnje energije z uporabo posamezne tehnologije in tržno ceno zadevne oblike energije;
                           
                        
                              (b)
                           
                           
                              izravnani stroški proizvodnje energije lahko vključujejo običajen donos kapitala. Pomoč za naložbe se pri izračunu izravnanih stroškov proizvodnje energije odšteje od skupnega naložbenega zneska;
                           
                        
                              (c)
                           
                           
                              proizvodni stroški se redno posodabljajo, vsaj enkrat letno, in
                           
                        
                              (d)
                           
                           
                              pomoč se dodeli le, dokler ni obrat v celoti amortiziran v skladu z običajnimi računovodskimi pravili, s čimer se prepreči, da bi pomoč za tekoče poslovanje na podlagi izravnanih stroškov proizvodnje energije presegla amortizacijo naložbe.
                           
                        
            3.3.2.3   Pomoč za obstoječe obrate na biomaso po amortizaciji obrata
      
               
                  (127)
               
               
                  Za razliko od večine drugih obnovljivih virov energije biomasa zahteva razmeroma nizke stroške naložbe, vendar vključuje višje stroške poslovanja. Višji stroški poslovanja lahko preprečijo, da bi obrat na biomaso (61) posloval tudi po amortizaciji obrata, ker so lahko stroški poslovanja višji od prihodkov (tržne cene). Po drugi strani lahko obstoječi obrat na biomaso pri poslovanju kot vir surovin namesto biomase uporabi fosilna goriva, če je uporaba fosilnih goriv kot surovine ekonomsko ugodnejša od uporabe biomase. Da bi se v obeh primerih ohranila uporaba biomase, lahko Nadzorni organ pomoč za tekoče poslovanje oceni za združljivo z delovanjem Sporazuma EGP tudi po amortizaciji obrata.
               
            
               
                  (128)
               
               
                  Nadzorni organ bo pomoč za tekoče poslovanje za biomaso po amortizaciji obrata štel za združljivo z delovanjem Sporazuma EGP, če pogodbenica dokaže, da so stroški poslovanja, ki jih upravičenec krije po amortizaciji obrata, še vedno višji od tržne cene zadevne energije in če so izpolnjeni naslednji kumulativni pogoji:
                  
                              (a)
                           
                           
                              pomoč se dodeli le na podlagi energije, proizvedene iz obnovljivih virov;
                           
                        
                              (b)
                           
                           
                              ukrep je oblikovan tako, da pokrije razliko med stroški poslovanja, ki jih krije upravičenec, in tržno ceno, ter
                           
                        
                              (c)
                           
                           
                              vzpostavljen je mehanizem za spremljanje, da se preveri, ali so stroški poslovanja še vedno višji od tržne cene energije. Mehanizem za spremljanje mora temeljiti na posodobljenih informacijah o proizvodnih stroških in mora biti izveden vsaj enkrat letno.
                           
                        
            
               
                  (129)
               
               
                  Nadzorni organ bo pomoč za tekoče poslovanje za biomaso po amortizaciji obrata štel za združljivo z delovanjem Sporazuma EGP, če pogodbenica dokaže, da je uporaba fosilnih goriv kot surovine, neodvisno od tržne cene zadevne energije, ekonomsko ugodnejša od uporabe biomase in če so izpolnjeni naslednji kumulativni pogoji:
                  
                              (a)
                           
                           
                              pomoč se dodeli le na podlagi energije, proizvedene iz obnovljivih virov;
                           
                        
                              (b)
                           
                           
                              ukrep je oblikovan tako, da pokrije razliko med stroški poslovanja, ki jih ima upravičenec pri uporabi biomase v primerjavi z uporabo drugih fosilnih goriv;
                           
                        
                              (c)
                           
                           
                              zagotovljeni so verodostojni dokazi, da bi se brez pomoči v istem obratu namesto biomase začela uporabljati fosilna goriva, in
                           
                        
                              (d)
                           
                           
                              vzpostavljen je mehanizem za spremljanje, da se preveri, ali je uporaba fosilnih goriv ugodnejša od uporabe biomase. Mehanizem za spremljanje mora temeljiti na posodobljenih informacijah o stroških in mora biti izveden vsaj enkrat letno.
                           
                        
            3.3.2.4   Pomoč, dodeljena v obliki certifikatov
      
               
                  (130)
               
               
                  Pogodbenice lahko dodelijo podporo za obnovljive vire energije z uporabo tržnih mehanizmov, kot so zeleni certifikati. Takšni tržni mehanizmi (62) vsem proizvajalcem obnovljive energije omogočajo, da posredno uživajo ugodnosti zagotovljenega povpraševanja po njihovi energiji po ceni, ki je višja od tržne cene za konvencionalno energijo. Cena takšnih zelenih certifikatov ni določena vnaprej, ampak je odvisna od ponudbe in povpraševanja na trgu.
               
            
               
                  (131)
               
               
                  Nadzorni organ bo pomoč iz odstavka 130 štel za združljivo z delovanjem Sporazuma EGP, če lahko pogodbenice zagotovijo zadostne dokaze, da (i) je takšna podpora bistvena za zagotovitev poslovne vzdržnosti zadevnih virov obnovljive energije, (ii) da v okviru sheme skupna nadomestila sčasoma ne postanejo previsoka za vse tehnologije ali za posamezne manj razširjene tehnologije, če so uvedene različne ravni certifikatov na enoto proizvedene energije, in (iii) da podpora proizvajalcev energije iz obnovljivih virov ne odvrača od prizadevanj za večjo konkurenčnost.
               
            
               
                  (132)
               
               
                  Nadzorni organ zlasti meni, da se ne smejo uporabljati različne ravni podpore z uporabo zelenih certifikatov, razen če pogodbenica dokaže potrebo po različnih ravneh na podlagi utemeljitev iz odstavka 121. Uporabljajo se pogoji iz odstavkov 119 in 120, kadar je to tehnično izvedljivo. Morebitno predhodno prejeto pomoč za naložbe je treba odšteti od pomoči za tekoče poslovanje.
               
            3.4   Ukrepi za energetsko učinkovitost, vključno s soproizvodnjo toplote in električne energije ter daljinskim ogrevanjem in hlajenjem
      
      
               
                  (133)
               
               
                  Evropska unija je določila cilj 20-odstotnega prihranka porabe primarne energije Unije do leta 2020. Unija je sprejela zlasti direktivo o energetski učinkovitosti, ki vzpostavlja skupni okvir za spodbujanje energetske učinkovitosti v Uniji ter s katero naj bi se dosegel splošni cilj izpolnitve krovnega cilja Unije za leto 2020 na področju energetske učinkovitosti in pripravila podlaga za nadaljnje izboljšanje energetske učinkovitosti po letu 2020.
               
            3.4.1   Cilj skupnega interesa
      
      
               
                  (134)
               
               
                  Za zagotovitev, da pomoč prispeva k višji ravni varstva okolja, bo pomoč za daljinsko ogrevanje in hlajenje ter soproizvodnjo toplote in električne energije združljiva z delovanjem Sporazuma EGP le, če bo dodeljena za naložbe, vključno z nadgradnjami, za soproizvodnjo toplote in električne energije z visokim izkoristkom ter energetsko učinkovito daljinsko ogrevanje in hlajenje.
               
            
               
                  (135)
               
               
                  Državna pomoč za soproizvodnjo toplote in električne energije ter toplarne za daljinsko ogrevanje, ki kot gorivo uporabljajo odpadke, vključno z odpadno toploto, lahko pozitivno prispeva k varstvu okolja, če se ne zaobide načelo hierarhije ravnanja z odpadki (iz odstavka 113).
               
            
               
                  (136)
               
               
                  Pogodbenica lahko za dokazovanje, da pomoč prispeva k zviševanju ravni varstva okolja, kolikor je to mogoče kvantitativno opredeliti, uporabi različne kazalnike, zlasti količino prihranjene energije zaradi boljše energetske učinkovitosti in večje energetske produktivnosti ali večje učinkovitosti zaradi manjše porabe energije in manjše uporabe goriva.
               
            3.4.2   Potreba po posredovanju države
      
      
               
                  (137)
               
               
                  Ukrepi za energetsko učinkovitost so usmerjeni v negativne zunanje učinke, kot so navedeni v odstavku 30, in sicer z oblikovanjem posameznih spodbud za dosego okoljskih ciljev za energetsko učinkovitost in zmanjšanje emisij toplogrednih plinov. Poleg splošnih oblik nedelovanja trga, opredeljenih v oddelku 3.2, je ena oblika nedelovanja trga, ki lahko nastane na področju ukrepov za energetsko učinkovitost, povezana z ukrepi za energetsko učinkovitost stavb. Pri obnovi stavb koristi od ukrepov za energetsko učinkovitost običajno nima lastnik stavbe, ki po navadi krije stroške obnove, ampak jih ima najemnik. Zato bo morda potrebna državna pomoč za spodbujanje naložb v energetsko učinkovitost, da bi se izpolnili cilji direktive o energetski učinkovitosti.
               
            3.4.3   Spodbujevalni učinek
      
      
               
                  (138)
               
               
                  Direktiva o energetski učinkovitosti določa cilje, med drugim na področju energetsko učinkovite obnove stavb in končne porabe energije. Vendar ne določa ciljev v zvezi z energetsko učinkovitostjo za podjetja in v zvezi s tem ne bo preprečila spodbujevalnega učinka pomoči na področju energetske učinkovitosti.
               
            
               
                  (139)
               
               
                  Spodbujevalni učinek pomoči se bo ocenil na podlagi pogojev iz oddelka 3.2.4 teh smernic.
               
            3.4.4   Ustreznost pomoči
      
      
               
                  (140)
               
               
                  Državna pomoč se lahko šteje za ustrezen instrument za financiranje ukrepov za energetsko učinkovitost ne glede na obliko, v kateri je dodeljena.
               
            
               
                  (141)
               
               
                  Pri ukrepih za energetsko učinkovitost se lahko vračljivo predplačilo šteje za ustrezen instrument državne pomoči, zlasti če so prihodki na podlagi ukrepa za energetsko učinkovitost negotovi.
               
            
               
                  (142)
               
               
                  Pri ocenjevanju državne pomoči, dodeljene zlasti za energetsko učinkovito obnovo stavb, se lahko finančni instrument, ki ga pogodbenice vzpostavijo za financiranje obnove, šteje za ustrezen instrument za odobritev državne pomoči.
               
            3.4.5   Sorazmernost
      
      Pomoč za naložbe za ukrepe za energetsko učinkovitost
      
               
                  (143)
               
               
                  Upravičeni stroški so opredeljeni kot dodatni naložbeni stroški, kot je določeno v odstavku 68. Pri nekaterih ukrepih za energetsko učinkovitost je morda obratni hipotetični scenarij težko opredeliti, zlasti pri integriranih projektih. V zvezi s takšnimi projekti je Nadzorni organ pripravljen razmisliti o približku za določitev upravičenih stroškov, kakor je opredeljeno v odstavku 70.
               
            
               
                  (144)
               
               
                  Uporabljajo se intenzivnosti pomoči, kakor so opredeljene v Prilogi 1.
               
            Pomoč za tekoče poslovanje za ukrepe za energetsko učinkovitost (razen pomoči za tekoče poslovanje za soproizvodnjo toplote in električne energije z visokim izkoristkom)
      
               
                  (145)
               
               
                  Nadzorni organ bo štel pomoč za tekoče poslovanje za ukrepe za energetsko učinkovitost za sorazmerno le, če bodo izpolnjeni naslednji kumulativni pogoji:
                  
                              (a)
                           
                           
                              pomoč je omejena na nadomestilo za neto dodatne proizvodne stroške, ki izhajajo iz naložbe, ob upoštevanju ugodnosti, ki so posledica prihrankov energije (63). Pri določanju zneska pomoči za tekoče poslovanje je treba vsako pomoč za naložbe, ki jo zadevno podjetje dobi za novi obrat, odšteti od proizvodnih stroškov, in
                           
                        
                              (b)
                           
                           
                              trajanje pomoči za tekoče poslovanje je omejeno na pet let.
                           
                        
            Pomoč za tekoče poslovanje za soproizvodnjo toplote in električne energije z visokim izkoristkom
      
               
                  (146)
               
               
                  Pomoč za tekoče poslovanje obratov za soproizvodnjo z visokim izkoristkom se lahko dodeli na podlagi pogojev, ki veljajo za pomoč za tekoče poslovanje za električno energijo iz obnovljivih virov, kakor je opredeljeno v oddelku 3.3.2.1, in sicer le:
                  
                              (a)
                           
                           
                              podjetjem, ki za javnost proizvajajo električno energijo in toploto, če proizvodni stroški takšne električne energije ali toplote presegajo tržno ceno;
                           
                        
                              (b)
                           
                           
                              za industrijsko uporabo soproizvodnje električne energije in toplote, če je mogoče dokazati, da proizvodni stroški ene količinske enote energije pri uporabi takšne tehnike presegajo tržno ceno ene količinske enote klasične energije.
                           
                        
            3.5   Pomoč za učinkovito rabo virov in zlasti pomoč za ravnanje z odpadki
      
      3.5.1   Učinkovita raba virov
      
      
               
                  (147)
               
               
                  Cilj vodilne pobude „Evropa, gospodarna z viri“ iz strategije Evropa 2020 je doseči trajnostno rast z opredelitvijo in ustvarjanjem novih poslovnih priložnosti, med drugim tudi z novimi in inovativnimi načini proizvodnje, poslovnimi modeli in zasnovo proizvodov. Pobuda opredeljuje, kako je mogoče tako rast ločiti od porabe virov in splošnega vpliva na okolje.
               
            
               
                  (148)
               
               
                  Nedelovanje trga, kot je opredeljeno v odstavku 30, je zlasti pomembno za učinkovito rabo virov. Poleg tega nedelovanje trga na tem področju pogosto ni obravnavano v okviru drugih politik in ukrepov, kot je obdavčevanje ali regulacija. V takih primerih je lahko potrebna državna pomoč.
               
            
               
                  (149)
               
               
                  Pogodbenice morajo za posamezne ukrepe dokazati kvantitativno opredeljive koristi na tem področju politike, zlasti v zvezi z obsegom prihranjenih virov ali koristmi zaradi učinkovite rabe virov.
               
            
               
                  (150)
               
               
                  Nadzorni organ ob upoštevanju tesnih povezav z novimi inovativnimi načini proizvodnje opozarja, da so lahko ukrepi, ki spodbujajo učinkovito rabo virov, po izpolnitvi ustreznih meril upravičeni do dodatnega bonusa za ekoinovacije iz odstavka 73.
               
            3.5.2   Pomoč za ravnanje z odpadki
      
      
               
                  (151)
               
               
                  Preprečevanje nastajanja, ponovna uporaba in recikliranje odpadkov so natančneje in v skladu z načelom hierarhije ravnanja z odpadki (iz odstavka 113) v sedmem okoljskem akcijskem programu Unije opredeljeni kot ena od glavnih prednostnih nalog. Pogodbenice morajo pripraviti načrte za ravnanje z odpadki (64), pri čemer morajo upoštevati to hierarhijo in določiti ukrepe državne pomoči, ki so skladni z izvajanjem teh načrtov. Drugi ključni koncept, na katerem temelji okoljska zakonodaja EGP, je načelo „onesnaževalec plača“, opisano v odstavku 39.
               
            
               
                  (152)
               
               
                  Državna pomoč za ravnanje z odpadki, zlasti za dejavnosti, namenjene preprečevanju, ponovni uporabi in recikliranju odpadkov, lahko pozitivno prispeva k varstvu okolja, če se z njo ne zaobidejo načela iz prejšnjega odstavka. To vključuje ponovno uporabo ali recikliranje vode ali mineralov, ki sicer kot odpadki ne bi bili uporabljeni. Ob upoštevanju načela „onesnaževalec plača“ zlasti podjetja, ki proizvajajo odpadke, ne bi smela biti oproščena stroškov njihove obdelave. Poleg tega ne bi smeli nastati negativni vplivi na normalno delovanje trgov s sekundarnimi materiali.
               
            
               
                  (153)
               
               
                  Nadzorni organ bo pomoč za ravnanje z odpadki štel kot pomoč za dosego cilja skupnega interesa v skladu z zgoraj opredeljenimi načeli ravnanja z odpadki, če so izpolnjeni naslednji kumulativni pogoji:
                  
                              (a)
                           
                           
                              naložba je namenjena zmanjšanju odpadkov, ki jih proizvedejo druga podjetja, in ne zadeva odpadkov, ki jih proizvede upravičenec do pomoči;
                           
                        
                              (b)
                           
                           
                              pomoč onesnaževalcev posredno ne razrešuje bremena, ki ga morajo nositi v skladu z zakonodajo EGP ali nacionalno zakonodajo, saj je treba tako breme šteti za običajne stroške podjetij, ki onesnažujejo;
                           
                        
                              (c)
                           
                           
                              naložba presega najsodobnejše tehnologije (65), tj. preprečevanje nastajanja, ponovno uporabo, recikliranje ali predelavo, ali inovativno uporablja klasične tehnologije, zlasti za prehod k vzpostavitvi krožnega gospodarstva, pri katerem se odpadki uporabljajo kot vir;
                           
                        
                              (d)
                           
                           
                              obdelani materiali bi se sicer odstranili ali obdelali na način, ki je do okolja manj prijazen, in
                           
                        
                              (e)
                           
                           
                              učinek naložbe ni zgolj večje povpraševanje po materialih, ki jih je treba reciklirati, brez povečanja zbiranja teh materialov.
                           
                        
            
               
                  (154)
               
               
                  Pomoč, ki je v nasprotju z opredelitvijo iz odstavka 153(a) namenjena ravnanju z lastnimi odpadki upravičenca, bo ocenjena na podlagi splošnih meril iz oddelka 3.2, ki se uporabljajo za pomoč za podjetja, ki presegajo standarde Unije ali zvišujejo raven varstva okolja v primeru neobstoja standardov Unije v skladu z odstavkom 20(c).
               
            3.6   Pomoč za zajemanje in shranjevanje ogljikovega dioksida
      
      
               
                  (155)
               
               
                  V Direktivi 2009/31/ES Evropskega parlamenta in Sveta (66) (v nadaljnjem besedilu: direktiva o zajemanju in shranjevanju ogljikovega dioksida) ter sporočilu Komisije o prihodnosti zajemanja in shranjevanja ogljikovega dioksida v Evropi (67) je navedeno, da je zajemanje in shranjevanje ogljikovega dioksida tehnologija, ki lahko prispeva k blažitvi podnebnih sprememb. Pri prehodu na popolnoma nizkoogljično gospodarstvo se lahko s tehnologijo zajemanja in shranjevanja ogljikovega dioksida uskladi povpraševanje po fosilnih gorivih s potrebo po zmanjšanju emisij toplogrednih plinov. Zajemanje in shranjevanje ogljikovega dioksida lahko trenutno v nekaterih industrijskih sektorjih pomeni edino tehnološko možnost za zmanjšanje emisij iz proizvodnih procesov v dolgoročno potrebnem obsegu. Ker so stroški zajemanja, prevoza in shranjevanja ogljikovega dioksida pomembna ovira pri izkoriščanju te tehnologije, lahko državna pomoč prispeva k spodbujanju njenega razvoja.
               
            
               
                  (156)
               
               
                  Da bi se spodbujali dolgoročni cilji glede dekarbonizacije, Nadzorni organ meni, da pomoč za zajemanje in shranjevanje ogljikovega dioksida prispeva k skupnemu cilju varstva okolja.
               
            
               
                  (157)
               
               
                  EGP je sprejel več pobud za obravnavanje negativnih zunanjih učinkov. Sistem za trgovanje z emisijami zlasti zagotavlja internalizacijo stroškov emisij toplogrednih plinov, kar pa še ne zagotavlja doseganja dolgoročnih ciljev EGP na področju dekarbonizacije. Nadzorni organ torej predpostavlja, da pomoč za zajemanje in shranjevanje ogljikovega dioksida obravnava preostalo nedelovanje trga, razen če ima dokaze, da zadevno preostalo nedelovanje trga ne obstaja več.
               
            
               
                  (158)
               
               
                  Nadzorni organ brez poseganja v ureditev EGP na tem področju predpostavlja ustreznost pomoči, če so izpolnjeni vsi drugi pogoji. Dovoljeni sta tako pomoč za tekoče poslovanje kot pomoč za naložbe.
               
            
               
                  (159)
               
               
                  Pomoč se lahko zagotovi za podporo elektrarnam na fosilna goriva in/ali biomaso (vključno s kombiniranimi elektrarnami, ki uporabljajo fosilna goriva in biomaso) ali drugim industrijskim obratom, opremljenim z zmogljivostmi za zajemanje, prevoz in shranjevanje CO2 ali posameznimi elementi verige zajemanja in shranjevanja ogljikovega dioksida. Vendar pomoč za podporo projektom v zvezi z zajemanjem in shranjevanjem ogljikovega dioksida ne vključuje pomoči za obrate, ki izpuščajo CO2 (industrijski obrati ali elektrarne), kot take, ampak pomoč za stroške, ki izhajajo iz projekta v zvezi z zajemanjem in shranjevanjem ogljikovega dioksida.
               
            
               
                  (160)
               
               
                  Pomoč je omejena na dodatne stroške za zajemanje, prevoz in shranjevanje izpuščenega CO2. Splošno je sprejeto, da bi obratni hipotetični scenarij zajemal okoliščine, v katerih se projekt ne bi izvajal, saj je zajemanje in shranjevanje ogljikovega dioksida podobno dodatni infrastrukturi, ki ni potrebna za delovanje obrata. Ob upoštevanju tega obratnega hipotetičnega scenarija so upravičeni stroški opredeljeni kot likvidnostna vrzel. Upoštevajo se vsi prihodki, tudi na primer privarčevani stroški zaradi manjše potrebe po pravicah iz sistema za trgovanje z emisijami.
               
            
               
                  (161)
               
               
                  Nadzorni organ oceni izkrivljajoče učinke pomoči na podlagi meril iz oddelka 3.2.6, pri čemer upošteva, ali so vzpostavljeni dogovori o izmenjavi znanja, ali je infrastruktura odprta tretjim osebam in ali podpora za posamezne elemente verige zajemanja in shranjevanja ogljikovega dioksida pozitivno vpliva na druge obrate na fosilna goriva v lasti upravičenca.
               
            3.7   Pomoč v obliki znižanj ali oprostitev okoljskih davkov in v obliki znižanj finančne podpore za električno energijo iz obnovljivih virov
      
      3.7.1   Pomoč v obliki znižanj ali oprostitev okoljskih davkov
      
      
               
                  (162)
               
               
                  Cilj okoljskih davkov je povišati stroške okolju škodljivega ravnanja, s čimer se odvrača od takega ravnanja in zvišuje raven varstva okolja. Okoljski davki naj bi načeloma izražali splošne stroške za družbo, v skladu s tem pa naj bi bil znesek plačanega davka na enoto emisije enak za vsa podjetja, ki povzročajo emisije. Čeprav lahko znižanja ali oprostitve okoljskih davkov negativno vplivajo na ta cilj (68), je včasih tak pristop potreben, in sicer kadar bi bili upravičenci v nasprotnem primeru postavljeni v tako slab konkurenčni položaj, da uvedba okoljskega davka sploh ne bi bila smiselna.
               
            
               
                  (163)
               
               
                  Dejansko bi lahko ugodnejša davčna obravnava za nekatera podjetja omogočila višjo splošno stopnjo okoljske dajatve. V skladu s tem lahko znižanja ali oprostitve okoljskih davkov (69), vključno z vračili davka, vsaj posredno prispevajo k višji ravni varstva okolja. Vendar pri tem ne bi smel biti ogrožen splošni cilj okoljskega davka, tj. preprečevanje okolju škodljivega ravnanja. Znižanja davkov bi morala biti potrebna ter temeljiti na objektivnih, preglednih in nediskriminatornih merilih, zadevna podjetja pa bi morala prispevati k izboljšanju varstva okolja. To bi bilo mogoče doseči z dodelitvijo nadomestila v obliki vračil davka, pri čemer podjetja ne bi bila oproščena plačila davka kot takega, ampak bi zanj prejela fiksno letno nadomestilo za pričakovano povišanje zneska plačljivega davka.
               
            
               
                  (164)
               
               
                  Nadzorni organ bo sheme pomoči odobril za največ deset let, pogodbenica pa lahko po tem obdobju ponovno priglasi ukrep, če ponovno oceni ustreznost zadevnih ukrepov pomoči.
               
            
               
                  (165)
               
               
                  Nadzorni organ bo štel, da znižanja davkov ne ovirajo splošno zastavljenega cilja in vsaj posredno prispevajo k višji ravni varstva okolja, če pogodbenica dokaže, da (i) so znižanja ustrezno usmerjena v podjetja, na katera višji davek najbolj vpliva, in (ii) da se splošno uporablja višja davčna stopnja kot v primeru brez oprostitve.
               
            
               
                  (166)
               
               
                  Zato bo Nadzorni organ ocenil informacije, ki jih predložijo pogodbenice. Take informacije morajo vključevati zadevne sektorje ali kategorije upravičencev, za katere se uporabljajo oprostitve ali znižanja, na eni strani ter položaj glavnih upravičencev v posameznem zadevnem sektorju in način, kako bi lahko obdavčenje prispevalo k varstvu okolja, na drugi strani. Oproščeni sektorji morajo biti ustrezno opisani, pri čemer mora biti priložen seznam največjih upravičencev za posamezen sektor (predvsem ob upoštevanju prihodkov od prodaje, tržnih deležev in velikosti davčne osnove).
               
            
               
                  (167)
               
               
                  Pogodbenica mora za vse neusklajene okoljske davke ter za to, da bi dokazala nujnost in sorazmernost pomoči, jasno opredeliti področje uporabe znižanj davkov. Za to mora predložiti informacije, določene v odstavku 166. Pogodbenice se lahko odločijo za dodelitev pomoči upravičencem do pomoči v obliki davčnega vračila (iz odstavka 163). Ta pristop upravičence do pomoči še naprej izpostavlja predvidenemu cenovnemu signalu okoljskega davka, hkrati pa je omejeno pričakovano povišanje zneska plačljivega davka.
               
            
               
                  (168)
               
               
                  Nadzorni organ bo pomoč štel za potrebno, če bodo izpolnjeni naslednji kumulativni pogoji:
                  
                              (a)
                           
                           
                              izbira upravičencev temelji na objektivnih in preglednih merilih, pomoč pa se načeloma dodeli enako za vse konkurente v istem sektorju, če so v podobnem dejanskem položaju;
                           
                        
                              (b)
                           
                           
                              okoljski davek brez znižanja vodi k precejšnjemu povišanju proizvodnih stroškov, izračunanih kot delež bruto dodane vrednosti, za vsak sektor ali kategorijo posameznih upravičencev in
                           
                        
                              (c)
                           
                           
                              precejšnjega povišanja proizvodnih stroškov ne bi bilo mogoče prenesti na kupce, ne da bi to privedlo do znatnega zmanjšanja prodaje.
                           
                        
            
               
                  (169)
               
               
                  Nadzorni organ bo pomoč štel za sorazmerno, če bo izpolnjen eden od naslednjih pogojev:
                  
                              (a)
                           
                           
                              upravičenci do pomoči plačajo vsaj 20 % nacionalnega okoljskega davka ali
                           
                        
                              (b)
                           
                           
                              znižanje davka je odvisno od sklenitve sporazumov med pogodbenico in upravičenci ali združenji upravičencev, s katerimi se upravičenci ali združenja upravičencev zavežejo, da bodo dosegli okoljevarstvene cilje, ki imajo enak učinek, kot če bi upravičenci plačevali vsaj 20 % nacionalnega davka. Taki sporazumi ali obveznosti lahko med drugim zadevajo zmanjšanje porabe energije, zmanjšanje emisij ali druge okoljevarstvene ukrepe. Izpolnjevati pa morajo naslednje kumulativne pogoje:
                              
                                          (i)
                                       
                                       
                                          vsebino teh sporazumov je izpogajala pogodbenica, v njih so podrobno določeni cilji in časovni okvir za dosego teh ciljev;
                                       
                                    
                                          (ii)
                                       
                                       
                                          pogodbenica zagotavlja neodvisno (70) in pravočasno spremljanje obveznosti iz sporazumov ter
                                       
                                    
                                          (iii)
                                       
                                       
                                          sporazumi se redno revidirajo zaradi tehnoloških in drugih sprememb, v njih pa je določen učinkovit sistem kaznovanja, ki se uporablja, če obveznosti niso izpolnjene.
                                       
                                    
                        
            
               
                  (170)
               
               
                  V primeru davka na ogljikov dioksid, obračunanega za energente, ki se uporabljajo za proizvodnjo električne energije, je dobavitelj električne energije zavezan plačilu davka. Tak davek na ogljikov dioksid je lahko zasnovan tako, da z obdavčevanjem ogljikovega dioksida podpira ceno pravic v sistemu za trgovanje z emisijami in je nanjo neposredno vezan. Vendar se cena električne energije poviša, če se ti stroški prenesejo na odjemalca električne energije. V tem primeru je učinek davka na ogljikov dioksid podoben učinku prenosa stroškov pravic v sistemu za trgovanje z emisijami in njihove vključitve v ceno električne energije (posredni stroški emisij).
               
            
               
                  (171)
               
               
                  Če je davek iz odstavka 170 zasnovan tako, da je neposredno vezan na ceno pravic v sistemu za trgovanje z emisijami in je njegov cilj povišanje cene pravic, obstaja možnost nadomestila za višje posredne stroške. Nadzorni organ bo štel, da je ukrep združljiv z delovanjem Sporazuma EGP samo, če so izpolnjeni naslednji kumulativni pogoji:
                  
                              (a)
                           
                           
                              pomoč se dodeli le sektorjem in podsektorjem iz Priloge II k smernicam o državni pomoči v okviru sistema za trgovanje z emisijami (71) za nadomestilo dodatnih posrednih stroškov zaradi davka;
                           
                        
                              (b)
                           
                           
                              intenzivnost pomoči in največje intenzivnosti pomoči se izračunajo, kot je opredeljeno v točkah 27 do 30 smernic o državni pomoči v okviru sistema za trgovanje z emisijami. Terminska cena pravic v sistemu za trgovanje z emisijami se lahko nadomesti s stopnjo nacionalnega davka in
                           
                        
                              (c)
                           
                           
                              pomoč se dodeli kot pavšalni znesek, ki se lahko upravičencu izplača v letu, v katerem nastanejo stroški, ali naslednjem letu. Če se pomoč izplača v letu, ko nastanejo stroški, je treba vzpostaviti mehanizem naknadnega spremljanja, da se zagotovi vračilo morebitnih preplačil pred 1. julijem naslednjega leta.
                           
                        
            3.7.2   Pomoč v obliki znižanj finančne podpore za energijo iz obnovljivih virov
          (72)
      
      
               
                  (172)
               
               
                  Financiranje podpore za energijo iz obnovljivih virov prek dajatev kot tako ni usmerjeno v negativne zunanje učinke in zato nima neposrednega vpliva na okolje. Te dajatve se zato bistveno razlikujejo od posrednih davkov na električno energijo iz odstavka 162, čeprav lahko prav tako povzročijo višje cene električne energije. Stroški električne energije se lahko povišajo eksplicitno prek posebne dajatve, ki jo odjemalci električne energije plačujejo poleg cene električne energije, ali posredno prek dodatnih stroškov, ki jih imajo dobavitelji električne energije zaradi obveznosti kupovanja energije iz obnovljivih virov, ki se posledično prenesejo na njihove stranke, tj. odjemalce električne energije. Značilen primer bi bila obveznost za dobavitelje električne energije, da kupijo določen delež energije iz obnovljivih virov prek zelenih certifikatov, pri čemer dobavitelj ne prejme nadomestila.
               
            
               
                  (173)
               
               
                  Če stroške financiranja podpore za energijo iz obnovljivih virov krijejo odjemalci energije, naj bi se načeloma krili tako, da ne bi bilo razlik med odjemalci energije. Vendar so lahko potrebna nekatera ciljno usmerjena znižanja teh stroškov, da se zagotovi zadostna finančna podlaga za podporo za energijo iz obnovljivih virov, s čimer se prispeva k doseganju ciljev v zvezi z energijo iz obnovljivih virov, določenih na ravni EGP (73). Da bi se na eni strani preprečil bistveno slabši konkurenčni položaj podjetij, na katera zlasti vplivajo stroški financiranja podpore za energijo iz obnovljivih virov, lahko pogodbenice dodelijo delno nadomestilo za te dodatne stroške. Brez takega nadomestila je lahko financiranje podpore za energijo iz obnovljivih virov netrajnostno, javna podpora za določitev ambicioznih ukrepov za podporo za energijo iz obnovljivih virov pa omejena. Če je po drugi strani tako nadomestilo previsoko ali se dodeli prevelikemu številu odjemalcev električne energije, je lahko ogroženo tudi splošno financiranje podpore za energijo iz obnovljivih virov, saj se lahko zmanjša javna podpora za podporo energiji iz obnovljivih virov, izkrivljanje konkurence in trgovine pa je lahko še posebno veliko.
               
            
               
                  (174)
               
               
                  Nadzorni organ bo za oceno državne pomoči za nadomestilo financiranja podpore za energijo iz obnovljivih virov uporabljal samo pogoje iz tega oddelka in oddelka 3.2.7.
               
            
               
                  (175)
               
               
                  Da bi se zagotovilo, da pomoč spodbuja financiranje podpore za energijo iz obnovljivih virov, bodo morale pogodbenice dokazati, da dodatni stroški, ki se kažejo v višjih cenah električne energije, ki jih nosijo upravičenci, izhajajo izključno iz podpore za energijo iz obnovljivih virov. Dodatni stroški ne smejo presegati financiranja podpore za energijo iz obnovljivih virov (74).
               
            
               
                  (176)
               
               
                  Pomoč mora biti omejena na sektorje, katerih konkurenčni položaj je izpostavljen tveganju zaradi stroškov, ki izhajajo iz financiranja podpore za energijo iz obnovljivih virov zaradi njihove elektro-intenzivnosti in izpostavljenosti mednarodni trgovini. V skladu s tem se lahko pomoč dodeli le, če podjetje spada v sektorje iz Priloge 3 (75). Ta seznam naj bi se uporabljal le za namene upravičenosti do te posebne oblike nadomestila.
               
            
               
                  (177)
               
               
                  Da se upošteva morebitna heterogenost nekaterih sektorjev v zvezi z elektro-intenzivnostjo, lahko pogodbenica podjetje vključi tudi v svojo nacionalno shemo za odobritev znižanj stroškov, ki izhajajo iz podpore za obnovljive vire energije, če ima podjetje vsaj 20-odstotno elektro-intenzivnost (76) in pripada sektorju z vsaj 4-odstotno trgovsko intenzivnostjo na ravni EGP, čeprav ne spada v nobenega od sektorjev iz Priloge 3 (77). Za izračun elektro-intenzivnosti podjetja je treba uporabljati standardne primerjalne učinkovitosti rabe električne energije v industrijskih sektorjih, kadar so na voljo.
               
            
               
                  (178)
               
               
                  Pogodbenice morajo v okviru upravičenega sektorja zagotoviti, da izbira upravičencev temelji na objektivnih, nediskriminatornih in preglednih merilih ter da se pomoč načeloma dodeli enako za vse konkurente v istem sektorju, če so v podobnem dejanskem položaju.
               
            
               
                  (179)
               
               
                  Nadzorni organ bo štel pomoč za sorazmerno, če upravičenci do pomoči plačajo vsaj 15 % dodatnih stroškov brez znižanja.
               
            
               
                  (180)
               
               
                  Vendar bi lahko glede na znatno povišanje dodatkov za energijo iz obnovljivih virov v zadnjih letih lasten prispevek v višini 15 % polnega zneska dodatka za energijo iz obnovljivih virov presegel zmožnost podjetij, na katera je obremenitev še posebno vplivala. Zato lahko pogodbenice po potrebi dodatno omejijo višino stroškov, ki izhajajo iz financiranja pomoči za energijo iz obnovljivih virov in se plačujejo na ravni podjetij, na 4 % bruto dodane vrednosti (78) zadevnega podjetja. Za podjetja z vsaj 20-odstotno elektro-intenzivnostjo lahko pogodbenice omejijo skupni znesek, ki ga je treba plačati, na 0,5 % bruto dodane vrednosti zadevnega podjetja.
               
            
               
                  (181)
               
               
                  Če pogodbenice določijo omejitev v višini 4 % oziroma 0,5 % bruto dodane vrednosti, morata ti omejitvi veljati za vsa upravičena podjetja.
               
            
               
                  (182)
               
               
                  Pogodbenice lahko sprejmejo ukrepe za zagotavljanje, da podatki o bruto dodani vrednosti, ki se uporabljajo za namene tega oddelka, zajemajo vse zadevne stroške dela.
               
            
               
                  (183)
               
               
                  Pogodbenice lahko pomoč dodelijo v obliki znižanja dajatev, kot fiksni znesek letnega nadomestila (vračilo davka) ali kot kombinacijo obeh (79). Kadar se pomoč dodeli v obliki znižanja dajatev, mora biti vzpostavljen mehanizem za naknadno spremljanje, s katerim se zagotovi, da bodo morebitna preplačila pomoči vrnjena pred 1. julijem naslednjega leta. Kadar se pomoč dodeli v obliki fiksnega zneska letnega nadomestila, je treba ta znesek izračunati na podlagi preteklih podatkov, tj. ugotovljenih ravni porabe električne energije in bruto dodane vrednosti v zadevnem referenčnem letu. Znesek nadomestila ne sme presegati zneska pomoči, ki bi ga podjetje prejelo v referenčnem letu, pri čemer se uporabljajo parametri iz tega oddelka.
               
            3.7.3   Prehodna pravila za pomoč, ki se dodeli za zmanjšanje obremenitve, povezane s finančno podporo za energijo iz obnovljivih virov
      
      
               
                  (184)
               
               
                  Pogodbenice morajo uporabljati merila upravičenosti in sorazmernosti iz oddelka 3.7.2 najpozneje 1. januarja 2019. Pomoč, ki se dodeli za obdobje pred tem datumom, se šteje za združljivo, če so izpolnjena enaka merila.
               
            
               
                  (185)
               
               
                  Poleg tega Nadzorni organ meni, da se lahko vsaka pomoč, ki se dodeli za zmanjšanje obremenitve, povezane s finančno podporo za električno energijo iz obnovljivih virov, za leta pred letom 2019, razglasi za združljivo z delovanjem Sporazuma EGP, če je skladna z načrtom prilagoditve.
               
            
               
                  (186)
               
               
                  Da bi se preprečile nenadne motnje za posamezno podjetje, mora tak načrt prilagoditve zajemati postopno prilagajanje na ravni pomoči, ki temeljijo na merilih za upravičenost in sorazmernost iz oddelka 3.7.2.
               
            
               
                  (187)
               
               
                  Če je bila pomoč dodeljena za obdobje pred začetkom uporabe teh smernic, se v načrtu predvidi tudi postopna uporaba meril za to obdobje.
               
            
               
                  (188)
               
               
                  Če je bila pomoč v obliki znižanj ali oprostitev obremenitve, povezane s finančno podporo za električno energijo iz obnovljivih virov, dodeljena pred začetkom uporabe teh smernic podjetjem, ki ne izpolnjujejo pogojev iz oddelka 3.7.2, se lahko razglasi za združljivo, če načrt prilagoditve predvideva minimalni lastni prispevek v višini 20 % dodatnih stroškov dodatka brez znižanja, ki se uvede postopno in najpozneje do 1. januarja 2019.
               
            
               
                  (189)
               
               
                  V načrtu prilagoditve so upoštevani vsi ustrezni gospodarski dejavniki, povezani s politiko glede energije iz obnovljivih virov.
               
            
               
                  (190)
               
               
                  Načrt prilagoditve odobri Nadzorni organ.
               
            
               
                  (191)
               
               
                  Načrt prilagoditve se priglasi Nadzornemu organu najpozneje 12 mesecev po datumu začetka uporabe teh smernic.
               
            3.8   Pomoč za energetsko infrastrukturo
      
      
               
                  (192)
               
               
                  Sodobna energetska infrastruktura je bistvena za integriran trg z energijo, ki je ključen za zagotavljanje zanesljive oskrbe z energijo v EGP, in omogočanje EGP, da doseže svoje širše podnebne in energetske cilje. Komisija je ocenila, da bo za naložbe v energetsko infrastrukturo evropskega pomena do leta 2020 potrebnih približno 200 milijard EUR (80). Ta ocena je temeljila na oceni infrastrukture, ki je potrebna, da se Evropski uniji omogoči doseganje širših ciljev politike, tj. dokončati notranji trg z energijo, zagotoviti zanesljivost oskrbe in omogočiti integracijo obnovljivih virov energije. Kadar udeleženci na trgu ne morejo zagotoviti potrebne infrastrukture, je lahko državna pomoč potrebna za odpravljanje nedelovanja trga in pokrivanje obsežnih infrastrukturnih potreb EGP. To zlasti velja za infrastrukturne projekte, ki imajo čezmejni vpliv ali prispevajo k regionalni koheziji. Pomoč za energetsko infrastrukturo bi načeloma morala biti pomoč za naložbe, tudi za posodobitev in nadgradnjo infrastrukture.
               
            3.8.1   Cilj skupnega interesa
      
      
               
                  (193)
               
               
                  Energetska infrastruktura je pogoj za delujoči trg z energijo. Pomoč za energetsko infrastrukturo zato krepi notranji trg z energijo. Izboljša stabilnost sistema, zadostnost proizvodnje, integracijo različnih virov energije in oskrbo z energijo v slabo razvitih omrežjih. Zato Nadzorni organ meni, da je pomoč za energetsko infrastrukturo koristna za notranji trg in torej prispeva k cilju skupnega interesa.
               
            3.8.2   Potreba po posredovanju države
      
      
               
                  (194)
               
               
                  Naložbe v energetsko infrastrukturo pogosto spremlja nedelovanje trga. Nedelovanje trga, do katerega lahko pride na področju energetske infrastrukture, je povezano s težavami z usklajevanjem. Razhajajoči se interesi vlagateljev, negotovost glede rezultata sodelovanja in učinki omrežja lahko preprečijo razvoj projekta ali njegovo učinkovito zasnovo. Hkrati lahko energetska infrastruktura ustvarja znatne pozitivne zunanje učinke, pri čemer so lahko stroški in koristi infrastrukture asimetrično porazdeljeni med različne udeležence na trgu in pogodbenice.
               
            
               
                  (195)
               
               
                  Da bi se odpravilo nedelovanje trga iz odstavka 194, se za energetsko infrastrukturo običajno uporabljajo ureditev na področju tarif in dostopa ter zahteve po ločevanju v skladu z zakonodajo o notranjem trgu z energijo (81).
               
            
               
                  (196)
               
               
                  Kar zadeva financiranje, se lahko nedelovanje trga, razen z obveznimi tarifami za odjemalce, odpravi tudi z dodelitvijo državne pomoči. Za dokazovanje potrebe po državni pomoči na področju energetske infrastrukture se torej uporabljajo načela iz odstavkov 197 in 198.
               
            
               
                  (197)
               
               
                  Nadzorni organ meni, da je pri projektih skupnega interesa, kot so opredeljeni v Uredbi (EU) št. 347/2013 Evropskega parlamenta in Sveta (82), inteligentnih omrežjih in infrastrukturnih naložbah na območjih, ki prejemajo pomoč, nedelovanje trga v smislu pozitivnih zunanjih učinkov in težav z usklajevanjem takšno, da financiranje na podlagi tarif morda ne bo zadostovalo, zato se lahko dodeli državna pomoč.
               
            
               
                  (198)
               
               
                  Pri projektih na področju energetske infrastrukture iz odstavka 197, ki so delno ali v celoti izvzeti iz zakonodaje o notranjem trgu z energijo, in projektih, ki niso zajeti v odstavku 197, bo Nadzorni organ za vsak primer posebej ocenil potrebo po državni pomoči. Nadzorni organ bo pri oceni upošteval naslednje dejavnike: v kakšnem obsegu nedelovanje trga povzroča nezadostno zagotavljanje potrebne infrastrukture; (ii) v kakšnem obsegu je infrastruktura dostopna tretjim osebam in predmet tarifne ureditve ter (iii) v kakšnem obsegu projekt prispeva k zanesljivosti oskrbe z energijo v EGP.
               
            
               
                  (199)
               
               
                  V zvezi s projekti naftne infrastrukture Nadzorni organ predpostavlja, da ni potrebe po državni pomoči. Vendar lahko pogodbenice dodelijo državno pomoč v izrednih okoliščinah, kadar je to ustrezno utemeljeno.
               
            3.8.3   Ustreznost
      
      
               
                  (200)
               
               
                  Nadzorni organ meni, da so tarife (83) ustrezen primarni način financiranja energetske infrastrukture. Vendar se lahko državna pomoč pri projektih skupnega interesa, inteligentnih omrežjih in infrastrukturnih naložbah na območjih, ki prejemajo pomoč, šteje za ustrezen instrument za delno ali celotno financiranje take infrastrukture. V takih primerih nedelovanje trga pogosto onemogoča polno izvajanje načela „uporabnik plača“, na katerem temelji tarifna ureditev, ker bi bilo na primer povišanje tarif za financiranje novih naložb v infrastrukturo tako veliko, da bi odvračalo naložbe ali potencialne odjemalce od uporabe infrastrukture.
               
            3.8.4   Spodbujevalni učinek
      
      
               
                  (201)
               
               
                  Spodbujevalni učinek pomoči bo ocenjen na podlagi pogojev iz oddelka 3.2.4.
               
            3.8.5   Sorazmernost
      
      
               
                  (202)
               
               
                  Znesek pomoči je treba omejiti na najnižji znesek, ki je potreben za dosego želenih infrastrukturnih ciljev. Za pomoč za infrastrukturo se šteje, da je obratni hipotetični scenarij položaj, v katerem se projekt ne bi izvajal. Upravičeni strošek je torej likvidnostna vrzel.
               
            
               
                  (203)
               
               
                  Ukrepi pomoči, odobreni za infrastrukturo, ne bi smeli preseči intenzivnosti pomoči v višini 100 % upravičenih stroškov.
               
            
               
                  (204)
               
               
                  Nadzorni organ bo od pogodbenic zahteval, naj jasno in ločeno opredelijo vse druge ukrepe pomoči, ki bi lahko vplivali na ukrepe pomoči za infrastrukturo.
               
            3.8.6   Izogibanje neupravičenim negativnim učinkom na konkurenco in trgovino
      
      
               
                  (205)
               
               
                  Nadzorni organ bo ob upoštevanju obstoječih zahtev v okviru zakonodaje o notranjem trgu z energijo, ki so namenjene krepitvi konkurence, štel, da pomoč za energetsko infrastrukturo, za katero se uporablja ureditev notranjega trga, ne povzroča neupravičenih izkrivljajočih učinkov.
               
            
               
                  (206)
               
               
                  V primeru infrastrukture, ki je delno ali v celoti izvzeta iz zakonodaje o notranjem trgu z energijo ali pa se ta zakonodaja zanjo ne uporablja, ter v primeru podzemnih skladišč plina bo Nadzorni organ za vsak primer posebej ocenil morebitna izkrivljanja konkurence, pri čemer bo upošteval zlasti stopnjo dostopa tretjih oseb do infrastrukture, za katero se dodeli pomoč, dostop do nadomestne infrastrukture in tržni delež upravičenca.
               
            3.9   Pomoč za zadostnost proizvodnje
      
      
               
                  (207)
               
               
                  Zaradi vse večjega deleža obnovljivih virov energije prehaja proizvodnja električne energije v številnih pogodbenicah od sistema z razmeroma stabilno in stalno oskrbo na sistem z manj obsežno oskrbo iz spremenljivih virov s strani številnejših ponudnikov. Ta prehod ustvarja nove izzive za zagotavljanje zadostnosti proizvodnje.
               
            
               
                  (208)
               
               
                  Poleg tega lahko nedelovanje trga in regulativne pomanjkljivosti povzročijo nezadostne naložbe v proizvodne zmogljivosti, če so na primer veleprodajne cene omejene, trgi z električno energijo pa ne ustvarjajo zadostnih spodbud za naložbe.
               
            
               
                  (209)
               
               
                  Zato nekatere pogodbenice razmišljajo o uvedbi ukrepov za zagotavljanje zadostnosti proizvodnje, običajno tako, da se proizvajalcem zagotovi podpora za samo razpoložljivost proizvodne zmogljivosti (84).
               
            3.9.1   Cilj skupnega interesa
      
      
               
                  (210)
               
               
                  Ukrepe za zadostnost proizvodnje je mogoče oblikovati na več načinov, in sicer v obliki pomoči za naložbe in tekoče poslovanje (načeloma se nagrajuje le zavezanost razpoložljivosti za dobavo električne energije), pri čemer imajo lahko ti ukrepi različne cilje. Namenjeni so lahko na primer obravnavanju kratkoročnih težav zaradi pomanjkanja prilagodljive proizvodne zmogljivosti za uravnavanje nenadnih nihanj v spremenljivi proizvodnji vetrne in sončne energije ali pa lahko opredelijo cilj glede zadostnosti proizvodnje, ki jo želijo pogodbenice zagotoviti neodvisno od težav zaradi kratkoročnih nihanj.
               
            
               
                  (211)
               
               
                  Pomoč za zadostnost proizvodnje je lahko v nasprotju s ciljem postopne odprave okolju škodljivih subvencij, tudi za fosilna goriva. Pogodbenice naj bi zato obravnavale predvsem druge načine doseganja zadostnosti proizvodnje, ki nimajo negativnega vpliva na cilj postopnega odpravljanja okolju ali gospodarstvu škodljivih subvencij, kot sta spodbujanje uravnavanja povpraševanja in povečanje povezovalne zmogljivosti.
               
            
               
                  (212)
               
               
                  Jasno bi bilo treba opredeliti natančen cilj ukrepa, vključno s predvidenim časom in krajem nastanka težave z zadostnostjo proizvodnje. Opredelitev težave z zadostnostjo proizvodnje bi morala biti skladna z analizo zadostnosti proizvodnje, ki jo redno izvaja Evropsko omrežje operaterjev prenosnega sistema za električno energijo v skladu z zakonodajo o notranjem trgu z energijo (85).
               
            3.9.2   Potreba po posredovanju države
      
      
               
                  (213)
               
               
                  Naravo in vzroke za težavo z zadostnostjo proizvodnje ter posledično za potrebo po državni pomoči za zagotavljanje zadostnosti proizvodnje bi bilo treba ustrezno analizirati in kvantitativno opredeliti, na primer v zvezi s pomanjkanjem zmogljivosti ob konični obremenitvi ali ob sezonskih nihanjih ali v zvezi s konično porabo v primeru nezmožnosti uskladitve povpraševanja in ponudbe na kratkoročnem veleprodajnem trgu. Opisati bi bilo treba mersko enoto za kvantitativno opredelitev in zagotoviti metodo za njen izračun.
               
            
               
                  (214)
               
               
                  Pogodbenice bi morale jasno pojasniti razloge, zaradi katerih od trga ni mogoče pričakovati zagotavljanja zadostne zmogljivosti brez posredovanja, pri čemer se upošteva aktualni tržni in tehnološki razvoj (86).
               
            
               
                  (215)
               
               
                  Nadzorni organ bo v svoji oceni med drugim po potrebi upošteval naslednje elemente, ki jih predloži pogodbenica:
                  
                              (a)
                           
                           
                              oceno vpliva spremenljive proizvodnje, tudi iz sosednjih sistemov;
                           
                        
                              (b)
                           
                           
                              oceno vpliva udeležbe na strani povpraševanja, vključno z opisom ukrepov za spodbujanje uravnavanja povpraševanja (87);
                           
                        
                              (c)
                           
                           
                              oceno dejanskega ali morebitnega obstoja povezovalnih daljnovodov, vključno z opisom projektov, ki se že izvajajo, in načrtovanih projektov;
                           
                        
                              (d)
                           
                           
                              oceno katerega koli drugega elementa, ki bi lahko povzročil ali poslabšal težavo z zadostnostjo proizvodnje, kot so nepopolnosti v ureditvi ali nedelovanje trga, med drugim z omejitvami veleprodajnih cen.
                           
                        
            3.9.3   Ustreznost
      
      
               
                  (216)
               
               
                  Ta pomoč bi bila samo za plačilo storitve čiste razpoložljivosti proizvajalca, tj. zavezanost, da je razpoložljiv za dobavo električne energije, in ustrezno nadomestilo za to, na primer plačilo po MW razpoložljive zmogljivosti. Pomoč ne bi smela vključevati nobenega nadomestila za prodajo električne energije, tj. nadomestila na prodano megavatno uro (MWh).
               
            
               
                  (217)
               
               
                  Ukrep naj bi bil odprt in naj bi zagotavljal ustrezne spodbude za obstoječe in prihodnje proizvajalce ter upravljavce, ki uporabljajo zamenljive tehnologije, kot so odziv na strani povpraševanja ali rešitve glede skladiščenja. Pomoč naj bi se zato zagotovila prek mehanizma, ki omogoča potencialno različna pripravljalna obdobja, ki ustrezajo času, potrebnemu za uresničevanje novih naložb novih proizvajalcev, ki uporabljajo različne tehnologije. Pri ukrepu naj bi se upoštevalo tudi, v kakšnem obsegu bi se lahko s povezovalno zmogljivostjo odpravile morebitne težave z zadostnostjo proizvodnje.
               
            3.9.4   Spodbujevalni učinek
      
      
               
                  (218)
               
               
                  Spodbujevalni učinek pomoči se bo ocenil na podlagi pogojev iz oddelka 3.2.4 teh smernic.
               
            3.9.5   Sorazmernost
      
      
               
                  (219)
               
               
                  Izračun skupnega zneska pomoči naj bi zagotavljal stopnjo donosa upravičencev, ki jo je mogoče šteti za razumno.
               
            
               
                  (220)
               
               
                  Za konkurenčni postopek zbiranja ponudb na podlagi jasnih, preglednih in nediskriminatornih meril, ki je učinkovito usmerjen v opredeljeni cilj, se bo štelo, da zagotavlja razumne stopnje donosa v običajnih okoliščinah.
               
            
               
                  (221)
               
               
                  Ukrep bi moral vključevati mehanizme za zagotovitev, da ne more prihajati do nepričakovanih dobičkov.
               
            
               
                  (222)
               
               
                  Ukrep bi moral biti zasnovan za zagotovitev, da se cena, plačana za razpoložljivost, samodejno približa ničli, kadar se pričakuje, da bo raven zagotovljene zmogljivosti zadostna za kritje potreb po zmogljivosti.
               
            3.9.6   Izogibanje neupravičenim negativnim učinkom na konkurenco in trgovino
      
      
               
                  (223)
               
               
                  Ukrep bi moral biti zasnovan tako, da se sodelovanje v ukrepu omogoči vsem zmogljivostim, ki lahko učinkovito prispevajo k odpravljanju težav v zvezi z zadostnostjo proizvodnje, zlasti ob upoštevanju naslednjih dejavnikov:
                  
                              (a)
                           
                           
                              sodelovanje proizvajalcev, ki uporabljajo različne tehnologije, in upravljavcev, ki zagotavljajo ukrepe z enakovredno tehnično zmogljivostjo, na primer uravnavanje povpraševanja, povezovalne daljnovode in skladiščenje. Brez poseganja v odstavek 219 je mogoče omejitev sodelovanja utemeljiti samo na podlagi nezadostne tehnične zmogljivosti, potrebne za reševanje težave z zadostnostjo proizvodnje. Poleg tega bi moral biti ukrep glede zadostnosti proizvodnje odprt za morebitno združevanje povpraševanja in ponudbe;
                           
                        
                              (b)
                           
                           
                              sodelovanje upravljavcev iz drugih pogodbenic, kadar je tako sodelovanje fizično mogoče, zlasti na regionalni ravni, tj. kadar je mogoče zmogljivost fizično zagotoviti pogodbenici, ki izvaja ukrep, in je mogoče zagotoviti, da se spoštujejo obveznosti v okviru ukrepa (88);
                           
                        
                              (c)
                           
                           
                              sodelovanje zadostnega števila proizvajalcev, da se zagotovi konkurenčna cena za zmogljivost;
                           
                        
                              (d)
                           
                           
                              preprečevanje negativnih učinkov na notranjem trgu, na primer zaradi izvoznih omejitev, omejitev veleprodajnih cen, omejitev pri zbiranju ponudb ali drugih ukrepov, ki ovirajo spajanje trgov, vključno z enodnevnimi in izravnalnimi trgi.
                           
                        
            
               
                  (224)
               
               
                  Ukrep:
                  
                              (a)
                           
                           
                              ne bi smel omejevati spodbud za naložbe v povezovalne zmogljivosti;
                           
                        
                              (b)
                           
                           
                              ne bi smel ovirati spajanja trgov, vključno z izravnalnimi trgi;
                           
                        
                              (c)
                           
                           
                              ne bi smel ovirati naložbenih odločitev glede proizvodnje, sprejetih pred ukrepom, ali odločitev upravljavcev v zvezi z izravnavalnim trgom ali trgom pomožnih storitev;
                           
                        
                              (d)
                           
                           
                              ne bi smel neupravičeno krepiti prevlade na trgu;
                           
                        
                              (e)
                           
                           
                              bi moral v primeru enakovrednih tehničnih in gospodarskih parametrov dajati prednost nizkoogljičnim proizvajalcem.
                           
                        
            3.10   Pomoč v obliki shem trgovanja z dovoljenji
      
      
               
                  (225)
               
               
                  Vzpostavijo se lahko sheme trgovanja z dovoljenji, s katerimi se omejijo emisije onesnaževal, na primer za omejitev emisij NOx (89). Take sheme lahko vključujejo državno pomoč, zlasti kadar pogodbenice dovoljenja in pravice dodelijo pod njihovo tržno vrednostjo. Če je skupni znesek dovoljenj, ki jih pogodbenica dodeli, nižji od skupnih pričakovanih potreb podjetij, bo splošni učinek na raven varstva okolja pozitiven. Če na ravni posameznega podjetja dodeljene pravice ne krijejo vseh pričakovanih potreb podjetja, mora podjetje zmanjšati svoje onesnaževanje in tako prispevati k zvišanju ravni varstva okolja ali kupiti dodatne pravice na trgu in tako plačati nadomestilo za svoje onesnaževanje.
               
            
               
                  (226)
               
               
                  Sheme trgovanja z dovoljenji se štejejo za združljive z delovanjem Sporazuma EGP, če so izpolnjeni naslednji kumulativni pogoji:
                  
                              (a)
                           
                           
                              sheme trgovanja z dovoljenji morajo biti vzpostavljene tako, da se dosežejo okoljski cilji, ki presegajo zastavljene cilje na podlagi standardov Unije, ki so obvezni za zadevna podjetja;
                           
                        
                              (b)
                           
                           
                              dodelitev je treba izvesti pregledno na podlagi objektivnih meril in virov podatkov najvišje razpoložljive kakovosti, skupni znesek dovoljenj ali pravic za trgovanje, dodeljenih vsakemu podjetju po ceni, ki je nižja od njihove tržne vrednosti, pa ne sme biti višji od njegovih pričakovanih potreb, kot so ocenjene glede na stanje brez shem trgovanja;
                           
                        
                              (c)
                           
                           
                              metodologija dodeljevanja ne sme dajati prednosti določenim podjetjem ali sektorjem, razen če to upravičuje okoljska logika same sheme ali če so taka pravila potrebna za skladnost z drugimi okoljskimi politikami;
                           
                        
                              (d)
                           
                           
                              novi udeleženci načeloma ne smejo prejeti dovoljenj ali pravic pod ugodnejšimi pogoji kot obstoječa podjetja, ki delujejo na istih trgih. Odobritev višjih dodelitev obstoječim obratom v primerjavi z novimi udeleženci posledično ne bi smela ustvariti neupravičenih ovir za vstop.
                           
                        
            
               
                  (227)
               
               
                  Nadzorni organ bo ocenil potrebo po državni pomoči, zajeti v shemi trgovanja z dovoljenji, in njeno sorazmernost v skladu z naslednjimi merili:
                  
                              (a)
                           
                           
                              izbira upravičencev mora temeljiti na objektivnih in preglednih merilih, pomoč pa mora biti načeloma dodeljena enako za vse konkurente v istem sektorju, če so v podobnem dejanskem položaju;
                           
                        
                              (b)
                           
                           
                              celotna prodaja na dražbi mora povzročiti precejšnje povišanje proizvodnih stroškov za vsak sektor ali kategorijo posameznih upravičencev;
                           
                        
                              (c)
                           
                           
                              precejšnjega povišanja proizvodnih stroškov se ne da prenesti na kupce, ne da bi to povzročilo znatno zmanjšanje prodaje. Analiza se lahko izvede na podlagi ocen cenovne elastičnosti proizvodov zadevnega sektorja, poleg drugih dejavnikov. Za oceno, ali se povišanje stroškov iz sheme trgovanja z dovoljenji ne da prenesti na kupce, se lahko uporabi predvidena izguba prodaje in njen vpliv na donosnost podjetja;
                           
                        
                              (d)
                           
                           
                              posamezna podjetja v sektorju ne bi smela imeti možnosti, da znižajo raven emisij, da bi bila cena certifikatov sprejemljivo zmerna. S predložitvijo podatkov o ravni emisij, ki izhajajo iz najučinkovitejše tehnike v EGP, in njihovo uporabo kot merila uspešnosti se lahko dokaže, da porabe ni mogoče zmanjšati. Vsako podjetje, ki doseže najučinkovitejšo tehniko, je upravičeno le do nadomestila, ki ustreza povišanju proizvodnih stroškov iz sheme trgovanja z dovoljenji z uporabo najučinkovitejše tehnike, pri čemer teh ni mogoče prenesti na potrošnike. Vsako podjetje, katerega okoljska učinkovitost je nižja, je upravičeno do nižjega nadomestila, sorazmernega z njegovo okoljsko učinkovitostjo.
                           
                        
            3.11   Pomoč za preselitev podjetij
      
      
               
                  (228)
               
               
                  Cilj naložbene pomoči za preselitev podjetij je ustvariti posamezne spodbude za zmanjšanje negativnih zunanjih učinkov s preselitvijo podjetij, ki močno onesnažujejo, na območja, kjer bo imelo tako onesnaževanje manj škodljiv učinek, kar bo znižalo zunanje stroške. Pomoč je lahko tako upravičena, če se preselitev izvede iz okoljskih razlogov, vendar se ne bi smela dodeliti, če se preselitev izvede iz katerih koli drugih razlogov.
               
            
               
                  (229)
               
               
                  Naložbena pomoč za preselitev podjetij na nove lokacije zaradi okoljevarstvenih razlogov se šteje za združljivo z delovanjem Sporazuma EGP, če so izpolnjeni pogoji iz oddelkov 3.2.4 in 3.2.7 ter naslednja kumulativna pogoja:
                  
                              (a)
                           
                           
                              sprememba lokacije mora temeljiti na okoljevarstvenih ali preventivnih razlogih ter mora biti predhodno odrejena z upravno ali sodno odločbo pristojnega javnega organa oziroma mora biti dogovorjena med podjetjem in pristojnim javnim organom;
                           
                        
                              (b)
                           
                           
                              podjetje mora izpolnjevati najstrožje okoljevarstvene standarde, ki se uporabljajo na novem območju, na katerem se nahaja.
                           
                        
            
               
                  (230)
               
               
                  Upravičenec je lahko:
                  
                              (a)
                           
                           
                              podjetje, ki je ustanovljeno na mestnem območju ali posebnem ohranitvenem območju, določenem v skladu z Direktivo Sveta 92/43/EGS (90), ki zakonito opravlja (tj. izpolnjuje vse pravne zahteve, vključno z vsemi okoljskimi standardi, ki veljajo zanj) dejavnost, ki povzroča večje onesnaževanje, in ki se mora zaradi lokacije iz kraja ustanovitve preseliti na primernejše območje, ali
                           
                        
                              (b)
                           
                           
                              organizacija ali obrat, ki spada na področje uporabe Direktive 2012/18/EU Evropskega parlamenta in Sveta (91) (direktiva Seveso III).
                           
                        
            
               
                  (231)
               
               
                  Za določitev višine upravičenih stroškov v primeru pomoči za preselitev bo Nadzorni organ upošteval zlasti:
                  
                              (a)
                           
                           
                              naslednje ugodnosti:
                              
                                          (i)
                                       
                                       
                                          donos od prodaje ali oddaje obrata ali zapuščenega zemljišča;
                                       
                                    
                                          (ii)
                                       
                                       
                                          nadomestilo, izplačano v primeru razlastitve;
                                       
                                    
                                          (iii)
                                       
                                       
                                          vse druge dobičke, povezane s preselitvijo obrata, predvsem dobičke zaradi izboljšave uporabljene tehnologije ob preselitvi in računovodske dobičke, povezane z boljšo izrabo obrata;
                                       
                                    
                                          (iv)
                                       
                                       
                                          naložbe, povezane s povečanjem zmogljivosti;
                                       
                                    
                        
                              (b)
                           
                           
                              naslednje stroške:
                              
                                          (i)
                                       
                                       
                                          stroške, povezane z nakupom zemljišča ali gradnjo ali nakupom novega obrata enake zmogljivosti, kot jo je imel opuščeni obrat;
                                       
                                    
                                          (ii)
                                       
                                       
                                          vse kazni, ki jih mora plačati podjetje zaradi prekinitve pogodbe o najemu zemljišča ali objektov, če se opravi sprememba lokacije, ker tako zahteva upravna ali sodna odločba.
                                       
                                    
                        
            
               
                  (232)
               
               
                  Intenzivnosti pomoči so določene v Prilogi 1.
               
            4.   Ocena
      
      
               
                  (233)
               
               
                  Da bi Nadzorni organ dodatno zagotovil omejevanje izkrivljanja konkurence, lahko zahteva časovno omejitev (običajno na štiri leta ali manj) in oceno nekaterih shem pomoči iz odstavka 23. Ocena se opravi za sheme, pri katerih je lahko izkrivljanje konkurence še posebno veliko, tj. kadar obstaja tveganje, da bodo znatno omejile ali izkrivljale konkurenco, če se njihovo izvajanje ne pregleda pravočasno.
               
            
               
                  (234)
               
               
                  Glede na cilje pomoči ter to, da se pogodbenicam in manjšim projektom pomoči ne naloži nesorazmerno veliko breme, se ocenijo samo sheme pomoči z velikim proračunom, ki imajo nove značilnosti, ali če so predvidene pomembne tržne ali tehnološke spremembe oziroma regulativne spremembe. Oceno mora opraviti strokovnjak, neodvisen od organa, ki dodeljuje državno pomoč, na podlagi skupne metodologije, ki jo zagotovi Nadzorni organ. Ocena mora biti objavljena. Pogodbenica mora skupaj s shemo pomoči priglasiti osnutek načrta ocene, ki bo sestavni del ocene sheme, ki jo izvede Nadzorni organ.
               
            
               
                  (235)
               
               
                  V primeru sheme pomoči, izvzete iz področja uporabe uredbe o splošnih skupinskih izjemah izključno zaradi svojega velikega proračuna, bo Nadzorni organ združljivost sheme pomoči, razen načrta ocene, ocenil na podlagi meril, določenih v navedeni uredbi, namesto na podlagi teh smernic.
               
            
               
                  (236)
               
               
                  Oceno je treba pravočasno predložiti Nadzornemu organu, da se lahko odloči glede morebitnega podaljšanja sheme pomoči, vsekakor pa ob njenem izteku. Natančen obseg in načini posamezne ocene bodo opredeljeni v sklepu, s katerim se shema pomoči odobri. Pri vseh nadaljnjih ukrepih pomoči s podobnim ciljem (vključno s kakršno koli spremembo shem iz odstavka 235) je treba upoštevati rezultate ocene.
               
            5.   Uporaba
      
      
               
                  (237)
               
               
                  Te smernice se bodo uporabljale od datuma sprejetja in bodo nadomestile Smernice o državni pomoči za varstvo okolja, objavljene 10. junija 2010 (92). Uporabljale se bodo do 31. decembra 2020.
               
            
               
                  (238)
               
               
                  Nadzorni organ bo te smernice uporabljal za vse priglašene ukrepe pomoči, glede katerih bo moral odločiti po začetku njihove uporabe, tudi če so bili projekti priglašeni pred tem datumom. Vendar se bo individualna pomoč, dodeljena v okviru odobrenih shem pomoči in priglašena Nadzornemu organu v skladu z obveznostjo posamične priglasitve take pomoči, ocenila v skladu s smernicami, ki se uporabljajo za odobreno shemo pomoči, na kateri temelji individualna pomoč.
               
            
               
                  (239)
               
               
                  Nezakonita okoljska ali energetska pomoč bo ocenjena v skladu z veljavnimi pravili na datum dodelitve pomoči v skladu z obvestilom Nadzornega organa o določitvi pravil, ki se uporabljajo za oceno nezakonite državne pomoči (93), z naslednjo izjemo:
                  nezakonita pomoč v obliki znižanj finančne podpore za energijo iz obnovljivih virov se ocenjuje v skladu z določbami iz oddelkov 3.7.2 in 3.7.3.
                  Od 1. januarja 2011 se v načrtu prilagoditve iz odstavka 185 predvidi tudi postopna uporaba meril iz oddelka 3.7.2 in lastnega prispevka iz odstavka 193. Nadzorni organ meni, da je mogoče vso pomoč, dodeljeno v obliki znižanj finančne podpore za električno energijo iz obnovljivih virov pred tem datumom, šteti za združljivo z delovanjem Sporazuma EGP (94).
               
            
               
                  (240)
               
               
                  Individualna pomoč, dodeljena v okviru nezakonite sheme pomoči, se bo ocenila v skladu s smernicami, ki se uporabljajo za nezakonito shemo pomoči v času odobritve individualne pomoči. Če upravičenec do take individualne pomoči prejme potrditev pogodbenice, da bo prejemal pomoč za tekoče poslovanje v podporo energiji iz obnovljivih virov ter soproizvodnji toplote in električne energije v okviru nezakonite sheme v vnaprej določenem obdobju, se lahko taka pomoč dodeli za celotno obdobje pod pogoji iz sheme v času potrditve, če je pomoč združljiva s pravili, ki so se uporabljala v času potrditve.
               
            
               
                  (241)
               
               
                  Nadzorni organ pogodbenicam na podlagi člena 62(1) Sporazuma EGP s tem predlaga naslednje ustrezne ukrepe glede njihovih ustreznih obstoječih shem okoljske ali energetske pomoči:
                  Pogodbenice bi morale po potrebi spremeniti take sheme, da jih uskladijo s temi smernicami, in sicer najpozneje 1. januarja 2016, z naslednjima izjemama:
                  
                              —
                           
                           
                              Po potrebi je treba obstoječe sheme pomoči v smislu člena 1(1) dela 1 Protokola 3 (95) v zvezi s pomočjo za tekoče poslovanje v podporo energiji iz obnovljivih virov ter soproizvodnji toplote in električne energije tem smernicam prilagoditi le, kadar pogodbenice podaljšajo svoje obstoječe sheme, kadar jih morajo ponovno priglasiti po izteku desetletnega obdobja ali izteku veljavnosti odločbe Nadzornega organa ali kadar jih spremenijo (96).
                           
                        
                              —
                           
                           
                              Kadar upravičenec prejme potrditev pogodbenice, da bo prejemal državno pomoč v okviru take sheme v vnaprej določenem obdobju, se lahko taka pomoč dodeli za celotno obdobje pod pogoji iz sheme v času potrditve.
                           
                        
            
               
                  (242)
               
               
                  Pogodbenice so pozvane, da v dveh mesecih od datuma objave teh smernic na spletni strani Nadzornega organa (97) predložijo svoje izrecno brezpogojno soglasje k predlaganim ustreznim ukrepom. Če Nadzorni organ ne bo prejel nobenega odgovora, bo domneval, da se zadevna pogodbenica ne strinja s predlaganimi ukrepi.
               
            6.   Poročanje in spremljanje
      
      
               
                  (243)
               
               
                  V skladu s Protokolom 3 morajo pogodbenice Nadzornemu organu predložiti letna poročila.
               
            
               
                  (244)
               
               
                  Pogodbenice morajo zagotoviti, da se vodijo podrobne evidence o vseh ukrepih, ki vključujejo dodeljevanje pomoči. Take evidence morajo vsebovati vse podatke, potrebne za ugotovitev, ali so bili spoštovani pogoji v zvezi z upravičenimi stroški in največjo dovoljeno intenzivnostjo pomoči, kadar je to primerno. Te evidence je treba hraniti deset let po datumu dodelitve pomoči in jih na zahtevo predložiti Nadzornemu organu.
               
            7.   Revizija
      
      
               
                  (245)
               
               
                  Nadzorni organ se lahko kadar koli odloči za pregled ali spremembo teh smernic, če bi bilo to potrebno zaradi razlogov, povezanih s politiko konkurence, ali zaradi upoštevanja drugih politik EGP in mednarodnih obveznosti.
               
            
         (1)  Te smernice ustrezajo Smernicam Evropske komisije o državni pomoči za varstvo okolja in energijo za obdobje 2014–2020, sprejetim 9. aprila 2014 (UL C 200, 28.6.2014, str. 1).
      
         (2)  COM(2010) 2020 final z dne 3. marca 2010.
      
         (3)  Odločba št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L 140, 5.6.2009, str. 136) in Direktiva 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (UL L 140, 5.6.2009, str. 16), vključena v točko 41 Priloge IV k Sporazumu EGP s Sklepom Skupnega odbora št. 162/2011 (UL L 76, 15.3.2012, str. 49, in Dopolnilo EGP št. 15, 15.3.2012, str. 56).
      
         (4)  COM(2011) 21 final z dne 26. januarja 2011.
      
         (5)  COM(2011) 571 final z dne 20. septembra 2011.
      
         (6)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Okvir podnebne in energetske politike za obdobje 2020–2030 (COM(2014) 15 final) z dne 22. januarja 2014.
      
         (7)  V sklepih Evropskega sveta z dne 23. maja 2013 je bila potrjena potreba po postopni odpravi okolju in gospodarstvu škodljivih subvencij, vključno s subvencijami za fosilna goriva, da se spodbudijo naložbe v novo in inteligentno energetsko infrastrukturo.
      
         (8)  Na primer, določena zakonodaja, ki vzpostavlja standarde Unije, morda ni vključena v Sporazum EGP. Poleg tega zakonodaja Evropske unije o davčnem usklajevanju kot taka ne spada na področje uporabe Sporazuma EGP.
      
         (9)  Na primer, Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (UL L 283, 31.10.2003, str. 51) države Efte ne izvajajo.
      
         (10)  COM(2012) 209 final z dne 8. maja 2012.
      
         (11)  Zlasti te smernice ne vplivajo na smernice o državni pomoči za prevoznike v železniškem prometu (sprejete z Odločbo Nadzornega odbora Efte št. 788/08/COL) (UL L 105, 21.4.2011, str. 32). Smernice za železniški promet omogočajo različne oblike pomoči, vključno s pomočjo za znižanje zunanjih stroškov železniškega prevoza. Takšna pomoč je obravnavana v oddelku 6.3 smernic za železniški promet, pri čemer je njen cilj upoštevati dejstvo, da se lahko z železniškim prevozom v primerjavi s konkurenčnimi načini prevoza prihranijo zunanji stroški. Pogodbenice lahko dodelijo pomoč za znižanje zunanjih stroškov, če so izpolnjeni vsi pogoji iz oddelka 6.3 smernic za železniški promet in se pomoč dodeli brez diskriminacije.
      
         (12)  Okoljska pomoč je na splošno manj izkrivljajoča in učinkovitejša, če se dodeli potrošniku/uporabniku okolju prijaznih izdelkov in ne proizvajalcu okolju prijaznega izdelka. Drug način za omogočanje informiranih odločitev potrošnikov/uporabnikov pri nakupih in povečanje povpraševanja po okolju prijaznih izdelkih je lahko uporaba okoljskih oznak in trditev na izdelkih. Če so močne okoljske oznake in verodostojne okoljske trditve dobro zasnovane, pri čemer jih potrošniki prepoznajo, razumejo, jim zaupajo ter jih dojemajo kot pomembne, lahko postanejo močno orodje za usmerjanje in oblikovanje ravnanja (potrošnikov), da izbirajo okolju prijaznejše izdelke. Uporaba priznanega sistema označevanja/certificiranja z jasnimi merili in zunanjim preverjanjem (ki ga izvajajo tretje osebe) bo med najučinkovitejšimi načini, da podjetja potrošnikom in deležnikom pokažejo, da izpolnjujejo visoke okoljske standarde. Glede na navedeno Nadzorni organ v okvir teh smernic ni vključil posebnih pravil v zvezi s pomočjo za zasnovo in proizvodnjo okolju prijaznih izdelkov.
      
         (13)  Sprejete z Odločbo Nadzornega odbora Efte št. 262/02/COL (UL L 139, 25.5.2006, str. 1).
      
         (14)  Smernice vključujejo bonus za ekoinovativne projekte, ki so okolju zelo prijazne in zelo inovativne naložbe.
      
         (15)  Sprejete z Odločbo Nadzornega odbora Efte št. 271/14/COL.
      
         (16)  Ta pomoč se lahko obravnava na podlagi pravil o storitvah splošnega gospodarskega pomena; glej zadevi SA.31243 (2012/N) in NN8/2009.
      
         (17)  Smernice o državni pomoči za reševanje in prestrukturiranje podjetij v težavah, sprejete z Odločbo Nadzornega odbora Efte št. 305/04/COL (UL L 107, 28.4.2005, str. 28).
      
         (18)  V zvezi s tem glej združeni zadevi T-244/93 in T-486/93, TWD Textilwerke Deggendorf GmbH proti Komisiji, Recueil 1995, str. II- 2265.
      
         (19)  Zato se standardi ali cilji, določeni na ravni Unije, ki so zavezujoči za pogodbenice, ne pa tudi za posamezna podjetja, ne štejejo za „standarde Unije“.
      
         (20)  Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L 334, 17.12.2010, str. 17).
      
         (21)  Trajnostna merila se uporabljajo tudi za tekoča biogoriva v skladu z Direktivo 2009/28/ES.
      
         (22)  Direktiva 2012/27/EU Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (UL L 315, 14.11.2012, str. 1).
      
         (23)  UL L 124, 20.5.2003, str. 36. Smernice Nadzornega organa o pomoči za mikro, mala in srednja podjetja (MSP), ki so bile sprejete z Odločbo Nadzornega odbora Efte št. 94/06/COL (UL L 36, 5.2.2009, str. 62) vključujejo opredelitev iz priporočila Komisije.
      
         (24)  Priporočilo Sveta 75/436/Euratom, ESPJ, EGS z dne 3. marca 1975 o razporejanju stroškov in ukrepih organov oblasti za okoljske zadeve (UL L 194, 25.7.1975, str. 1).
      
         (25)  Direktiva 2009/72/ES Evropskega parlamenta in Sveta z dne 13. julija 2009 o skupnih pravilih notranjega trga z električno energijo (UL L 211, 14.8.2009, str. 55).
      
         (26)  UL C 209, 23.7.2013, str. 1. Sprejete z Odločbo Nadzornega organa Efte št. 407/13/COL (UL L 166, 5.6.2014, str. 44).
      
         (27)  Pri izračunu meje zmogljivosti je treba za vsak projekt upoštevati skupno zmogljivost enot, ki so upravičene do pomoči.
      
         (28)  COM(2012) 209 final z dne 8. maja 2012.
      
         (29)  Glej zadevo C-156/98, Nemčija proti Komisiji, Recueil 2000, str. I-6857, točka 78, in zadevo C-333/07, Régie Networks proti Rhone Alpes Bourgogne, ZOdl. 2008, str. I-10807, točke 94–116. Na področju energetike glej tudi združeni zadevi C-128/03 in C-129/03, AEM in AEM Torino, ZOdl. 2005, str. I-2861, točke 38–51.
      
         (30)  Zadeva C-206/06, Essent, ZOdl. 2008, str. I-5497, točke 40–59. Glede uporabe ustreznih določb prava Evropske unije v zvezi s shemami trgovanja s certifikati glej Sklep Komisije C(2009) 7085 z dne 17. septembra 2009, državna pomoč N 437/2009 – Shema pomoči za spodbujanje soproizvodnje v Romuniji, UL C 31, 9.2.2010, str. 8, uvodne izjave 63–65.
      
         (31)  COM(2011) 112 final, „Načrt za prehod na konkurenčno gospodarstvo z nizkimi emisijami ogljika“; COM(2011) 571 final, „Časovni okvir za Evropo, gospodarno z viri“.
      
         (32)  COM(2010) 639 final, sporočilo „Energija 2020“.
      
         (33)  Izraz „nedelovanje trga“ se nanaša na okoliščine, v katerih trgi, če so prepuščeni sami sebi, ne morejo prinesti učinkovitih rezultatov.
      
         (34)  Značilni primeri pozitivnih zunanjih učinkov so ukrepi za večjo zaščito narave ali biotske raznovrstnosti, za zagotavljanje ekosistemskih storitev ali zunanjih učinkov na podlagi splošnega usposabljanja.
      
         (35)  Nadzorni organ bo zlasti upošteval, da se lahko pomoč za onesnažena območja dodeli le, če onesnaževalec – tj. oseba, ki je odgovorna na podlagi veljavne zakonodaje v posamezni pogodbenici, brez poseganja v direktivo o okoljski odgovornosti (Direktiva 2004/35/ES Evropskega parlamenta in Sveta z dne 21. aprila 2004 o okoljski odgovornosti v zvezi s preprečevanjem in sanacijo okoljske škode (UL L 143, 30.4.2004, str. 56), vključena v točko 1(i) Priloge XX k Sporazumu EGP s Sklepom Skupnega odbora št. 17/2009 (UL L 73, 19.3.2009, str. 55, in Dopolnilo EGP št. 16, 19.3.2009, str. 25)) in druge veljavne predpise EGP na tem področju – ni znan ali pa mu ni mogoče pripisati zakonske odgovornosti za financiranje sanacije v skladu z načelom „onesnaževalec plača“.
      
         (36)  Kadar pa so zneski prihodnjih stroškov in prihodkov zelo negotovi ter informacije o tem zelo asimetrične, se bo javni organ morda raje odločil za take modele nadomestila, ki nadomestila ne določajo v celoti vnaprej, ampak se to deloma določi vnaprej in deloma naknadno (npr. z uravnoteženo delitvijo nepredvidenih dobičkov).
      
         (37)  Proizvodne ugodnosti, ki negativno vplivajo na spodbujevalni učinek, so večja zmogljivost, produktivnost, učinkovitost ali kakovost. Druge koristi so lahko povezane s podobo proizvoda ali označevanjem proizvodnih metod, ki lahko negativno vplivajo na spodbujevalni učinek, zlasti na trgih, kjer obstaja konkurenčni pritisk za ohranitev visoke ravni varstva okolja.
      
         (38)  Neto sedanja vrednost projekta je razlika med pozitivnimi in negativnimi denarnimi tokovi v obdobju trajanja naložbe, diskontirana na njihovo tekočo vrednost (običajno z uporabo stroškov kapitala), tj. običajne stopnje donosa, ki jih zadevno podjetje uporablja pri drugih podobnih naložbenih projektih. Kadar to merilo uspešnosti ni na voljo, se lahko za to uporabijo stroški kapitala podjetja kot celote ali stopnje donosa, ki so običajne v zadevnem sektorju.
      
         (39)  Notranja stopnja donosa ne temelji na računovodskem dobičku v določenem letu, ampak upošteva prilive prihodnjih denarnih tokov, ki naj bi jih vlagatelj prejel v celotnem obdobju trajanja naložbe. Opredeljena je kot diskontna stopnja, za katero je neto sedanja vrednost denarnih tokov enaka nič.
      
         (40)  Na primer, nekaterih koristi, kot je „zelena podoba“, ki jo poudari okoljska naložba, ni lahko izmeriti.
      
         (41)  Za ukrepe, povezane s sanacijo onesnaženih območij, so upravičeni stroški enaki stroškom sanacijskih del, ki ne vključujejo povišanja vrednosti zemljišča (glej Prilogo 2).
      
         (42)  Tehnično primerljiva naložba pomeni naložbo z isto proizvodno zmogljivostjo in vsemi drugimi tehničnimi značilnostmi (razen tistih, ki se neposredno nanašajo na dodatno naložbo za predvideni cilj).
      
         (43)  Taka referenčna naložba mora biti s poslovnega vidika verodostojna nadomestna možnost za naložbo, ki se ocenjuje.
      
         (44)  Pogodbenice lahko novost na primer dokažejo na podlagi natančnega opisa inovacije in tržnih pogojev za njeno uvedbo ali razširjanje ter s primerjavo z najsodobnejšimi postopki ali organizacijskimi tehnikami, ki jih navadno uporabljajo druga podjetja v isti industriji.
      
         (45)  Če je mogoče uporabljati kvantitativne parametre za primerjavo ekoinovativnih dejavnosti z običajnimi, neinovativnimi dejavnostmi, „bistveno večja“ pomeni, da mora biti majhno izboljšanje, ki se pričakuje od ekoinovativnih dejavnosti v smislu manjšega okoljskega tveganja ali onesnaževanja ali izboljšane učinkovitosti energije ali virov, vsaj dvakrat večje od majhnega izboljšanja, ki se pričakuje od splošnega razvoja primerljivih neinovativnih dejavnosti.
      Če predlagani pristop ni ustrezen za določen primer ali če ni mogoča kvantitativna primerjava, mora vloga za dodelitev pomoči vsebovati podroben opis metode, ki je bila uporabljena za oceno tega merila in ki zagotavlja standard, primerljiv s standardom predlagane metode.
      
         (46)  To tveganje lahko pogodbenica prikaže na primer v obliki: stroškov v povezavi s prihodkom podjetja od prodaje, časa, ki je potreben za razvoj, pričakovanih koristi od ekoinovacije v primerjavi s stroški in verjetnosti neuspeha.
      
         (47)  V takih okoliščinah se lahko predpostavlja, da zadevne ponudbe kažejo vse mogoče koristi, ki jih lahko prinese dodatna naložba.
      
         (48)  Kadar je odobrena ad hoc pomoč, je zgornja meja določena na podlagi primerjave z značilnimi podatki za zadevni sektor, ki ustrezajo zgornji meji za pomoč, ki jo je treba priglasiti posamično in je dodeljena na podlagi sheme.
      
         (49)  V izračunu dodatnih naložbenih stroškov morda ne bodo v celoti zajete vse koristi, saj se koristi poslovanja med življenjsko dobo naložbe ne odštevajo. Poleg tega je morda težko upoštevati nekatere vrste koristi, na primer koristi, povezane z večjo produktivnostjo in večjo proizvodnjo ob nespremenjeni zmogljivosti.
      
         (50)  Te informacije se objavijo v šestih mesecih od datuma dodelitve (oziroma v primeru pomoči v obliki davčne ugodnosti v enem letu od datuma davčne napovedi). V primeru nezakonite pomoči morajo pogodbenice te informacije objaviti naknadno, in sicer najpozneje v šestih mesecih od datuma odločbe Nadzornega organa. Informacije morajo biti na voljo v obliki zapisa, ki omogoča iskanje, izpis in enostavno spletno objavo podatkov, na primer v obliki zapisa CSV ali XML.
      
         (51)  Na podlagi Direktive sta se k nacionalnim ciljem glede obnovljivih virov energije zavezali Islandija in Norveška. Direktiva se ne uporablja za Lihtenštajn.
      
         (52)  Direktiva 2009/30/ES Evropskega parlamenta in Sveta z dne 23. aprila 2009 o spremembah Direktive 98/70/ES glede specifikacij motornega bencina, dizelskega goriva in plinskega olja ter o uvedbi mehanizma za spremljanje in zmanjševanje emisij toplogrednih plinov ter o spremembi Direktive Sveta 1999/32/ES glede specifikacij goriva, ki ga uporabljajo plovila za plovbo po celinskih plovnih poteh, in o razveljavitvi Direktive 93/12/EGS (UL L 140, 5.6.2009, str. 88).
      
         (53)  Na trgu mora veljati obveznost dobave biogoriv, vključno s sistemom sankcij.
      
         (54)  Direktiva Evropskega parlamenta in Sveta 2000/60/ES Evropskega parlamenta in Sveta z dne 23. oktobra 2000 o določitvi okvira za ukrepe Skupnosti na področju vodne politike (UL L 327, 22.12.2000, str. 1), vključena v točko 13(ca) Priloge XX k Sporazumu EGP s Sklepom Skupnega odbora št. 125/2007 (UL L 47, 21.2.2008, str. 53, in Dopolnilo EGP št. 9, 21.2.2008, str. 41).
      
         (55)  Hierarhija ravnanja z odpadki zajema (a) preprečevanje nastajanja, (b) pripravo za ponovno uporabo, (c) recikliranje, (d) drugo predelavo, na primer energetsko predelavo, in (e) odstranjevanje. Glej člen 4(1) Direktive 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (okvirna direktiva o odpadkih) (UL L 312, 22.11.2008, str. 3), vključene v točko 32(ff) Priloge XX k Sporazumu EGP s Sklepom Skupnega odbora št. 85/2011 (UL L 262, 6.10.2011, str. 57, in Dopolnilo EGP št. 54, 6.10.2011, str. 71).
      
         (56)  Mehanizmi za sodelovanje zagotavljajo, da se lahko energija iz obnovljivih virov, proizvedena v eni pogodbenici, prišteje k cilju druge pogodbenice.
      
         (57)  Nadzorni organ ugotavlja, da bi lahko dve nerešeni zadevi pred Sodiščem Evropske unije vplivali na to vprašanje: združene zadeve C-204/12, C-205/12, C-206/12, C-207/12, C-208/12, Essent Belgium proti Vlaamse Reguleringsinstantie voor de Elektriciteits- en Gasmarkt, ter zadeva С-573/12, Ålands Vindkraft proti Energimyndigheten.
      
         (58)  Upravičenci lahko bilančno odgovornost oddajo v zunanje izvajanje drugim družbam, na primer povezovalcem.
      
         (59)  Obratom, ki so začeli delovati pred 1. januarjem 2017 in jim je pogodbenica pred tem datumom potrdila, da bodo prejemali pomoč, se lahko pomoč dodeli na podlagi veljavne sheme v času potrditve.
      
         (60)  Novim obratom, ki proizvajajo električno energijo iz biomase in so izključeni iz postopka zbiranja ponudb, se ne sme dodeliti nobena druga pomoč za tekoče poslovanje.
      
         (61)  To vključuje proizvodnjo bioplina, ki ima enake značilnosti.
      
         (62)  Takšni mehanizmi lahko na primer zavezujejo dobavitelje električne energije, da določen del energije proizvedejo iz obnovljivih virov.
      
         (63)  Pojem proizvodnih stroškov ne vključuje pomoči, vključuje pa običajno stopnjo dobička.
      
         (64)  Člen 28 Direktive 2008/98/ES, vključene v točko 32(ff) Priloge XX k Sporazumu EGP s Sklepom Skupnega odbora št. 85/2011 (UL L 262, 6.10.2011, str. 57, in Dopolnilo EGP št. 54, 6.10.2011, str. 71).
      
         (65)  Najsodobnejša tehnologija pomeni tehnologijo, pri kateri je preprečevanje nastajanja, ponovna uporaba, recikliranje ali predelava odpadnega proizvoda za proizvodnjo končnega proizvoda gospodarsko učinkovita običajna praksa. Kadar je primerno, je treba koncept najsodobnejše tehnologije razlagati s tehnološkega vidika EGP in vidika skupnega trga EGP.
      
         (66)  Direktiva 2009/31/ES Evropskega parlamenta in Sveta z dne 23. aprila 2009 o geološkem shranjevanju ogljikovega dioksida in spremembi Direktive Sveta 85/337/EGS, direktiv 2000/60/ES, 2001/80/ES, 2004/35/ES, 2006/12/ES, 2008/1/ES Evropskega parlamenta in Sveta ter Uredbe (ES) št. 1013/2006 (UL L 140, 5.6.2009, str. 114), vključena v točko 21(at) Priloge XX k Sporazumu EGP s Sklepom Skupnega odbora št. 115/2012 (UL L 270, 4.10.2012, str. 38, in Dopolnilo EGP št. 56, 4.10.2012, str. 39).
      
         (67)  COM(2013) 180 final z dne 27. marca 2013.
      
         (68)  V številnih primerih so do znižanja davkov upravičena podjetja z najškodljivejšim ravnanjem, ki naj bi se odpravilo z davkom.
      
         (69)  To bi bilo med drugim mogoče doseči z dodelitvijo nadomestila v obliki davčnih odbitkov, pri čemer podjetja ne bi bila oproščena plačila davka, ampak bi zanj prejela pavšalno nadomestilo.
      
         (70)  Pri tem ni pomembno, ali spremljanje opravlja javni ali zasebni organ.
      
         (71)  Sprejete z Odločbo Nadzornega odbora Efte št. 522/12/COL (UL L 296, 7.11.2013, str. 25).
      
         (72)  Zakonodaja o notranjem trgu (Direktiva 2009/72/ES), Uredba (ES) št. 714/2009 Evropskega parlamenta in Sveta z dne 13. julija 2009 o pogojih za dostop do omrežja za čezmejne izmenjave električne energije in razveljavitvi Uredbe (ES) št. 1228/2003 (UL L 211, 14.8.2009, str. 15) ter nadaljnji omrežni kodeksi in smernice) ne omogoča pravice do navzkrižnega subvencioniranja odjemalcev znotraj tarifnih režimov.
      
         (73)  Direktiva 2009/28/ES določa zavezujoče cilje glede obnovljivih virov energije za vse države članice. Islandija in Norveška sta se prav tako zavezali k ciljem glede obnovljivih virov energije na podlagi Direktive. Direktiva se ne uporablja za Lihtenštajn.
      
         (74)  Najbolj neposreden način za dokazovanje vzročne povezave je sklicevanje na dajatev ali obremenitev, ki se zaračuna poleg cene električne energije in je namenjena financiranju energije iz obnovljivih virov. Posreden način za dokazovanje dodatnih stroškov bi bil izračun vpliva višjih neto stroškov za dobavitelje električne energije zaradi zelenih certifikatov in izračun vpliva na ceno električne energije ob predpostavki, da dobavitelj višje neto stroške prenese na uporabnike.
      
         (75)  Komisija v svojih smernicah meni, da taka tveganja obstajajo v sektorjih, ki se na ravni EU soočajo z 10-odstotno intenzivnostjo trgovine, kadar elektro-intenzivnost sektorja na ravni EU dosega 10 %. Poleg tega podobno tveganje obstaja v sektorjih z manjšo, vendar vsaj 4-odstotno trgovinsko izpostavljenostjo in veliko večjo elektro-intenzivnostjo, tj. vsaj 20-odstotno, ali pa v sektorjih, ki so si gospodarsko podobni (npr. zaradi zamenljivosti proizvodov). Prav tako bi se sektorji z nekoliko manjšo, vendar vsaj 7-odstotno elektro-intenzivnostjo, ki se soočajo z zelo veliko trgovinsko izpostavljenostjo, tj. vsaj 80-odstotno, soočali z enakim tveganjem. Seznam upravičenih sektorjev je bil pripravljen na tej podlagi. Nazadnje, naslednja sektorja sta bila vključena, ker sta gospodarsko podobna navedenim sektorjem in proizvajata zamenljive proizvode (litje jekla, lahkih kovin in neželeznih kovin zaradi zamenljivosti z litjem železa; pridobivanje sekundarnih surovin zaradi zamenljivosti s primarnimi proizvodi, vključenimi na seznam).
      
         (76)  Podrobnosti o tem, kako se izračuna elektro-intenzivnost za podjetje, so določene v Prilogi 4.
      
         (77)  Ta preskus se lahko uporabi tudi za podjetja v storitvenem sektorju.
      
         (78)  Podrobnosti o tem, kako se izračuna bruto dodana vrednost za podjetje, so določene v Prilogi 4.
      
         (79)  Prednost uporabe fiksnih letnih nadomestil (vračila davka) je v tem, da se oproščena podjetja soočajo z enakim povišanjem mejnega stroška električne energije (tj. z enakim povišanjem stroška električne energije za vsako dodatno porabljeno MWh), s čimer se omejijo morebitna izkrivljanja konkurence v sektorju.
      
         (80)  Delovni dokument služb Komisije, „Naložbene potrebe in zahteve financiranja za energetsko infrastrukturo“, SEC(2011) 755 z dne 6. junija 2011, str. 2.
      
         (81)  Ureditev notranjega trga na področju energije zajema zlasti Direktivo 2009/72/ES z dne 13. julija 2009 o skupnih pravilih notranjega trga z električno energijo (UL L 211, 14.8.2009, str. 55), Direktivo 2009/73/ES z dne 13. julija 2009 o skupnih pravilih notranjega trga z zemeljskim plinom (UL L 211, 14.8.2009, str. 94), Uredbo (ES) št. 713/2009 z dne 13. julija 2009 o ustanovitvi Agencije za sodelovanje energetskih regulatorjev, Uredbo (ES) št. 714/2009 z dne 13. julija 2009 o pogojih za dostop do omrežja za čezmejne izmenjave električne energije (UL L 211, 14.8.2009, str. 1) in Uredbo (ES) št. 715/2009 z dne 13. julija 2009 o pogojih za dostop do prenosnih omrežij zemeljskega plina (UL L 211, 14.8.2009, str. 36).
      
         (82)  Uredba (EU) št. 347/2013 o smernicah za vseevropsko energetsko infrastrukturo.
      
         (83)  V regulativnem okviru iz direktiv 2009/72/ES in 2009/73/ES so pojasnjeni utemeljitev ter načela, na katerih temelji ureditev tarif za dostop in uporabo, ki jih uporabljajo upravljavci prenosnih in distribucijskih sistemov za financiranje naložb in vzdrževanje take infrastrukture.
      
         (84)  Komisija je vprašanje zadostnosti proizvodnje podrobno obravnavala v svojem sporočilu „Vzpostavitev notranjega trga z električno energijo in čim boljši izkoristek javnega posredovanja“ z dne 5. novembra 2013 (C(2013) 7243 final) ter povezanem delovnem dokumentu služb Komisije „Zadostnost proizvodnje na notranjem trgu z električno energijo – navodila za javna posredovanja“ (Generation Adequacy in the internal electricity market – guidance on public interventions), SWD(2013) 438 final z dne 5. novembra 2013.
      
         (85)  Uredba (ES) št. 714/2009, zlasti člen 8 o nalogah ENTSO za električno energijo. Zlasti metodologija, ki jo je ENTSO-E ali Evropsko združenje upravljavcev prenosnih omrežij razvilo za ocene zadostnosti proizvodnje na ravni EU, lahko zagotavlja koristen standard.
      
         (86)  Tak razvoj lahko na primer vključuje razvoj spajanja trgov, enodnevne trge, izravnalne trge in trge pomožnih storitev ter skladiščenje električne energije.
      
         (87)  Komisija bo upoštevala tudi načrte, povezane z uvedbo inteligentnih števcev v skladu s Prilogo I k Direktivi 2009/72/ES in zahtevami iz direktive o energetski učinkovitosti.
      
         (88)  Sheme bi bilo treba prilagoditi, če bi se sprejeli skupni dogovori za spodbujanje čezmejnega sodelovanja v takih shemah.
      
         (89)  Zadeva C-279/08 P, Komisija proti Nizozemski, ZOdl. 2011, str. I-7671.
      
         (90)  Direktiva Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L 206, 22.7.1992, str. 7).
      
         (91)  Direktiva 2012/18/EU Evropskega parlamenta in Sveta z dne 4. julija 2012 o obvladovanju nevarnosti večjih nesreč, v katere so vključene nevarne snovi, ki spreminja in nato razveljavlja Direktivo Sveta 96/82/ES (UL L 197, 24.7.2012, str. 1).
      
         (92)  UL L 144, 10.6.2010, str. 1, in Dopolnilo EGP št. 29, 10.6.2010, str. 1.
      
         (93)  Sprejeta z Odločbo Nadzornega odbora Efte št. 154/07/COL (UL L 73, 19.3.2009, str. 23).
      
         (94)  Nadzorni organ meni, da takšna pomoč ne vpliva negativno na pogoje trgovanja v obsegu, ki je v nasprotju s skupnim interesom.
      
         (95)  Protokol 3 k Sporazumu med državami Efte o ustanovitvi nadzornega organa in sodišča.
      
         (96)  Sprememba pomeni vse spremembe, ki jih je treba priglasiti, v smislu člena 1(3) Protokola 3.
      
         (97)  http://www.eftasurv.int/state-aid/legal-framework/state-aid-guidelines/.
   
   
      PRILOGA 1
      
         INTENZIVNOST POMOČI ZA POMOČ ZA NALOŽBE KOT DEL UPRAVIČENIH STROŠKOV
      
      Za ukrepe pomoči za varstvo okolja se uporabljajo naslednje intenzivnosti pomoči:
      
                   
               
               
                  Malo podjetje
               
               
                  Srednje podjetje
               
               
                  Veliko podjetje
               
            
                  Pomoč za podjetja, ki presegajo standarde Unije ali zvišujejo raven varstva okolja v primeru neobstoja standardov Unije (pomoč za nakup novih prevoznih sredstev)
               
               
                  60 %,
                  70 % v primeru ekoinovacij,
                  100 % v primeru postopka zbiranja ponudb
               
               
                  50 %,
                  60 % v primeru ekoinovacij,
                  100 % v primeru postopka zbiranja ponudb
               
               
                  40 %,
                  50 % v primeru ekoinovacij,
                  100 % v primeru postopka zbiranja ponudb
               
            
                  Pomoč za okoljske študije
               
               
                  70 %
               
               
                  60 %
               
               
                  50 %
               
            
                  Pomoč za predčasno prilagajanje na prihodnje standarde Unije
                  več kot 3 leta
               
               
                  20 %
               
               
                  15 %
               
               
                  10 %
               
            
                  1–3 leta pred začetkom veljavnosti standardov
               
               
                  15 %
               
               
                  10 %
               
               
                  5 %
               
            
                  Pomoč za ravnanje z odpadki
               
               
                  55 %
               
               
                  45 %
               
               
                  35 %
               
            
                  Pomoč za energijo iz obnovljivih virov
                  Pomoč za obrate za soproizvodnjo
               
               
                  65 %,
                  100 % v primeru postopka zbiranja ponudb
               
               
                  55 %,
                  100 % v primeru postopka zbiranja ponudb
               
               
                  45 %,
                  100 % v primeru postopka zbiranja ponudb
               
            
                  Pomoč za energetsko učinkovitost
               
               
                  50 %,
                  100 % v primeru postopka zbiranja ponudb
               
               
                  40 %,
                  [100] % v primeru postopka zbiranja ponudb
               
               
                  30 %,
                  100 % v primeru postopka zbiranja ponudb
               
            
                  Pomoč za daljinsko ogrevanje in hlajenje z uporabo klasičnih virov energije
               
               
                  65 %,
                  100 % v primeru postopka zbiranja ponudb
               
               
                  55 %,
                  100 % v primeru postopka zbiranja ponudb
               
               
                  45 %,
                  100 % v primeru postopka zbiranja ponudb
               
            
                  Pomoč za sanacijo onesnaženih območij
               
               
                  100 %
               
               
                  100 %
               
               
                  100 %
               
            
                  Pomoč za preselitev podjetij
               
               
                  70 %
               
               
                  60 %
               
               
                  50 %
               
            
                  Pomoč v obliki trgovanja z dovoljenji
               
               
                  100 %
               
               
                  100 %
               
               
                  100 %
               
            
                  Pomoč za energetsko infrastrukturo
                  Infrastruktura za daljinsko ogrevanje
               
               
                  100 %
               
               
                  100 %
               
               
                  100 %
               
            
                  Pomoč za zajemanje in shranjevanje ogljikovega dioksida
               
               
                  100 %
               
               
                  100 %
               
               
                  100 %
               
            
                  Intenzivnosti pomoči, navedene v tej preglednici, se lahko povečajo za dodatnih 5 odstotnih točk v regijah iz člena 61(3)(c) ali za dodatnih 15 odstotnih točk v regijah iz člena 61(3)(a) Sporazuma EGP na največ 100-odstotno intenzivnost pomoči.
               
            
   
      PRILOGA 2
      
         OBIČAJNI NAČINI POSREDOVANJA DRŽAVE
      
      
               
                  (1)
               
               
                  Nadzorni organ obravnava običajne scenarije posredovanja države za zvišanje ravni varstva okolja ali krepitev notranjega trga z energijo.
               
            
               
                  (2)
               
               
                  Za izračun upravičenih stroškov na podlagi obratnega hipotetičnega scenarija so zagotovljene naslednje smernice:
                  
                              Kategorija pomoči
                           
                           
                              Obratni hipotetični scenarij/upravičeni stroški (1)
                              
                           
                        
                              Soproizvodnja toplote in električne energije
                           
                           
                              Obratni hipotetični scenarij je klasičen sistem za proizvodnjo električne energije ali toplote z enako zmogljivostjo v smislu dejanske proizvodnje energije.
                           
                        
                              Okoljske študije (2)
                              
                           
                           
                              Upravičeni stroški so stroški študij.
                           
                        
                              Sanacija onesnaženih območij
                           
                           
                              Upravičeni so stroški (3) sanacijskih del, v njih pa se ne upošteva povišanje vrednosti zemljišča (4).
                           
                        
                              Obrati za daljinsko ogrevanje in hlajenje
                           
                           
                              Stroški naložb za gradnjo, širitev ali obnovo ene ali več proizvodnih enot, ki so sestavni del učinkovitega sistema daljinskega ogrevanja in hlajenja.
                           
                        
                              Ravnanje z odpadki (5)
                              
                           
                           
                              Dodatna naložba v primerjavi s stroški klasične proizvodnje, ki ne vključuje ravnanja z odpadki v enakem obsegu.
                           
                        
                              Pomoč za preseganje standardov Unije
                           
                           
                              Dodatni stroški naložb so dodatni stroški naložb, potrebnih za preseganje ravni varstva okolja, ki jo zahtevajo standardi Unije (6).
                           
                        
                              Neobstoj standardov Unije ali nacionalnih standardov
                           
                           
                              Dodatni stroški naložb so stroški naložb, potrebnih za doseganje višje ravni varstva okolja, kakor je tista, ki bi jo zadevno podjetje ali zadevna podjetja dosegla brez okoljske pomoči.
                           
                        
                              Proizvodnja električne energije iz obnovljivih virov
                           
                           
                              Dodatni stroški naložb v primerjavi s klasično elektrarno enake zmogljivosti v smislu dejanske proizvodnje energije.
                           
                        
                              Proizvodnja toplote iz obnovljivih virov energije
                           
                           
                              Dodatni stroški naložb v primerjavi s klasično toplarno enake zmogljivosti v smislu dejanske proizvodnje energije.
                           
                        
                              Proizvodnja bioplina, ki se nadgradi na raven zemeljskega plina
                           
                           
                              Če je pomoč omejena na nadgradnjo bioplina, je obratni hipotetični scenarij nadomestna uporaba zadevnega bioplina (vključno s sežiganjem).
                           
                        
                              Biogoriva in bioplin za prevoz
                           
                           
                              Načeloma se upoštevajo dodatni stroški naložb v primerjavi s stroški navadne rafinerije, vendar lahko Nadzorni organ sprejme tudi nadomestne obratne hipotetične scenarije, če so ustrezno utemeljeni.
                           
                        
                              Uporaba industrijskih stranskih proizvodov
                           
                           
                              Če bi stranski proizvod ostal neizkoriščen, če se ne bi ponovno uporabil: upravičeni stroški so dodatna naložba, ki je potrebna za uporabo stranskega proizvoda, npr. toplotni izmenjevalnik v primeru odpadne toplote.
                              Če bi bilo treba stranski proizvod odstraniti: obratna hipotetična naložba je odstranjevanje odpadkov.
                           
                        
                              Pomoč, vključena v sheme trgovanja z dovoljenji
                           
                           
                              Sorazmernost je treba dokazati z odsotnostjo čezmerne dodelitve pravic.
                           
                        
            
         (1)  Nadzorni organ lahko sprejme nadomestne obratne hipotetične scenarije, če jih pogodbenica ustrezno utemelji.
      
         (2)  Pomoč za okoljske študije vključuje pomoč za preglede energetske učinkovitosti.
      
         (3)  Okoljska škoda, ki jo je treba odpraviti, mora zajemati poslabšanje kakovosti tal ali površinske vode ali podtalnice. Vsi stroški, ki jih ima podjetje za sanacijo svojega območja, ne glede na to, ali je mogoče takšen izdatek prikazati kot stalna sredstva v bilanci stanja ali ne, se lahko pri sanaciji onesnaženih območij štejejo za upravičene naložbe.
      
         (4)  Oceno povišanja vrednosti zemljišča, ki je posledica sanacije, mora opraviti neodvisni strokovnjak.
      
         (5)  Zadeva ravnanje drugih podjetij z odpadki in vključuje ponovno uporabo, recikliranje in predelavo.
      
         (6)  Stroški naložb, potrebnih za doseganje ravni varstva okolja, ki jo zahtevajo standardi Unije, niso upravičeni in jih je treba odšteti.
   
   
      PRILOGA 3
      
         SEZNAM
          (1)
         UPRAVIČENIH SEKTORJEV
          (2)
         V SKLADU Z ODDELKOM 3.7.2
      
      
                  Koda NACE
               
               
                  Opis
               
            
                  510
               
               
                  Pridobivanje črnega premoga
               
            
                  729
               
               
                  Pridobivanje rud drugih neželeznih kovin
               
            
                  811
               
               
                  Pridobivanje kamna
               
            
                  891
               
               
                  Pridobivanje mineralov za kemikalije in gnojila
               
            
                  893
               
               
                  Pridobivanje soli
               
            
                  899
               
               
                  Drugo pridobivanje rudnin in kamnin
               
            
                  1032
               
               
                  Proizvodnja sadnih in zelenjavnih sokov
               
            
                  1039
               
               
                  Druga predelava in konzerviranje sadja in zelenjave
               
            
                  1041
               
               
                  Proizvodnja olja in maščob
               
            
                  1062
               
               
                  Proizvodnja škroba in škrobnih izdelkov
               
            
                  1104
               
               
                  Proizvodnja aromatiziranih vin iz grozdja
               
            
                  1106
               
               
                  Proizvodnja slada
               
            
                  1310
               
               
                  Priprava in predenje tekstilnih vlaken
               
            
                  1320
               
               
                  Tkanje tekstilij
               
            
                  1394
               
               
                  Proizvodnja vrvi, vrvic in mrež
               
            
                  1395
               
               
                  Proizvodnja netkanih tekstilij in izdelkov iz njih, razen oblačil
               
            
                  1411
               
               
                  Proizvodnja usnjenih oblačil
               
            
                  1610
               
               
                  Žaganje, skobljanje in impregniranje lesa
               
            
                  1621
               
               
                  Proizvodnja furnirja in plošč na osnovi lesa
               
            
                  1711
               
               
                  Proizvodnja vlaknin
               
            
                  1712
               
               
                  Proizvodnja papirja in kartona
               
            
                  1722
               
               
                  Proizvodnja gospodinjskih, higienskih in toaletnih potrebščin iz papirja
               
            
                  1920
               
               
                  Proizvodnja naftnih derivatov
               
            
                  2012
               
               
                  Proizvodnja barvil in pigmentov
               
            
                  2013
               
               
                  Proizvodnja drugih anorganskih osnovnih kemikalij
               
            
                  2014
               
               
                  Proizvodnja drugih organskih osnovnih kemikalij
               
            
                  2015
               
               
                  Proizvodnja gnojil in dušikovih spojin
               
            
                  2016
               
               
                  Proizvodnja plastičnih mas v primarni obliki
               
            
                  2017
               
               
                  Proizvodnja sintetičnega kavčuka v primarni obliki
               
            
                  2060
               
               
                  Proizvodnja umetnih vlaken
               
            
                  2110
               
               
                  Proizvodnja farmacevtskih surovin
               
            
                  2221
               
               
                  Proizvodnja plošč, folij, cevi in profilov iz plastičnih mas
               
            
                  2222
               
               
                  Proizvodnja embalaže iz plastičnih mas
               
            
                  2311
               
               
                  Proizvodnja ravnega stekla
               
            
                  2312
               
               
                  Oblikovanje in obdelava ravnega stekla
               
            
                  2313
               
               
                  Proizvodnja votlega stekla
               
            
                  2314
               
               
                  Proizvodnja steklenih vlaken
               
            
                  2319
               
               
                  Proizvodnja in oblikovanje drugih vrst stekla ter tehničnih steklenih izdelkov
               
            
                  2320
               
               
                  Proizvodnja ognjevzdržne keramike
               
            
                  2331
               
               
                  Proizvodnja keramičnih ploščic in oblog
               
            
                  2342
               
               
                  Proizvodnja sanitarne keramike
               
            
                  2343
               
               
                  Proizvodnja izolatorjev in izolacijskih elementov iz keramike
               
            
                  2349
               
               
                  Proizvodnja drugih keramičnih izdelkov
               
            
                  2399
               
               
                  Proizvodnja drugih nekovinskih mineralnih izdelkov
               
            
                  2410
               
               
                  Proizvodnja surovega železa, jekla, ferozlitin
               
            
                  2420
               
               
                  Proizvodnja jeklenih cevi, votlih profilov in fitingov
               
            
                  2431
               
               
                  Hladno vlečenje profilov
               
            
                  2432
               
               
                  Hladno valjanje traku
               
            
                  2434
               
               
                  Hladno vlečenje žice
               
            
                  2441
               
               
                  Proizvodnja plemenitih kovin
               
            
                  2442
               
               
                  Proizvodnja aluminija
               
            
                  2443
               
               
                  Proizvodnja svinca, cinka in kositra
               
            
                  2444
               
               
                  Proizvodnja bakra
               
            
                  2445
               
               
                  Proizvodnja drugih neželeznih kovin
               
            
                  2446
               
               
                  Proizvodnja jedrskega goriva
               
            
                  2720
               
               
                  Proizvodnja baterij in akumulatorjev
               
            
                  3299
               
               
                  Drugje nerazvrščene predelovalne dejavnosti
               
            
                  2011
               
               
                  Proizvodnja tehničnih plinov
               
            
                  2332
               
               
                  Proizvodnja strešnikov, opeke in drugih gradbenih izdelkov iz žgane gline
               
            
                  2351
               
               
                  Proizvodnja cementa
               
            
                  2352
               
               
                  Proizvodnja apna in mavca
               
            
                  2451/2452/2453/2454
               
               
                  Litje železa, jekla lahkih kovin in drugih neželeznih kovin
               
            
                  2611
               
               
                  Proizvodnja elektronskih komponent
               
            
                  2680
               
               
                  Proizvodnja magnetnih in optičnih nosilcev zapisa
               
            
                  3832
               
               
                  Pridobivanje sekundarnih surovin
               
            
         (1)  Nadzorni organ lahko opravi pregled seznama iz Priloge 3 na podlagi meril iz opombe 75, če ima dokaze, da so se podatki, na katerih temelji Priloga, bistveno spremenili.
      
         (2)  Ta seznam, vključno z merili, na katerih temelji, ne predstavlja prihodnjega stališča Nadzornega organa v zvezi z ETS, kar zadeva oblikovanje pravil v zvezi s tveganjem selitve virov CO2 v okviru podnebne in energetske politike do leta 2030, in za oblikovanje prihodnjega stališča Nadzornega organa o tem vprašanju niti ni upošteven.
   
   
      PRILOGA 4
      
         IZRAČUN BRUTO DODANE VREDNOSTI IN ELEKTRO-INTENZIVNOSTI NA RAVNI PODJETJA V SKLADU Z ODDELKOM 3.7.2
      
      
               
                  (1)
               
               
                  V oddelku 3.7.2 bruto dodana vrednost za podjetje pomeni bruto dodano vrednost v stroških faktorjev, tj. bruto dodano vrednost po tržnih cenah minus posredni davki plus subvencije. Dodana vrednost v stroških faktorjev se lahko izračuna kot prihodki od prodaje plus kapitalizirana proizvodnja plus drugi prihodki iz poslovanja plus ali minus spremembe zalog minus nabava blaga in storitev (1) minus drugi davki na proizvode, ki so povezani s prihodki od prodaje, vendar niso odbitni, minus druge dajatve in davki, povezani s proizvodnjo. Druga možnost za izračun dodane vrednosti v stroških faktorjev je, da se bruto poslovnemu presežku prištejejo stroški za zaposlene. Prihodki in odhodki, ki so v računovodskih izkazih podjetja prikazani kot finančni ali izredni, so izključeni iz dodane vrednosti. Dodana vrednost v stroških faktorjev se izračunava na bruto ravni, ker se prilagoditve vrednosti (npr. amortizacija) ne odštejejo (2).
               
            
               
                  (2)
               
               
                  Pri uporabi oddelka 3.7.2 se uporabi aritmetična sredina za zadnja tri leta (3), za katera so na voljo podatki o bruto dodani vrednosti.
               
            
               
                  (3)
               
               
                  Za namene oddelka 3.7.2 je elektro-intenzivnost podjetja opredeljena kot:
                  
                              (a)
                           
                           
                              stroški podjetja za porabo električne energije (izračunani v skladu z odstavkom 4 spodaj); deljeno z
                           
                        
                              (b)
                           
                           
                              bruto dodano vrednostjo podjetja (izračunano v skladu z odstavkoma 1 in 2 zgoraj).
                           
                        
            
               
                  (4)
               
               
                  Stroški podjetja za električno energijo so opredeljeni kot:
                  
                              (a)
                           
                           
                              poraba električne energije podjetja; pomnoženo s
                           
                        
                              (b)
                           
                           
                              predpostavljeno ceno električne energije.
                           
                        
            
               
                  (5)
               
               
                  Za izračun porabe električne energije podjetja se uporabijo referenčni koeficienti učinkovitosti porabe električne energije za zadevni sektor, če so na voljo. Če referenčni koeficienti niso na voljo, se uporabi aritmetična sredina za zadnja tri leta (4), za katera so na voljo podatki.
               
            
               
                  (6)
               
               
                  V pododstavku (4)(b) zgoraj predpostavljena cena električne energije pomeni povprečno maloprodajno ceno električne energije, ki se v pogodbenici uporablja za podjetja s podobno ravnjo porabe električne energije v zadnjem letu, za katero so na voljo podatki.
               
            
               
                  (7)
               
               
                  V pododstavku (4)(b) zgoraj lahko predpostavljena cena električne energije vključuje celotne stroške podpore za financiranje električne energije iz obnovljivih virov, ki bi se ob odsotnosti znižanj prenesli na podjetje.
               
            
         (1)  „Blago in storitve“ ne vključujejo stroškov za zaposlene.
      
         (2)  Koda 12 15 0 v pravnem okviru, določenem z Uredbo Sveta (ES, Euratom) št. 58/97 z dne 20. decembra 1996 o strukturni statistiki podjetij (UL L 14, 17.1.1997, str. 1), prenovljeno kot Uredbo (ES) št. 295/2008 Evropskega parlamenta in Sveta z dne 11. marca 2008 o strukturni statistiki podjetij (UL L 97, 9.4.2008, str. 13) in vključeno v točko 1 Priloge XXI k Sporazumu EGP s Sklepom Skupnega odbora št. 123/2008 (UL L 339, 18.12.2008, str. 115, in Dopolnilo EGP št. 79, 18.12.2008, str. 24).
      
         (3)  V primeru podjetij, ki obstajajo manj kot eno leto, se lahko v prvem letu poslovanja uporabijo projekcije podatkov. Vendar morajo pogodbenice ob koncu prvega leta poslovanja („leto 1“) opraviti naknadno oceno, da preverijo upravičenost podjetja in zgornje meje stroškov (kot delež bruto dodane vrednosti), ki se zanj uporabljajo v skladu z odstavkom 183 v oddelku 3.7.2. Na podlagi te naknadne ocene morajo pogodbenice podjetjem izplačati nadomestilo oziroma od njih izterjati izplačano nadomestilo. Za leto 2 je treba uporabiti podatke iz leta 1. Za leto 3 je treba uporabiti aritmetično sredino podatkov za leti 1 in 2. Od leta 4 dalje je treba uporabiti aritmetično sredino podatkov za pretekla tri leta.
      
         (4)  Glej prejšnjo opombo.
   
   
      PRILOGA 5
      
         SEKTORJI ZNOTRAJ RUDARSTVA IN PREDELOVALNIH DEJAVNOSTI, KI NISO VKLJUČENI NA SEZNAM IZ PRILOGE 3 IN IMAJO NAJMANJ 4-ODSTOTNO INTENZIVNOST TRGOVINE Z DRŽAVAMI ZUNAJ EGP
      
      
                  Koda NACE
               
               
                  Opis
               
            
                  610
               
               
                  Pridobivanje surove nafte
               
            
                  620
               
               
                  Pridobivanje zemeljskega plina
               
            
                  710
               
               
                  Pridobivanje železove rude
               
            
                  812
               
               
                  Pridobivanje gramoza, peska, gline
               
            
                  1011
               
               
                  Proizvodnja mesa, razen perutninskega
               
            
                  1012
               
               
                  Proizvodnja perutninskega mesa
               
            
                  1013
               
               
                  Proizvodnja mesnih izdelkov
               
            
                  1020
               
               
                  Predelava in konzerviranje rib, rakov in mehkužcev
               
            
                  1031
               
               
                  Predelava in konzerviranje krompirja
               
            
                  1042
               
               
                  Proizvodnja margarine in podobnih jedilnih maščob
               
            
                  1051
               
               
                  Mlekarstvo in sirarstvo
               
            
                  1061
               
               
                  Mlinarstvo
               
            
                  1072
               
               
                  Proizvodnja prepečenca in piškotov; proizvodnja trajnega peciva in slaščic
               
            
                  1073
               
               
                  Proizvodnja testenin
               
            
                  1081
               
               
                  Proizvodnja sladkorja
               
            
                  1082
               
               
                  Proizvodnja kakava, čokolade in sladkornih izdelkov
               
            
                  1083
               
               
                  Predelava čaja in kave
               
            
                  1084
               
               
                  Proizvodnja začimb, dišav in drugih dodatkov
               
            
                  1085
               
               
                  Proizvodnja pripravljenih jedi in obrokov
               
            
                  1086
               
               
                  Proizvodnja homogeniziranih in dietetičnih živil
               
            
                  1089
               
               
                  Proizvodnja drugih prehrambenih izdelkov, drugje nerazvrščenih
               
            
                  1091
               
               
                  Proizvodnja krmil
               
            
                  1092
               
               
                  Proizvodnja hrane za hišne živali
               
            
                  1101
               
               
                  Proizvodnja žganih pijač
               
            
                  1102
               
               
                  Proizvodnja vina iz grozdja
               
            
                  1103
               
               
                  Proizvodnja sadnih vin in podobnih fermentiranih pijač
               
            
                  1105
               
               
                  Proizvodnja piva
               
            
                  1107
               
               
                  Proizvodnja brezalkoholnih pijač, mineralnih in drugih stekleničenih vod
               
            
                  1200
               
               
                  Proizvodnja tobačnih izdelkov
               
            
                  1391
               
               
                  Proizvodnja pletenih in kvačkanih materialov
               
            
                  1392
               
               
                  Proizvodnja končnih tekstilnih izdelkov, razen oblačil
               
            
                  1393
               
               
                  Proizvodnja preprog
               
            
                  1396
               
               
                  Proizvodnja tehničnega in industrijskega tekstila
               
            
                  1399
               
               
                  Proizvodnja drugje nerazvrščenih tekstilij
               
            
                  1412
               
               
                  Proizvodnja delovnih oblačil
               
            
                  1413
               
               
                  Proizvodnja drugih vrhnjih oblačil
               
            
                  1414
               
               
                  Proizvodnja spodnjega perila
               
            
                  1419
               
               
                  Proizvodnja drugih oblačil, pokrival ter dodatkov
               
            
                  1420
               
               
                  Proizvodnja krznenih izdelkov
               
            
                  1431
               
               
                  Proizvodnja nogavic
               
            
                  1439
               
               
                  Proizvodnja drugih pletenih in kvačkanih oblačil
               
            
                  1511
               
               
                  Strojenje in dodelava usnja in krzna
               
            
                  1512
               
               
                  Proizvodnja potovalne galanterije, sedlarskih in jermenarskih izdelkov
               
            
                  1520
               
               
                  Proizvodnja obutve
               
            
                  1622
               
               
                  Proizvodnja sestavljenega parketa
               
            
                  1623
               
               
                  Stavbno mizarstvo in tesarstvo
               
            
                  1624
               
               
                  Proizvodnja lesene embalaže
               
            
                  1629
               
               
                  Proizvodnja drugih izdelkov iz lesa, plute, slame in protja
               
            
                  1721
               
               
                  Proizvodnja valovitega papirja in kartona ter papirne in kartonske embalaže
               
            
                  1723
               
               
                  Proizvodnja pisarniških potrebščin iz papirja
               
            
                  1724
               
               
                  Proizvodnja tapet
               
            
                  1729
               
               
                  Proizvodnja drugih izdelkov iz papirja in kartona
               
            
                  1813
               
               
                  Priprava za tisk in objavo
               
            
                  1910
               
               
                  Proizvodnja koksa
               
            
                  2020
               
               
                  Proizvodnja razkužil, pesticidov in drugih agrokemičnih izdelkov
               
            
                  2030
               
               
                  Proizvodnja barv, lakov in podobnih premazov, tiskarskih barv in kitov
               
            
                  2041
               
               
                  Proizvodnja mil in pralnih sredstev, čistilnih in polirnih sredstev
               
            
                  2042
               
               
                  Proizvodnja parfumov in toaletnih sredstev
               
            
                  2051
               
               
                  Proizvodnja razstreliv
               
            
                  2052
               
               
                  Proizvodnja sredstev za lepljenje
               
            
                  2053
               
               
                  Proizvodnja eteričnih olj
               
            
                  2059
               
               
                  Proizvodnja drugih kemičnih izdelkov
               
            
                  2120
               
               
                  Proizvodnja farmacevtskih preparatov
               
            
                  2211
               
               
                  Proizvodnja in obnavljanje gumijastih plaščev in zračnic za vozila
               
            
                  2219
               
               
                  Proizvodnja drugih izdelkov iz gume
               
            
                  2223
               
               
                  Proizvodnja izdelkov iz plastičnih mas za gradbeništvo
               
            
                  2229
               
               
                  Proizvodnja drugih izdelkov iz plastičnih mas
               
            
                  2341
               
               
                  Proizvodnja gospodinjske in okrasne keramike
               
            
                  2344
               
               
                  Proizvodnja druge tehnične keramike
               
            
                  2362
               
               
                  Proizvodnja izdelkov iz mavca za gradbeništvo
               
            
                  2365
               
               
                  Proizvodnja izdelkov iz vlaknatega cementa
               
            
                  2369
               
               
                  Proizvodnja drugih izdelkov iz betona, cementa, mavca
               
            
                  2370
               
               
                  Obdelava naravnega kamna
               
            
                  2391
               
               
                  Proizvodnja brusilnih sredstev
               
            
                  2433
               
               
                  Hladno oblikovanje profilov in pregibanje
               
            
                  2511
               
               
                  Proizvodnja kovinskih konstrukcij in njihovih delov
               
            
                  2512
               
               
                  Proizvodnja kovinskega stavbnega pohištva
               
            
                  2521
               
               
                  Proizvodnja radiatorjev in kotlov za centralno ogrevanje
               
            
                  2529
               
               
                  Proizvodnja drugih kovinskih rezervoarjev in cistern
               
            
                  2530
               
               
                  Proizvodnja parnih kotlov, razen kotlov za centralno ogrevanje
               
            
                  2540
               
               
                  Proizvodnja orožja in streliva
               
            
                  2571
               
               
                  Proizvodnja rezil in jedilnega pribora
               
            
                  2572
               
               
                  Proizvodnja ključavnic, okovja
               
            
                  2573
               
               
                  Proizvodnja orodja
               
            
                  2591
               
               
                  Proizvodnja jeklenih bobnov, sodov in podobnih posod
               
            
                  2592
               
               
                  Proizvodnja lahke kovinske embalaže
               
            
                  2593
               
               
                  Proizvodnja izdelkov iz žice, verig in vzmeti
               
            
                  2594
               
               
                  Proizvodnja vijačnega materiala, vezi
               
            
                  2599
               
               
                  Proizvodnja drugje nerazvrščenih kovinskih izdelkov
               
            
                  2612
               
               
                  Proizvodnja elektronskih plošč
               
            
                  2620
               
               
                  Proizvodnja računalnikov in perifernih naprav
               
            
                  2630
               
               
                  Proizvodnja komunikacijskih naprav
               
            
                  2640
               
               
                  Proizvodnja elektronskih naprav za široko rabo
               
            
                  2651
               
               
                  Proizvodnja merilnih, preizkuševalnih in navigacijskih instrumentov in naprav
               
            
                  2652
               
               
                  Proizvodnja ur
               
            
                  2660
               
               
                  Proizvodnja sevalnih, elektromedicinskih in elektroterapevtskih naprav
               
            
                  2670
               
               
                  Proizvodnja optičnih instrumentov in fotografske opreme
               
            
                  2680
               
               
                  Proizvodnja magnetnih in optičnih nosilcev zapisa
               
            
                  2711
               
               
                  Proizvodnja elektromotorjev, generatorjev in transformatorjev
               
            
                  2712
               
               
                  Proizvodnja naprav za distribucijo in krmiljenje elektrike
               
            
                  2731
               
               
                  Proizvodnja kablov iz optičnih vlaken
               
            
                  2732
               
               
                  Proizvodnja drugih električnih kablov in žic
               
            
                  2733
               
               
                  Proizvodnja vtičnic, stikal in drugih naprav za ožičenje
               
            
                  2740
               
               
                  Proizvodnja naprav in opreme za razsvetljavo
               
            
                  2751
               
               
                  Proizvodnja električnih gospodinjskih naprav
               
            
                  2752
               
               
                  Proizvodnja neelektričnih gospodinjskih naprav
               
            
                  2790
               
               
                  Proizvodnja drugih električnih naprav
               
            
                  2811
               
               
                  Proizvodnja motorjev in turbin, razen za letala in motorna vozila
               
            
                  2812
               
               
                  Proizvodnja naprav za fluidno tehniko
               
            
                  2813
               
               
                  Proizvodnja črpalk in kompresorjev
               
            
                  2814
               
               
                  Proizvodnja pip in ventilov
               
            
                  2815
               
               
                  Proizvodnja ležajev, zobnikov in elementov za mehanski prenos energije
               
            
                  2821
               
               
                  Proizvodnja peči in gorilnikov
               
            
                  2822
               
               
                  Proizvodnja dvigalnih in transportnih naprav
               
            
                  2823
               
               
                  Proizvodnja pisarniških strojev in naprav (razen računalnikov in perifernih naprav)
               
            
                  2824
               
               
                  Proizvodnja ročnih strojev in naprav
               
            
                  2825
               
               
                  Proizvodnja hladilnih in prezračevalnih naprav, razen za gospodinjstva
               
            
                  2829
               
               
                  Proizvodnja drugih strojev in naprav za splošne namene
               
            
                  2830
               
               
                  Proizvodnja kmetijskih in gozdarskih strojev
               
            
                  2841
               
               
                  Proizvodnja strojev za oblikovanje in obdelavo kovin
               
            
                  2849
               
               
                  Proizvodnja drugih obdelovalnih strojev
               
            
                  2891
               
               
                  Proizvodnja metalurških strojev
               
            
                  2892
               
               
                  Proizvodnja rudarskih in gradbenih strojev
               
            
                  2893
               
               
                  Proizvodnja strojev za živilsko in tobačno industrijo
               
            
                  2894
               
               
                  Proizvodnja strojev za tekstilno, oblačilno in usnjarsko industrijo
               
            
                  2895
               
               
                  Proizvodnja strojev za industrijo papirja in kartona
               
            
                  2896
               
               
                  Proizvodnja strojev za plastiko in gumo
               
            
                  2899
               
               
                  Proizvodnja strojev za druge posebne namene
               
            
                  2910
               
               
                  Proizvodnja motornih vozil
               
            
                  2920
               
               
                  Proizvodnja karoserij za vozila; proizvodnja prikolic, polprikolic
               
            
                  2931
               
               
                  Proizvodnja električne in elektronske opreme za motorna vozila
               
            
                  2932
               
               
                  Proizvodnja drugih delov in opreme za motorna vozila
               
            
                  3011
               
               
                  Gradnja ladij in plavajočih konstrukcij
               
            
                  3012
               
               
                  Proizvodnja čolnov za razvedrilo in šport
               
            
                  3020
               
               
                  Proizvodnja železniških in drugih tirnih vozil
               
            
                  3030
               
               
                  Proizvodnja zračnih in vesoljskih plovil
               
            
                  3040
               
               
                  Proizvodnja bojnih vozil
               
            
                  3091
               
               
                  Proizvodnja motornih koles
               
            
                  3092
               
               
                  Proizvodnja koles in invalidskih vozičkov
               
            
                  3099
               
               
                  Proizvodnja vprežnih in drugih vozil
               
            
                  3101
               
               
                  Proizvodnja pohištva za poslovne in prodajne prostore
               
            
                  3102
               
               
                  Proizvodnja kuhinjskega pohištva
               
            
                  3103
               
               
                  Proizvodnja žimnic
               
            
                  3109
               
               
                  Proizvodnja drugega pohištva
               
            
                  3211
               
               
                  Kovanje kovancev
               
            
                  3212
               
               
                  Proizvodnja nakita in podobnih izdelkov
               
            
                  3213
               
               
                  Proizvodnja bižuterije
               
            
                  3220
               
               
                  Proizvodnja glasbil
               
            
                  3230
               
               
                  Proizvodnja športne opreme
               
            
                  3240
               
               
                  Proizvodnja igrač in rekvizitov za igre in zabavo
               
            
                  3250
               
               
                  Proizvodnja medicinskih instrumentov, naprav in pripomočkov
               
            
                  3291
               
               
                  Proizvodnja metel in krtač